
Alfred  Tennyson,  Englands  for  Tiden  mest 
populære  Digter,  er  født  1810.  Hans  første  Digte 
bleve  ikke  gunstigt  modtagne  af  Kritiken.  Men 
da  han  efter  en  længere  Taushed  igjen  frem- 
traadte  med  et  Arbeide,  var  der  skeet  et  Omslag 
—  hans  Bøger  havde  banet  sig  Vei  ud  i  Publikum 
trods  Kritiken,  og  nu  blev  han  snart  ogsaa  af 
denne  anseet  for  sit  Lands  første  nulevende  Digter. 
Dronningen  udnævnte  ham  til  Poéta  laureatus. 
Foruden  en  Mængde  lyriske  Digte,  Ballader,  Land- 
skabs- og  Folkelivs-Idyller,  har  især  fire  Værker 
af  ham  vundet  den  største  Popularitet  ikke  alene 
i  England,  men  og  i  det  hele  dannede  Europa. 
Det  er  „In  memoriam",  en  Samling  Sørgedigte 
over  en  afdød  ung  Ven;  „The  Princess",  en  Fee- 
historie  i  Shakespeares  Stil,  med  al  Benaissancens 
Farvepragt  og  Fantasi;  „Enoch  Arden",  den  lille 
gribende  Skildring  af  en  nordengelsk  Sømands 
Hjemkomst  efter  10  Aars  Ophold  paa  en  øde  0, 
(oversat  paa  vort  Sprog  af  A.  Munch,  1866,  2det 
Oplag  1874);  og  „Idylls  of  the  King",  hvoraf  her 
foreligger  en  Oversættelse  fra  samme  Haand.  Disse 
„Idyller",  der  kun  uegentlig  svare  til  det  Begreb, 
man  i  Almindelighed  gjør  sig  om  denne  Digtart ; 


og  maaskee  hellere  burde  kaldes  „Legender",  ere 
ikke  tagne  af  Nutidens  Liv,  men  ere  en  Grjenop- 
livelse  af  de  gamle  Sagn  om  Kong  Arthur  og  hans 
runde  Bord.  Som  bekjendt  er  Kong  Arthur  Mid- 
delpunktet for  de  urgamle  Nationalsagn  fra  "Wales 
og  Bretagne,  er  den  simple  Rod  til  et  Kjæmpetræ, 
hvis  Grene  fast  et  Aartusinde  har  overskygget 
Europa,  indtil  dets  Livskraft  gik  under  i  den  mo- 
derne Verden,  tilligemed  Riddervæsenets  sidste 
Levning.  Sagnene  vandre  fra  Aarhundred  til  Aar- 
hundred,  i  bestandig  Grjenføden,  og  faae  stedse 
større  Udvikling ,  stedse  mangfoldigere  Udsmyk- 
ninger. At  gjenoptage  nogle  af  disse  Sagn  for 
vor  positive  og  kritiske  Tidsalder  kunde  synes  et 
voveligt  Foretagende,  men  Tennyson  har  løst  det 
paa  en  selvstændig  og  tiltalende  Maade.  Selv  den 
berømte  franske  Kritiker  og  Literaturhistoriker 
H.  Taine,  der  jo,  efter  sin  realistisk-moderne  Ret- 
ning, skulde  synes  at  maatte  være  mindre  gunstigt 
stemt  for  en  saadan  Grjenoptagen  af  Middelalderens 
Digtekunst,  udtaler  sig  derom  i  sin  „Histoire  de  la 
literature  anglaise"  blandt  Andet  som  følger:  „Idyl- 
lerne om  Kongen"  er  endel  af  Legenderne  om 
Kong  Arthur,  om  Merlin  og  om  Ridderne  ved  det 
runde  Bord.  Med  en  beundringsværdig  Kunst  har 
Tennyson  fornyet  Stemningerne  og  Sproget  —  denne 
bøielige  Aand  antager  alle  Tonarter.  Dennegang 
har  han  gjort  sig  til  Epiker,  antik  og  naiv  som 
Homer  og  de  gamle  Trouvérer.  Det  er  sødt  at 
gaae  ud  af  vor  lærde  Civilisation,  at  vende  tilbage 


til  den  primitive  Alder  og  dens  Sæder,  at  høre 
den  fredelige  Tale,  der  flyder  rigeligt  og  sagteligt, 
som  en  Flod  over  en  jævn  Skraaning.  Det  Eien- 
dommelige  hos  den  gamle  Epopée  er  Klarhed  og 
Ro.  Ideerne  ere  nylig  fødfe,  Mennesket  er  lykke- 
ligt og  Barn  endnu.  Denne  Simpelhed,  denne 
Fred  er  fremmedartet  og  henrivende,  man  lader 
sig  gjerne  føre  med,  man  ønsker  ikke  at  gaae  hur- 
tigt, det  synes,  som  man  gjerne  vilde  forblive  saa- 
ledes  altid.  Thi  den  primitive  Tanke  er  den  sunde 
Tanke;  vi  have  ikke  udrettet  andet  end  at  for- 
dærve den  ved  Indpodninger  og  ved  Kulturen; 
vi  komme  tilbage  til  den  som  til  vor  inderligste 
Eiendom,  for  der  at  finde  Tilfredshed  og  Hvile. 
Men  blandt  alle  Epopéer  udmærker  den  om  det 
runde  Bord  sig  ved  sin  Reenhed.  Arthur,  „den 
pletfri  Konge",  har  samlet  dette  straalende  Sam- 
fund, Menneskenes  Blomst,  for  at  tjene  til  Model 
for  hele  Verden  og  være  Begyndelsen  til  en  ny 
Æra"  (See  Arthurs  egne  Udtalelser  derom  i  „Gui- 
nevra").  Der  er  en  egen  udsøgt  Fornøielse  i  at 
behandle  en  saadan  Verden,  thi  der  gives  ingen, 
hvori  mere  rene  og  mere  rørende  Blomster  kan 
fremspire.  Jeg  vil  kun  paapege  en  af  disse: 
„Elaine,  Lilien  fra  Astolat",  som,  efter  kun  en 
eneste  Gang  at  have  seet  Lancelot,  nu  elsker  ham 
da  han  er  bortreist,  og  for  hele  sit  Liv."  Her 
giver  Taine  et  Udtog  af  Fortællingen  om  Elaine, 
som  den  findes  i  Digtet.  Efterat  have  oversat 
Elaines  Brev  til  Lancelot,  det  hun  bar  i  sin  døde 


Haand,  tilføier  Taine:  „Intet  mere  —  hun  slutter 
med  dette  sidste  Ord,  fuldt  af  saa  dyb  en  Sorg, 
af  saa  øm  en  Beundring.  Man  skal  have  vanske- 
ligt ved  at  finde  Noget,  der  er  mere  simpelt  og 
mere  yndigt." 

„Idylls  of  the  King"  er,  dels  for  sig  selv,  dels 
i  Forbindelse  med  Tennysons  øvrige  Digte,  ud- 
kommet i  mangfoldige  Udgaver,  deriblandt  et  Par 
illustrerede,  hvoraf  en  ved  den  bekj endte  franske 
Kunstner  Grustave  Doré. 

ENID. 


VXeraint,  gjæv  Ridder  ved  Kong  Arthurs  Hof, 
Fyrste  af  Devon,  en  af  Ridderne 
Ved  runde  Bord,  hin  store,  høie  Orden, 
Var  viet  til  skjøn  Enid,  Yniols  Datter, 
Og  elsked  hende  høit  som  Himlens  Lys. 
Og  just  som  Himlens  Lys  tidt  vexler  om 
Ved  Solopgang,  ved  Aften  og  ved  Nat, 
Med  Stjerneglimt  og  hulde  Maaneskin, 
Saa  holdt  han  af  at  klæde  hendes  Skjønhed 
I  nye  Farver,  Smykker,  Dag  for  Dag, 
Med  Purpur  og  Skarlagen  og  Juveler. 
Og  Enid,  for  at  tækkes  vel  sin  Husbond, 
Der  havde  fundet,  elsket  hende  mens 
Hun  var  i  trange  Kaar,  nu  daglig  viste 
Sig  for  ham  i  en  ny  og  prægtig  Dragt, 

Og  selve  Dronningen,  der  var  taknemlig 

Mod  Fyrst  Geraint  for  udvist  Tjeneste, 

Var  hende  god,  og  ofte  smykked  hende 

Med  egne  Hænder,  som  den  Yndigste 

Næst  efter  hende  selv,  ved  hele  Hoffet. 

Og  Enid  elsked  Dronningen  af  Hjertet, 

Ja,  tilbad  hende  som  den  bedste,  største 

Og  yndigste  blandt  alle  Jordens  Kvinder. 

Og  som  han  skued  dem  saa  ømt  tilsammen 

Geraint  vel  længe  glæded  sig  ved  dette;  — 

Men  da  et  Rygte  steg  om  Dronningen, 

Om  hendes  brødefulde  Kjærlighed 

Til  Lancelot,  skjøndt  end  ei  var  Beviis, 

Og  ikke  heller  Verdens  sagte  Hvisken 

End  hørtes  bryde  ud  i  aaben  Storm  — 

Geraint  dog  troede  paa  det,  og  der  faldt 

En  Rædsel  over  ham,  at  dog  hans  Hustru 

Ved  denne  store  Ømhed  for  Guinevra 

Alt  havde  faaet  eller  kunde  faae 

Et  Stænk  i  Sjælens  Reenhed.    Hvorfor  han 

Til  Kongen  gik,  og  under  Paaskud  af, 

Hans  Fyrstendømme  laae  saa  tæt  ved  Grændsen 

Af  et  Distrikt,  hvor  der  var  Røver-Grever 

Og  Skurke-Riddere  og  Mordere 

Og  alle  Flygtninger  fra  Retfærds  Haand 

Og  alt  det  Pak,  som  hader  hver  en  Lov, 

Han  bad,  at  Kongen,  til  han  selv  behaged 

At  rense  denne  Rigets  Afløbsrende, 

Nu  vilde  give  ham  Tilladelse 

Til  først  at  drage  did,  forsvare  Grændsen. 

Vel  Kongen  studsed  lidt  ved  den  Begjæring, 

Men  gav  tilsidst  sit  Minde,  og  Geraint 

Og  Enid  red  med  femti  Riddere 

Til  Bredderne  af  Severn,  og  de  kom 

Til  deres  eget  Land.    Der  blev  han  saa, 

Og  tænkte  i  sit  Sind:  „Var  nogensinde 

En  Hustru  trofast  mod  sin  Ægtemand, 

Saa  skal  nu  min  vel  blive  det  mod  mig." 

Han  vogted  hende  med  saa  sød  en  Omhu 

Og  Dyrkelse,  og  veg  saa  lidt  fra  hende, 

At  rent  han  glemte  Løftet,  han  gav  Kongen, 

Forglemte  Falken  og  den  kjære  Jagt, 

Forglemte  Landsebrydning  og  Tournering, 

Forglemte  al  sin  Hæder  og  sit  Navn, 

Ja  selv  sit  Fyrstendømme  og  dets  Pligter. 

Og  denne  Glemsomhed  var  hende  mod. 

Lidt  efter  lidt  begyndte  ogsaa  Folket, 

Naar  to  og  tre  de  mødtes,  eller  flere, 

At  spotte,  haane  ham  og  kalde  ham 

En  Fyrste,  hvis  Mandhaftighed  var  borte 

Og  smeltet  ind  til  Konedyrkelse. 

Og  dette  samled  hun  fra  Folkets  Øine, 

Og  Kvinderne,  som  smykked  hendes  Hoved, 

Fortalte  hende  dette  som  et  Tegn 

Paa  Herrens  grændseløse  Kjærlighed. 

Men  hun  blev  derved  ikkun  meer  bedrøvet. 

Fra  Dag  til  Dag  hun  tænkte,  Alt  at  sige 

Til  Fyrst  Geraint,  men  kunde  det  dog  ikke, 

Da  hun  var  alt  for  bly,  imedens  han, 

Som  mærked  hendes  Tungsind,  kun  fik  meer 

Mistanke  om,  at  hendes  Sjæl  var  plettet. 

Tilsidst  det  traf  sig,  da  en  Sommermorgen 
De  hos  hinanden  sov,  at  Morgensolen 
Faldt  gjennem  Vindvet,  som  var  uden  Skjærm, 
I  Kamret  incl,  paa  Sengen,  og  opheded 
Den  stærke  Kriger  i  hans  vilde  Drømme. 
Urolig  kastede  han  Tæppet  væk. 
Og  blotted  saa  sin  Hals,  en  knuddret  Søile, 
Og  sit  massive,  brede  Kjæmpebryst 
Og  sine  Arme,  hvor  de  faste  Muskler 
Nedvælded,  ret  som  Bækken  vælder  over 
En  lille  Sten,  for  heftigt  rindende, 
Til  imod  den  at  brydes.    Enid  vaagned 
Og  sad  ved  Siden  af  sin  Ægteherre, 

Beundred  ham  og  tænkte  ved  sig  selv: 

Var  nogen  anden  Mand  saa  prægtigt  skabt? 

Saa,  lig  en  Skygge,  svæved  Folkesnakken, 

Beskyldningen  for  Konedyrkelse, 

Hen  over  hendes  Sjæl.    Hun  bøied  sig 

Da  over  ham,  og  til  sit  eget  Hjerte 

Hun  klagende  og  sagte  talte  saa: 

„O  ædle  Bryst,  og  I,  magtfulde  Arme! 
Er  jeg  den  ringe  Aarsag  til  at  Mænd 
Tør  sige,  Eders  Styrke  er  bortveget? 
Ja,  min  er  Skylden  —  ak  —  fordi  jeg  ei 
Tør  tale  og  fortælle  ham,  hvad  selv 
Jeg  tænker  og  hvad  Andre  sige  om  ham  — 
Og  dog  det  er  mig  mod,  han  tøver  her. 
Jeg  kan  ei  elske  ham  og  ei  hans  Navn  — 
Langt  heller  spændte  jeg  hans  Harnisk  paa  ham, 
Red  ud  med  ham  til  Slaget  og  stod  hos 
Og  vogted  paa  hans  Jernhaand,  naar  den  slog 
Ildgjerningsmænd  og  Røvere  til  Jorden, 
Langt  bedre  var  jeg  lagt  i  sorten  Muld, 
Saa  ei  jeg  hørte  meer  hans  ædle  Røst, 
Ei  meer  blev  favnet  af  hans  kjære  Arm, 
Hans  Øines  høie  Lys  da  mørknet  for  mig  — 
End  at  min  Herre  skulde  lide  Skjændsel 

Ved  mig.    Er  jeg  saa  kjæk,  og  kunde  staae 
Ham  nær,  og  see  min  kjære  Ægteherre 
I  Kampen  saaret  eller  maaskee  dræbt 
For  mine  Øine,  og  tør  dog  ej  vove 
Ham  at  fortælle,  hvad  jeg  tænker  selv, 
Og  hvordan  Folk  tilsmudse  ham  og  sige, 
At  al  hans  Manddomskraft  er  smeltet  ind 
Til  blød  Kvindagtighed?  —  0,  Vee  mig,  Vee! 
Jeg  frygter,  jeg  er  ingen  trofast  Hustru!" 

Halvt  i  sit  Indre,  hørligt  halvt,  hun  talte, 
Og  i  sin  stærke  Lidenskab  hun  fældte 
Nu  tunge  Taarer  paa  hans  nøgne  Bryst, 
Og  disse  vækked  ham,  og  til  stort  Uheld 
Han  hørte  ikkun  hendes  sidste  Ord: 
Hun  frygted,  hun  var  ei  en  trofast  Hustru. 

Da  tænkte  han:  „Trods  al  min  store  Omhu, 
Trods  al  min  Møie  —  o,  jeg  arme  Mand!  — 
Trods  al  min  Omsorg  er  hun  ei  mig  tro, 
Jeg  seer,  hun  græder  nu  for  en  og  anden 
Ung,  munter  Hidder  ved  Kong  Arthurs  Hof." 
Dog,  skjøndt  han  elskede  og  agted  hende 
Alt,  alt  for  høit  til  at  han  kunde  dømme 
Hun  skyldig  var  i  nogen  skjændig  Synd, 

Dog  tvert  igjennem  Mandens  stærke  Bryst 
Her  foer  hint  Stik,  som  gjør  en  Mand  elendig 
Og  ensom,  overfor  det  søde  Ansigt, 
Som  mest  han  elsker.    Derfor  kasted  han 
Nu  sine  svære  Lemmer  ud  af  Sengen 
Og  rystede  sin  dorske  Hestkarl  vaagen 
Og   raabte   høit:    „Min   Stridshest,  hendes 

Ganger ! " 

Og  saa  til  hende:  „Jeg  vil  ride  ud 
I  Ødemarken,  thi,  skjøndt  det  jo  synes, 
Jeg  endnu  har  at  vinde  mine  Sporer, 
Saa  dybt  jeg  dog  endnu  er  ikke  faldet, 
Som  Visse  kunde  ønske.    Og  du,  Enid, 
Tag  paa  dig  nu  din  tarveligste  Dragt 
Og  rid  med  mig."     Enid  forbauset  spurgte: 
„Hvis  Enid  har  forseet  sig,  lad  da  hende 
Og  vide  nu  sin  Brøde?"     Men  han  afbrød: 
„Jeg  byder  dig,  spørg  ikke,  men  adlyd!" 
Da  husked  hun  en  falmet  Silkedragt, 
En  falmet  Kaabe  og  et  falmet  Slør, 
Og  hengik  til  et  Skab  af  Cedertræ, 
Hvori  hun  dem  omhyggelig  bevared 
Med  Sommer-Urter  mellem  Folderne. 
Hun  tog  dem  frem  og  klædte  sig  deri, 
Erindrende,  at  da  han  første  Gang 

Til  hende  kom,  da  bar  hun  denne  Dragt, 
Og  hvordan  just  i  den  han  elsked  hende. 
Hun  husked  og  sin  taabelige  Frygt 
For  denne  Dragt,  og  saa  hans  hele  Heise 
Til  hende,  som  han  havde  selv  fortalt, 
Og  hvordan  saa  de  kommet  var  til  Hoffet. 

Thi  Arthur  holdt  forgangen  Pintsetid 
Sit  Hof  i  gamle  Caerleon  ved  Usk. 
En  Dag,  mens  der  han  sad  høit  i  sin  Hal, 
Fremstod  for  ham  en  Jægersmand  fra  Dean 
End  vaad  af  Skovene,  og  meldte  om 
En  Hjort,  langt  større  end  de  andre,  hvid, 
Først  seet  der  denne  Dag.    Fortalte  dette 
Til  Kongen,  og  den  gode  Konge  gav 
Da  Ordre  til  at  blæse  i  sit  Horn 
Til  Jagt  den  næste  Morgen.  Dronningen 
Bad  og  om  Lov  at  maatte  være  med 
At  see  paa  Jagten,  og  lian  tillod  det. 
Ved  Morgengry  var  hele  Hoffet  borte. 
Guinevra  laae  dog  sildigt  denne  Morgen 
I  søde  Drømme  tabt,  og  drømmende 
Vel  om  sin  Elskov  for  Sir  Lancelot, 
Saa  hun  forglemte  Jagten.    Men  tilsidst 
Hun  stod  dog  op,  steg  med  en  enkelt  Terne 

Tilhest  og  satte  over  TTsk,  og  vandt 

Til  Skoven.    Paa  en  liden  Høi  ved  den 

Hun  standsed  for  at  høre  Hundeglammet, 

Men  i  dets  Sted  hun  hørte  pludseligt 

En  Lyd  af  Heste-Hovslag.    Thi  Geraint, 

Ogsaa  forhindret,  uden  Jægerdragt 

Og  uden  andet  Vaaben  end  et  Sværd 

Med  gyldent  Greb,  kom  pladskende  igjennem 

Det  grunde  Vadested,  som  bag  dem  laae, 

Og  gallopered  saa  ad  Høien  op. 

Et  Skjærf  af  Purpur,  ved  hvis  tvende  Ender 

Der  hang  et  Æble  af  det  røde  Guld, 

Vildt  svaied  om  ham,  mens  han  satte  op 

Ad  Høien  for  at  naae  dem,  glimrende 

Pet  som  en  Guldsmed  i  sin  Sommerdragt. 

Dybt  bøied  sig  Lehns-Eyrsten  nu  for  hende 

Og  hun  ham  svared  mildt  og  majestætisk 

Med  hele  Dronningens  og  Kvindens  Ynde: 

„Eor  sent,  min  Eyrste,  senere  end  Vi." 

„Ja,  ædle  Dronning,"  svared  han,  „saa  sent, 

At  jeg,  som  I,  kun  kommer  for  at  see 

Paa  Jagten,  ikke  for  at  dele  den." 

„Nu  vel",  hun  sagde,  „vent  da  her  med  mig  — 

Paa  denne  lille  Høi,  om  nogetsteds, 

Det  er  sandsynligt,  vi  faae  høre  Koblet 

At  bryde  gjennem  Krattet  ved  vor  Fod." 
Og  mens  de  lytted  efter  fjerne  Jagt 
Og  særligt  efter  Glammet  af  Cavall, 
Kong  Arthurs  egen  Hund  med  dybest  Røst, 
En  Bidder  og  en  Dame  red  forbi  dem, 
Fulgt  af  en  Dværg.    Og  Ridderens  Visir 
Var  aabent,  saa  man  saae  et  TJngdomsansigt, 
Stolt  bydende,  med  Hovmod  i  hvert  Træk. 
Guinevra,  som  ei  mindedes  hans  Ansigt 
I  Kongens  Hal,  nu  ønskede  hans  Navn 
Og  sendte  derfor  strax  sin  Terne  hen 
Til  Dværgen,  at  faae  vide  det  af  ham. 
Men  denne,  som  var  gammel,  ondskabsfuld, 
Og  overgik  sin  Herre  selv  i  Stolthed, 
Skarpt  svarede:  „Du  faaer  ei  vide  det." 
„Ham  selv  jeg  vil  da  spørge",  sagde  Ternen. 
„Nei,  ved  min  Tro,  du  skal  ei,"  raabte  Dværgen, 
Og  da  sin  Hest  mod  Ridderen  hun  vendte, 
Slog  Dværgen  efter  hende  med  sin  Pidsk. 
Opbragt  hun  foer  til  Dronningen  tilbage, 
Hvorpaa  Geraint  udraabte:  „Visselig, 
Jeg  Navnet  skal  faae  vide".  —  Red  saa  hurtigt 
Til  Dværgen  hen,  og  spurgte  ham  derom. 
Han  svarede  som  før,  og  da  nu  Fyrsten 
Sin  Ganger  styred  hen  mod  Ridderen, 

Slog  Dværgen  ham  med  Pidsken,  traf  hans  Kind 
Saa  Fyrstens  Blod  hensprøitede  paa  Skjærfet 
Og  farved  det.     Hans  Haand  foer  af  sig  selv 
Til  Sværdets  Gir  eb,  som  for  at  dræbe  ham. 
Men  i  sin  overvættes  Mandighed 
Og  rene  Sindets  Adel,  vrededes 
Han  ved  at  blive  vred  paa  slig  en  Orm, 
Holdt  sig  endog  fra  Ord  og  red  tilbage 
Og  sagde:  „Ædle  Dronning,  jeg  vil  hævne 
Fornærmelsen,  som  gjennem  denne  Terne 
Er  bragt  Dig  selv,  og  jeg  forfølge  vil 
Hint  usle  Kryb  til  deres  Kævehi. 
Skjøndt  jeg  uvæbnet  rider,  ikke  dog 
Jeg  tvivler  paa,  jeg  skal  nok  finde  Vaaben 
Et  Sted  tillaans,  hvad  heller  imod  Pant. 
Og  er  han  fundet,  vil  jeg  kjæmpe  med  ham 
Og  bryde  ned  hans  Hovmod.    Tredie  Dag 
Jeg  vil  saa  være  her  igjen,  hvis  ei 
Jeg  falden  er  i  Kampen.    Saa  Farvel  !u 

„Farvel,  min  Fyrste",  svared  Dronningen  — 
„Held  følge  dig  paa  denne  Færd,  som  altid. 
Og  gid  du  maatte  træffe  Alt,  Du  elsker, 
Og  leve  for  at  elske  Den,  du  elsker 
Med  første  Kjærlighed.    Men  før  til  Ægte 

Du  tager  Nogen,  bring  din  Brud  til  mig, 
Og  jeg  vil  da,  var  hun  en  Kongedatter, 
Ja,  var  hun  kun  en  Tiggerske  fra  Gjærdet, 
Vil  klæde  hende  Brud  lig  Solen  selv." 

Og  Fyrst  Greraint  red  bort,  nu  tænkende 
At  høre  Hjortens  Skrig,  nu  fjerne  Horn, 
Lidt  ærgerlig  ved  at  forlade  Jagten, 
Lidt  og  ved  denne  lumpne  Hændelse. 
Saa  red  han  <|ftLQ£jt  nec^  igjennem  mangen 
En  græsklædt  flHaaning,  mangen  ensom  Dal, 
Med  Blikket  altid  følgende  de  Tre. 
Tilsidst  han  saae  dem  dukke  op  af  Skoven 
Og  stige  paa  en  jævn  og  aaben  Aasryg  — , 
De  viste  sig  mod  Himlen  og  sank  ned. 
Did  kom  da  og  Greraint,  og  saae  forneden 
En  langstrakt  Gade  i  en  lille  By 
Der  i  et  Dalstrøg,  paa  hvis  ene  Side 
En  Fæstning  reiste  sig,  end  ny  og  hvid, 
Og  paa  den  anden  en  forfalden  Borg 
Hinsides  Broen  over  tørre  Kløft. 
Og  ud  fra  By  og  Dal  der  kom  en  Larm 
Som  af  en  Bæk,  der  bruser  over  Stene, 
Hvad  heller  som. det  fjerne  Skrig  af  Raager 
Før  de  for  Natten  sætte  sig  til  Ro, 

Fremad  mod  Fæstningen  nu  red  de  Tre, 
Blev  indladt  og  forsvandt  bag  Voldene. 
„Saa",  tænkte  Fyrst  Greraint,  „har  jeg  da  fulgt 
Hans  Spor  nu  til  hans  Hule."    Mens  han  træt 
Red  ned  ad  lange  Gade,  fandt  han  der 
Hvert  Herberg  fuldt  og  overalt  lød  Hammer 
Paa  Hestehove  og  den  hede  Hvislen, 
Den  travle  Piben  fra  de  unge  Drenge, 
Der  skured  deres  Herrers  Vaaben.  En 
Af  dem  han  spurgte:  „Hvad  betyder  Larmen 
I  Byen  her?"  —  Og  denne  svared,  medens 
Han  vedblev  med  sin  Skuren:  „Spurvehøgen". 
Sa,a,  mens  han  red  tæt  bag  en  gammel  Karl, 
Der,  trujffet  af  den  lumre  Aftensol, 
Bar  svedende  en  Kornsæk  paa  sin  Byg, 
Han  spurgte  atter,  hvad  den  Larm  betød? 
Og  Karlen  svared  tvært:   „Uf,  Spurvehøgen!" 
Greraint  red  saa  forbi  en  Vaabensmed, 
Som  vendte  Byggen  til,  stod  bøiet  over 
Sit  Arbejde  og  klinkede  en  Hjelm. 
Ham  gav  han  samme  Spørgsmaal.   Manden  dog 
Ei  vendte  sig,  ei  saae  paa  ham,  men  sagde: 
„Den,  som  arbejder  nu  for  Spurvehøgen, 
Har  liden  Tid  for  dovne  Spørgere." 
Hvorpaa  Greraint  brød  ud  i  hastig  Vrede: 

„Saa  tusind  Plager  paa  din  Spurvehøg! 

Smaafugl  og  Gjærdesmutte  død  ham  pikke! 

I  tage  Bonde-Tjaddret  i  Jer  By 

For  Verdens  Brusen !  —  Hvad  er  det  for  mig  ? 

O,  usle  Flok  af  Spurve,  En  og  Alle, 

Som  pibe  blot  om  Eders  Spurvehøg! 

Tal,  dersom  du  ei  og  er  spurvegal, 

Hvor  kan  jeg  finde  Herberg  her  for  Natten? 

Og  Yaaben,  Vaaben,  til  at  kjæmpe  med 

Imod  min  Fjende ?  Tal!"  - —  Nu  Vaabensmeden 

Sig  vendte  om,  og  helt  forbauset  ved 

At  see  saa  prægtig  En,  i  Purpursilke, 

Kom  frem  med  Hjelmen  i  sin  Haand,  og  svared: 

„Tilgiv  mig,  fremmede  og  ædle  Ridder! 

Vi  holde  en  Tournering  her  i  Morgen 

Og  Tiden  knap  er  til  det  halve  Arbeid. 

Vil  Vaaben?  Sandelig  —  jeg  veed  ei  —  alle 

Tiltrænges  her.    Og  Herberg?  —  Sandelig, 

Jeg  veed  ei  hvor,  hvis  ei  det  skulde  være 

Hist  over  Broen,  hos  Jarl  Yniol's." 

Han  talte,  og  tog  atter  fat  paa  Arbeid. 

Lidt  harmfuld  end  Geraint  da  red  henover 
Den  Bro,  der  spændte  over  tørre  Kløft. 
Der  sad  i  Tanker  sølverhaaret  Jarl 

Klædt  i  en  Dragt  af  udslidt  Pragt,  vel  fordum 
Til  Fest  og  Høihed  egnet,  og  han  sagde: 
„Hvorhen,  min   Søn?"     Hvortil   Greraint  da 

svared : 

„O  Ven,  jeg  søger  Herberge  for  Natten." 
Saa  Yniol:  „Træd  da  ind  og  deltag  i 
Den  knappe  Underholdning  i  et  Huus, 
Før  rigt,  nu  fattigt,  men  dog  altid  aabent." 
„Tak,  min  Ærværdige",  Greraint  nu  svared, 
„Hvis  kun  du  ei  mig  byder  Spurvehøge 
Til  Nadver,  vil  jeg  træde  ind  og  æde 
Med  al  en  daglang  Fastes  Grraadighed." 
Den  gamle  Jarl  da  sukkede  og  smiled 
Og  sagde:  „Større  Aarsag  vel  end  du 
Har  jeg  at  bande  denne  Spurvehøg  — 
Men  rid  nu  ind  —  thi  hvis  du  selv  ei  vil  det, 
Vi  vil  ei  røre  ved  ham  end  i  Spøg." 

Saa  red  Greraint  nu  ind  i  Borggaarden, 
Hans  Hest  der  tramped  mangen  tornet  Stjerne 
Af  Tidselskud  iblandt  de  sprukne  Stene.  — 
Han  blikked  om  sig  —  Alt  var  en  Ruin. 
Her  stod  et  halvbrudt  Hvælv,  behængt  med 

Bregner 

Og  her  et  Stykke  af  et  Taarn  var  faldet 

Helt,  som  en  Klippe  ramlet  fra  et  Fjeld 

Og  rigt,  som  den,  med  vilde  Blomster  smykket. 

Høit  oppe  Resten  af  en  Vindeltrappe 

Udslidt  af  mange  Fødder,  nu  dog  tause, 

Stod  bar  i  Solen.    Svære  Epheustammer 

Omklamrede  med  haarbesatte  Fibrer 

De  oldgraa  Mure,  suged  Føiningen 

Af  Stenene,  og  saae  fra  neden  af 

Ud  som  et  Bundt  af  Slanger,  men  for  oven 

Bet  som  det  grønne  Løvtag  i  en  Lund. 

Og  mens  han  ventede  i  Borgens  (xaard, 
Lød  Enids,  Yniols  Datters,  klare  Stemme 
Ud  gjennem  Hallens  aabne  Vindve,  hvor 
Hun  sang.   Og  som  en  Sangfugls  søde  Stemme, 
Der  høres  af  en  Mand,  som  lander  paa 
En  ensom  0,  ham  bringer  til  at  tænke 
Paa  hvad  Slags  Fugl  det  være  kan,  som  synger 
Saa  sødt  og  yndigt,  til  at  danne  sig 
Formodning  om  dens  Fjærpragt  og  dens  Form  — 
Saa  Enids  søde  Stemme  rørte  Fyrsten 
Og  han  blev  lig  en  Mand,  som  vandrer  ude 
Ved  Morgentid,  naar  hin  den  blide  Tone, 
Der  elskes  saa  af  Mennesker,  først  kommer 
Hidflyvende  vidt  over  stormfuldt  Hav 

Til  England,  og  med  Et  nu  i  April 
Udbryder  fra  et  Krat,  der  smykket  er 
Med  Grønt  og  Rødt,  og  han  da  standser  i 
En  Samtale  med  Venner;  eller  slipper 
Det  Arbejde,  han  netop  har  i  Haanden 
Kun  for  at  tænke:  „Det  er  Nattergalen"  — 
Saa  gik  det  og  Geraint,  der  tænkte,  sagde: 
„Her,  ved  Guds  Naade,  hører  jeg  den  Stemme, 
Den  eneste,  som  synes  skabt  for  mig." 

Det  traf  sig,  at  den  Sang,  som  Enid  sang, 
Var  en  om  Lykken  og  dens  Hjul.     Saa  sang 

hun: 

„Vend,  Lykke,  vend  dit  Hjul,  gj ør  Stolthed  lav, 
Vend  om  dit  Hjul  i  Solskin,  Storm  og  Hav  — 
Dit  Hjul  og  dig  ei  frygte  vi,  ei  hade. 

Vend,  Lykke,  vend  dit  Hjul,  blid  eller  vred! 

Med  vilde  Hjul  vi  gaae  ei  op  og  ned. 

Vort  Gods  er  knapt,  men  vore  Hjerter  glade. 

Smil,  og  vi  smile  —  er  vi  rig  paa  Land  - — 
Tru,  og  vi  smile  —  vi  os  hjælpe  kan  — 
Thi  Mand  er  Mand  og  Herre  af  sit  Stade. 

Vend,  vend  dit  Hjul  kun  over  Sværmens  By! 
Dit  Hjul  og  du  er  Skygger  kun  i  Sky  — 
Dit  Hjul  og  dig  ei  frygte  vi,  ei  hade." 

„Hør,  Fuglens  Sang  til  Reden  kalder  dig — " 
Saa  Yniol:   „Træd  nu  hurtigt  ind."     Og  over 
En  Hob  af  nys  nedfaldne  Stene  traadte 
Han  ind  i  Hallen,  hvor  det  dunkle  Træloft 
Var  overspundet  tæt  af  Spindelvæv. 
En  gammel  Dame,  klædt  i  mørk  Brokade, 
Der  fandt  han,  og  nær  hende,  lig  en  Blomst 
Som  bryder  hvid-rød  frem  af  falmet  Hylster, 
I  falmet  Silkedragt  bevæged  sig 
Skjøn  Enid,  hendes  Datter.     Med  det  samme 
Greraint  da  tænkte:  „Her,  ved  Herrens  Naade, 
Er  Møen,  hun,  den  eneste  for  mig." 
Men  Ingen  talte  uden  gamle  Jarl: 
„Enid,  den  gode  Bidders  Hest  staaer  ude 
I  Graarden,  før  den  ind  i  Stalden  nu 
Og  giv  den  Korn,  gaa  saa  til  Byen  hen 
Og  kjøb  os  Kjød  og  Viin.    Vi  vil  da  have 
Saa  glad  en  Aften,  som  vi  end  formaae. 
Vort  Gods  er  ringe,  men  vort  Hjerte  stort." 


Han  talte.    Fyrsten  vilde  gjerne  fulgt 

Med  Enid,  da  hun  gik;  han  tog  et  Skridt, 
Men  Yniol  greb  hans  Purpurskjærf  og  holdt 
Tilbage  ham  og  sagde:  „O,  lad  være! 
Bliv!  Dette  Huus,  skjøndt  ødelagt,  min  Søn, 
Ei  taaler,  at  dets  Gjæst  sig  selv  betjener." 
Og  saa,  af  Agtelse  for  Husets  Skik, 
Greraint,  af  lutter  Høflighed,  lod  være. 

Saa  Enid  tog  hans  Ganger  hen  i  Stalden, 
Derefter  gik  sin  Vei  henover  Broen 
Og  naaede  Byen.    Og  mens  Fyrsten,  Jarlen 
End  talte  sammen,  kom  hun  hjem  igjen, 
Fulgt  af  en  Dreng,  der  bar  en  Kurv,  vel  fyldt 
Med  Kjød  og  Viin,  som  Midlerne  til  Velkomst. 
Og  Enid  bragte  søde  Kager  med 
Og  Hvedebrød,  indsvøbt  i  hendes  Slør, 
Og  saasom  Hallen  ogsaa  maatte  tjene 
Til  Kjøkken,  der  hun  kogte  Kjødet,  dækked 
Saa  Bordet  og  stod  bag  det  og  opvarted 
De  Trende.    Da  Greraint  nu  skued  hende 
Saa  sød  og  saa  tjenstvillig,  følte  han 
En  stadig  Længsel  i  sig  til  at  bøie 
Sig  ned  til  hende,  kysse  denne  lille 
Og  spæde  Tommelfinger,  naar  den  greb 
Om  Træ-Tallerkenen,  hun  rakte  ham.- 

Men  efterat  nu  Alle  havde  spist, 
Geraint  —  thi  Vinen  havde  Sommer  gydt 
Nu  i  hans  Aarer  —  lod  sit  Blik  forfølge 
Og  altid  hvile  paa  den  skjønne  Enid, 
Som  hun  i  simpel  Pige-Gjerning  gik 
Omkring  i  dunkle  Hal,  nu  her,  nu  der. 
Saa  talte  han  med  Et  til  gamle  Jarl: 
„Min  ædle  Jarl  og  Vært  — jeg  beder  Dig  — 
Hin  Spurvehøg  —  hvad  er  han?  —  meld  mig 

om  ham! 

Hans  Navn?  —  Dog  nei,  jeg  vil  ei  vide  det. 

Thi  hvis  han  er  den  Ridder,  som  jeg  nylig 

Saae  ride  ind  i  Fæstningen  histover, 

Den  nye,  hvidkalkede,  —  da  har  jeg  svoret 

Kun  fra  hans  egen  Mund  at  høre  det. 

Jeg  er  Geraint  fra  Devon.    Denne  Morgen, 

Da  Dronningen  sin  egen  Terne  sendte 

At  spørge  om  hans  Navn,  jeg  saae  hans  Dværg, 

En  ondskabsfuld  og  vanskabt  liden  Tingest, 

Slaae  efter  hende  med  sin  Pidsk,  og  hun 

Med  Harme  vende  om  til  Dronningen. 

Da  svor  jeg  at  forfølge  denne  Skurk 

Alt  til  hans  Hi,  og  kjæmpe  med  ham  der, 

Hans  Stolthed  bryde,  fordre,  saa  hans  Navn. 

East  uden  Vaaben  red  jeg  saa  afsted 

Og  tænkte  finde  ham  i  Eders  By. 
Men  der  er  alle  Mænd  jo  splittergale 
Og  tage  deres  Flækkes  Landsby-Støi 
For  Larmen  af  det  store  Verdenshav. 
De  vilde  ei  mig  høre,  men  veed  Du 
Hvor  jeg  kan  finde  Vaaben,  eller  skulde 
Du  selv  besidde  dem,  saa  siig  mig  det. 
Nu,  da  du  seer,  jeg  dyrt  har  svoret  paa, 
At  jeg  hans  Hovmod  knække  vil,  og  vide 
Hans  Navn  og  hævne  saa  den  store  Haan, 
Han  nys  har  udvist  mod  vor  ædle  Dronning." 

Da  raabte  Jarlen:  „Er  du  virkelig 
Geraint,  hvis  Navn  er  kjendt  blandt  alle  Mænd 
For  ædel  Daad?   Ja,  sandelig,  da  først 
Jeg  saae  dig  komme  nær  mig  hist  paa  Broen, 
Jeg  følte,  du  var  Noget.    Af  din  Pragt, 
Din  Anstand  burde  jeg  vel  have  gjættet, 
At  du  var  En  af  dem,  der  sidde  høit 
Om  Arthurs  runde  Bord  i  Camelot. 
Jeg  taler  ikke  nu  af  daarlig  Smiger  — 
Thi  dette  kjære  Barn  har  ofte  hørt 
Mig  prise  dine  Heltegjerninger, 
Har  atter  spurgt,  og  vilde  høre  mere. 
Saa  lystelig  er  By  om  ædel  Daad 

For  ædle  Hjerter,  der  kun  Voldsdaad  see. 
O,  aldrig  endnu  havde  nogen  Kvinde 
Sligt  Par  af  Beilere,  som  denne  Mø. 
Først  hin  Limours,  et  Dyr,  hengivet  ganske 
Til  Viin  og  Slagsmaal,  drukken  endog  da 
Han  beilede.    Om  han  er  død,  jeg  veed  ei  — 
Han  vandred  over  til  det  vilde  Land. 
Den  Anden  var  din  Fjende,  Spurvehøgen, 
Min  Bane,  min  Neveu.    Jeg  vil  ei  lade 
Hans  Navn  undslippe  mine  Læber  nu, 
Kan  jeg  forhindre  det.    Ham  nægtecl  jeg 
Min  Datters  Haand,  fordi  jeg  vidste  vel 
At  han  var  vild  og  grumt  opfarende. 
Da  vaagnede  hans  Hovmod,  og,  som  let 
Den  stolte  Mand  kan  ogsaa  være  lav, 
Han  saaede  Sladder  ud  i  Mængdens  Øre 
Om,  at  haus  Fader  efterlod  ham  Guld, 
Som,  i  mit  Værge,  ei  var  ham  gjengivet. 
Ved  store  Løfter  han  bestak  de  Mænd, 
Som  tjente  min  Person,  desmere  let, 
Fordi  min  Formue  var  alt  indsvundet 
Ved  aabne  Døre  og  ved  Grjæstfrihed. 
Min  egen  By  han  reiste  mod  mig.  Natten 
Før  Enids  Fødselsdag  mit  Huus  han  stormed 
Og  skjændigt  røved  mig  mit  Jarledømme, 

Hint  nye  Fort  han  bygged,  for  at  holde 
I  Ave  mine  Venner,  thi,  i  Sandhed, 
Der  er  dog  endnu  dem,  som  elske  mig. 
Og  her  i  denne  ødelagte  Borg 
Han  holder  mig,  hvor  udentvivl  han  vilde 
Mig  lade  dræbe  snart,  hvis  ei  hans  Hovmod 
Saa  dybt  foragted  mig.    Og  sommetider 
Foragter  jeg  mig  selv,  thi  jeg  har  ladet 
Mænd  gaae  og  have  deres  egne  Veie, 
Er  altfor  mild,  har  ikke  brugt  min  Magt, 
Veed  heller  ei,  om  jeg  er  meget  ussel 
Eller  helt  mandig  —  om  jeg  er  ret  viis, 
Hvad  heller  meget  dum.   Kun  dette  veed  jeg, 
At  hvad  der  end  kan  times  mig  af  Ondt, 
Jeg  synes  ei  at  lide  Noget  derved 
I  Hjerte  og  paa  Lemmer,  men  kan  godt 
Udholde  Alt  med  stor  Taalmodighed." 

„Vel  sagt,  du  fuldtro  Hjerte!"  —  svar  ed 

Fyrsten. 

„Men  Vaaben!  Paa  det  jeg,  hvis  din  Neveu, 
Som  jeg  formoder,  kjæmper  med  i  Morgen 
Ved  hin  Tournering,  da  kan  møde  ham 
Og  saa  maaskee  hans  Hovmod  bryde  ned.4' 

8 

Og  Yniol  svared:    „Vaaben?   —  ja,  men 

gamle 

Og  rustne,  Fyrst  Greraint,  vel  ere  mine 
Og  derfor,  hvis  du  ønsker  dem,  og  dine. 
Men  viid,  i  hin  Tournering  kan  ei  Nogen 
Faae  kjæmpe,  hvis  den  Dame,  mest  han  elsker, 
Ei  findes  der  tilstede.    Tvende  Grafler 
Er  fæstede  i  grønne  Engbund  der 
Og  over  dem  er  lagt  en  Sølverstav 
Og  over  den  er  stillet  Spurvehøgen, 
Skjønhedens  Priis  for  Den,  som  der  er  fagrest. 
Og  denne  gjør  hver  Ridder  der  i  Kampen 
Nu  Fordring   paa  for  Damen  véd  hans  Side 
Og  kjæmper  derom  med  min  Herr  Neveu, 
Som,  meget  vaabendygtig,  stærk  af  Bygning, 
Har  altid  vundet  den  for  Damen  med  ham, 
Og  saadan  overtræffende  al  Modstand 
Har  vundet  for  sig  Navnet:  Spurvehøgen. 
Men  du,  som  ei  har  Dame,  kan  ei  kjæmpe." 

Til  ham  Greraint,  lidt  bøiende  sig  mod  ham, 
Med  klare  Øine  svared:  „Med  Forlov, 
Lad  mig,  o  ædle  Ven,  min  Landse  bryde 
For  dette  kjære  Barn.    Thi  aldrig  saae  jeg, 
Skjøndt  alle  vor  Tids  Skjønne  jeg  har  seet, 

Kan  ei  faae  skue  Nogen,  skjøn  som  hun. 
Og  hvis  jeg  falder,  hendes  Navn  vil  blive 
Uplettet  som  tilforn,  men  lever  jeg, 
Saa  sandt  mig  hjælpe  Himlen  i  min  Døds- 
stund, 

Jeg  trofast  tager  hende  til  min  Viv." 

Da  Yniols  Hjerte,  hvor  taalmodigt  end, 
Sprang  i  hans  Bryst,  thi  han  saae  bedre  Dage, 
Og  seende  sig  om,  han  fandt  ei  Enid 
(Hun  havde  bort  sig  listet,  da  hun  hørte 
Sit  eget  Navn),  men  kun  hin  gamle  Dame. 
Og  kjærligt  tagende  da  hendes  Haand 
I  begge  sine,  talte  han  til  hende : 
„Moder,  en  Jomfru  er  saa  skjær  en  Ting, 
Porstaaes  bedst  af  Den,  som  fødte  hende. 
Gaa    du   til   Sengs,   men    før   du    gaaer  til 

Sengs 

Siig  hende  dette,  prøv  saa  hendes  Hjerte, 
Hvorledes  det  er  stemt  mod  Fyrsten  her." 

Saa  talte  Jarlen  med  det  milde  Hjerte. 
Og  hun  med  mangt  et  Smil  og  Nik  gik  bort 
Og  fandt  sin  Datter  halv  afklædt  for  Hvile. 
Hun  kyssed  hende  først  paa  begge  Kinder, 

2* 

Og  saa  paa  hver  af  hendes  blanke  Skuldre 
En  Haand  hun  lagde,  holdt  hende  lidt  fra  sig, 
Betragted  hendes  Ansigt  og  fortalte 
Alt  hvad  de  havde  talt  om  nys  i  Hallen  — 
Saa  prøved  hendes  Hjerte.    Aldrig  Lys 
Og  Skygge  jagede  hinanden  meer 
Henover  aaben  Grund,  ved  skyet  Himmel, 
End  Rødt  og  Hvidt  henover  Enids  Ansigt, 
Imens  hun  hørte  Moderen  fortælle. 
Og  sagteligt,  som  naar  en  Vægtskaal  synker 
For  Yægt ,   som   lægges  paa  den ,  Korn  for 

Korn, 

Saa  hælded  hun  sit  søde  Hoved  mod 
Sin  Moders  Bryst,  og  ei  et  Blik  hun  løfted, 
Og  ei  et  Ord  hun  talte,  helt  betaget 
Af  Frygt  og  dyb  Forundring  over  dette. 
Saa  gik  hun  uden  Svar  til  Hvile.  Dog 
Hun  fandt  ei  Hvile  og  forgjæves  søgte 
At  drage  Nattens  Ro  ind  i  sit  Blod, 
Men  laae  og  tænkte  paa  sit  eget  IJværd, 
Indtil  det  blodløse  og  blege  Østen 
Tog  paa  at  rødme  svagt,  da  stod  hun  op 
Og  vækked  Moderen,  og  Haand  i  Haand 
De  gik  saa  ned  til  Engen,  hvorpaa  hin 
Tournering  skulde  holdes,  og  der  vented 

Paa  Yniol  og  Geraint. 

Og  didhen  kom 
De  Tvende,  og  da  Fyrsten  hende  saae 
Paa  Pladsen  først,  der  ventende  paa  ham, 
Han  følte,  at  var  hnn  udsat  til  Priis 
For  Legemskraft,  da  kunde  han  bevæge 
Yel  fremfor  Alle  selve  Idris's  Stol. 
Jarl  Yniols  rustne  Yaaben  bar  han  paa 
Sin  mandige  Person,  men  gjennem  dem 
Hans  fyrstelige  Anstand  skinned  frem. 
Xu  Yandrings-Piddere  og  Damer  kom 
Og  Byens  Folk  flød  ind,  lidt  efter  lidt. 
Og  satte  sig  i  Kreds  om  Skrankerne. 
Og  der  de  fæsted  Gaflerne  i  Grunden, 
Og  over  dem  de  lagde  Sølverstaven 
Og  over  den  en  gylden  Spurvehøg. 
Nu  lød  Trompetstød.    Yniols  Xeveu 
Da  sagde  til  den  Dame,  som  var  med  ham: 
,,Træd  frem,  og  tag  som  Fagrest  blandt  de 

Fagre 

Den  Skjønheds  Priis,  jeg  nu  i  tvende  Aar 
Har  vundet  for  dig."    Høit  da  talte  Fyrsten: 
r  Tillad,  der  er  en  mere  Yærdig."  Hin 
Med  Overraskelse,  dog  med  Foragt, 
Sig  vendte  om,  og  saae  de  Fire  der. 

Hans  Aasyn  gløded  som  et  Julebaal, 
Saa  brændte  han  af  Lidenskab,  og  skreg: 
„Kjæmp  for  det  da!"  —  ei  meer.    Og  trende 

Gange 

De  foer  da  sammen;  tre  Gang  sønderbrødes 
Nu  deres  Spyd,  saa  steg  de  ned  af  Hesten, 
Drog  Sværd,  og  paa  hinanden  hugged  løs 
Saa  ofte  og  med  slige  stærke  Slag, 
At  hele  Mængden  undredes,  og  fra 
De  fjerne  Volde  lød  der  nu  og  da 
En  Klappen,  som  af  Gjenfærds-Hænder.  Saa 
To  Gange  kjæmped  de,  to  Gange  pusted, 
Og  Dug  endnu  fra  deres  svære  Arbeid 
Og  Blod  fra  deres  stærke  Legemer 
Flød  ned  og  fast  udtømte  deres  Kraft. 
Men  endnu  var  dog  deres  Kræfter  lige 
Til  Yniols  Udraab:  „Husk  Fornærmelsen 
Mod  Dronningen"  —  forstærked  Fyrstens  Arm. 
Høit    svang   han    nu   sit   Sværd    og  spalted 

Hjelmen 

Og  bed  til  Benet  ind  og  fælded  ham 
Og  satte  Foden  paa  den  Faldnes  Bryst 
Og   sagde:     „Siig   dit   Navn."      Den  faldne 

Ridder 

Med  Stønnen  svared :  „Edyrn,  Søn  af  Nudd. 

Beskjæmniet  er  jeg,  dig  at  sige  det. 
Brudt  er  min  Stolthed  —  Mænd  har  seet  mit 

Fald-« 

„Saa,  Edyrn,  Søn  af  Nudd"   —   Greraint  nu 

svare  d  — 
„To  Ting  du  skal  nu  gjøre,  eller  døe. 
Først  skal  du  selv,  din  Dame  og  din  Dværg 
Til  Arthurs  Hof  nu  ride,  bede  der 
Om  Naade  for  din  Haan  mod  Dronningen, 
Og  der  afvente  hendes  Dom.  Dernæst 
Du  skal  nu  til  din  Slægt  tilbagegive 
Det  Jarledømme,  du  har  røvet  dem. 
De  to  Ting  skal  du  gjøre,  eller  døe." 
Og  Edyrn  svared:  „Disse  tvende  Ting 
Jeg  vil  udføre,  thi  end  aldrig  blev 
Jeg  overvundet  før,  du  har  mig  fældet, 
Og  al  min  Stolthed  er  i  Støvet  brudt  — 
Thi  Enid,  ja,  thi  Enid  seer  mit  Fald." 
Saa  stod  han  op  og  red  til  Arthurs  Hof, 
Og  Dronningen  der  lettelig  tilgav  ham. 
Ung,  som  han  var,  han  snart  forandred  sig 
Og  kom  med  Tiden  til  den  Synd  at  hade- 
Der  syntes  ham  saa  lig  hans  egen,  den 
Hos  Modred,  Kongens  Slægtning.    Og  tilsidst 
Han  faldt  i  Slaget,  kjæmpende  for  Kongen. 

Men  da  den  tredie  Dag  fra  Jagtens  Morgen 
Oprandt  med  dæmpet  Glands,  og  Vinger  rørte 
Sig  let  i  Enids  Vedbend,  thi  hun  laae 
Med  skjønne  Hoved  i  det  blege  Lys 
Omdandset  af  de  lette  Fugles  Skygger,  — 
Hun  vaagnede  og  tænkte  paa  det  Løfte, 
Hun  havde  givet  Fyrst  Geraint  iaftes. 
Han  syntes  saa  bestemt  paa  at  gaae  bort 
Den  tredie  Dag,  men  vilde  hende  ei 
Forlade,  før  hun  havde  givet  Løftet: 
At  ride  med  ham  denne  Morgen  til 
Kong  Arthurs  Hof,  at  blive  forestillet 
Der  for  den  høie,  statelige  Dronning 
Og  blive  viet  der  med  Høitidsskik. 
Derved  hun  kasted  Blikket  paa  sin  Dragt 
Og  tænkte,  aldrig  dog  den  havde  seet 
Saa  ringe  og  saa  fattig  ud,  som  nu. 
Thi,  som  et  Blad  i  Midt-November  er 
Mod  hvad  det  var  i  Midt-Oktober,  saadan 
Den  Dragt,  hun  nu  betragted,  syntes  hende 
Mod  hvad  den  var,  før  Fyrst  Geraint  hidkom. 
Alt   som   hun    saae   paa   den,    desmeer  steg 

Rædslen 

For  hin  ukjendte  Ting,  et  pragtfuldt  Hof, 
Hvor  Alle  vilde  stirre  stivt  paa  hende, 

Naar  hun  i  falmet  Silke  der  stod  frem  — 
Og  sagte  talte  hun  til  eget  Hjerte. 

„Den  ædle  Fyrste,  som  tilbagevandt 
Vort  Jarledømme  —  han,  der  er  saa  prægtig 
I  sine  Grjerninger,  som  i  sin  Dragt  — 
O  Gud,  hvor  maa  jeg  ei  beskjæmme  ham  ! 
Ak,  kunde  han  blot  dvæle  her  en  Stund ! 
Men  da  vi  skylde  Fyrsten  nu  saa  meget, 
Det  vilde  lidet  sømme  sig  for  os 
At  kræve  nok  en  Villighed  af  ham, 
Nu,  da  hans  Beise  synes  saa  bestemt. 
Dog,  kunde  han  blot  dvæle  et  Par  Dage, 
Arbeide  vilde  jeg  mit  Øie  sløvt, 
Min  Finger  lam,  langt  heller  end  saaledes 
Med  denne  usle  Dragt  beskjæmme  ham!" 

Og  Enid  faldt  i  Tanker  om  en  Dragt, 
Indvævet  helt  med  gyldne  Blomstergrene, 
En  kostbar  GTave,  som  var  skjænket  hende 
Af  hendes  gode  Moder,  Natten  forud 
For  hendes  Fødselsdag,  for  tre  Aar  siden, 
Hin  Brand-Nat,  Edyrn  stormed  deres  Hjem 
Og  spredte  deres  Gods  for  alle  Vinde. 
Thi  medens  Moderen  fremviste  Dragten 

Og  begge  vendte  og  beundred  den, 
Thi  Stoffet  syntes  dem  saa  kosteligt, 
Da  lød  et  Raab  at  Edyrn  og  hans  Mænd 
Var  over  dem,  og  strax  cle  flygtede 
Kun  med  de  Smykker,  som  de  havde  paa  . 
Og  siden  solgte,  forat  kjøbe  Brød. 
Og  Edyrns  Mænd  indhented  dem  i  Flugten 
Og  satte  dem  i  denne  Borgruin. 
Hun  ønsked,  Fyrsten  havde  fundet  hende 
I  hendes  gamle  Hjem,  og  lod  sin  Hu 
Til  det  Forgangne  flytte  sig  og  vandre 
Iblandt  de  kjære  Steder,  som  hun  kjendte. 
Tilsidst  hun  mindedes,  hvorledes  hun 
Nær  gamle  Hjem  tidt  havde  vogtet  paa 
En  Fiskedam,  hvori  var  gyldne  Karper. 
Og  en  af  dem  var  plettet,  styg  og  glandsløs 
Blandt  sine  blanke  Brødre  der  i  Dammen. 
End  halvt  i  Søvne  sammenligned  hun 
Nu  den  og  hine  med  sin  egen  Armod 
Og  Hoffets  Pragt,  og  faldt  i  Søvn  igjen 
Og  drømte,  hun  var  selv  slig  falmet  Ting 
Blandt  sine  blanke  Søstre  der  i  Dammen. 
Men  denne  var  nu  i  en  Konges  Have, 
Og  skjøndt  hun  mørkt  i  Dammen  laae,  hun 

vidste, 


35 


At  Alt  var  lyst,  at  rundtomkring  var  Fugle, 
Med  blanke  Fjær,  i  gyldne  Gitterværk, 
At  Grønsværet  var  overalt  besat 
Med  Blomster  som  Turkiser  og  Granater, 
Og  Herrer,  Damer  fra  det  høie  Hof 
Gik  der  i  Sølverdragt  og  talte  sammen 
Om  Statsting,  og  de  kongelige  Børn, 
I  Guldstof  klædt,  ved  Dørene  fremglimted, 
Hvad  heller  sprang  i  Leg  langs  Grangene. 
Og  mens  hun  tænkte:  „De  vil  ikke  see  mig"  — 
Der  kom  en  majestætisk  Dronning  til 
Ved  Navn  Gui»evra.    De  guldklædte  Børn 
Til  hende  sprang  og  raabte:  „Skal  vi  dog 
Nu  have  Fisk,  saa  lad  det  blive  gyldne  — 
Og  siig  til  Gartnerne,  de  skulle  tage 
Den  stygge  Skabning  ud  af  Dammen  der 
Og  kaste  den  paa  Møddingen,  at  døe.u  — 
Og  derpaa  kom  der  En,  som  greb  til  hende  — 
Hun  vaagnede,  foer  op,  helt  hjertegrebet 
Af  denne  taabelige  Drøm.    Og  see 
Det  var  kun  Moderen,  der  saadan  greb 
I  hende,  forat  faae  hende  ret  vaagen, 
Og   i    sin   Haand    hun    holdt    en  pragtfuld 

Klædning 

Og  bredte  den  paa  Sengen  ud  og  sagde: 


„See  her,  mit  Barn,  hvor  friskt  de  Farver 

skinne, 

Hvor  fast  de  staae,  som  Farven  paa  en  Musling, 
Der  kan  udholde  Bølgens  Kast  og  Slid. 
Ei,  hvad!   —  Jeg  troer,   det  aldrig  end  er 

brugt  — 

See  paa  det  Barn  —  Siig  om  du  kjender  det." 

Og  Enid  saae,  men  helt  forvirred  først 
Hun  kunde  ikke  skjelne  det  fra  Drømmen. 
Da  kj endte  hun  det  pludseligt,  blev  glad 
Og  sagde:  „Ja,  jeg  kjender  det  — •  din  Gave, 
Den,  som  blev  tabt  hin  gruelige  Nat  — 
Din  egen  gode  Grave."     „Ja,  forvist"  — 
Nu  svared  Damen  —  „Og  med  Glæde  givet 
Tilbage  denne  lykkelige  Morgen. 
Thi  da  Tourneringen  igaar  var  endt, 
Gik  Yniol  gjennem  Byen  —  overalt 
Han   fandt   hvad   der   var  plyndret  fra  vort 

Huus, 

Nu  splittet  om  i  alle  Byens  Huse. 

Han  gav  Befaling  til  at  Alt,  hvad  engang 

Var  Yort,  nu  skulde  blive  Vort  igjen. 

Og  igaaraftes,  medens  sødt  du  talte 

Her  med  din  Fyrste,  kom  der  En  ined  dette 

Og  gav  det  i  min  Haand,  af  Kjærlighed 

Eller  af  Frygt  —  maaskee  vor  Gunst  at  vinde, 

Da  nu  vort  Jarldom  vi  gjenvundet  har. 

Og  igaaraftes  vilde  jeg  ei  sige 

Dig  dette,  men  jeg  gjemte  det,  til  sød 

Og  herlig  Overraskelse  idag. 

Ja,  bliver  du  ei  sødt  nu  overrasket? 

Thi  selv  med  Uvillie  jeg  baaret  har 

Min  slidte  Dragt,  som  du,  mit  Barn,  vel  din 

Og  Yniol  sin,  taalmodig  som  han  er. 

Ak  ja,  han  tog  mig  fra  et  fuldgodt  Huus 

Med  rige  Klæder  fyldt  og  prægtig  Kost, 

Med  Page,  Terne,  Væbner,  Seneschal, 

Og  Tidsfordriv  med  Høg  og  Hund,  samt  Alt 

Hvad  hører  til  en  adelig  Huusholdning. 

Ja,  og  han  bragte  mig  til  fuldgodt  Huus  — 

Men  der  vor  Skjæbne  gled  fra  Sol  til  Skygge, 

Formedelst  hin  Forræder.  —  Bitter  Nød 

Vel  trykked  os,  men  bedre  Tid  er  kommen. 

Thi  klæd  dig  nu  i  denne  Dragt,  som  passer 

Dog  bedre  for  din  gjenopreiste  Stand 

Og  for  en  Fyrstes  Brud.    Thi  skjøndt  du  nys 

Vandt  Prisen  som  den  Fagreste  blandt  Fagre, 

Og  skjøndt  jeg  hørte,  han  dig  kaldte  saa  — 

Lad  ingen  Pige  dog,  hvor  skjøn  hun  er, 

Indbilde  sig,  hun  ei  er  skjønnere 
I  nye  Klæder  end  i  gamle,  slidte. 
Og  skulde  nogen  Hofdame  vel  sige, 
At  Fyrsten  havde  taget  op  fra  Gjærdet 
En  lurvet  Rødkjælk,  og  ret  som  en  Galning 
Bragt  den  til  Hoffet,  da  var  du  beskjæmmet. 
Og  endnu  meer,  det  maatte  bringe  Skam 
Paa  Fyrsten,  hvem  vi  skylde  nu  saa  meget. 
Men  nu  jeg  veed,  at  naar  mit  kjære  Barn 
Er  smykket  i  sin  bedste  Pynt,  da  har 
Ei  Hoffet,  ikke  Landet  hendes  Mage, 
Om  end  de  gjennem søgte  hver  Provinds 
Som  de,  der  fordum  traf  paa  Dronning  Esther. 41 

Her  stopped  Moderen,  fast  aandeløs, 
Og  Enid  lytted  glad,  som  der  hun  laae. 
Da,  som  den  hvide,  klare  Morgenstjerne 
Opstiger  fra  en  Banke  Snee,  og  derpaa 
Lidt  efter  lidt  i  gyldne  Sky  gaaer  over, 
Saa  opstod  Pigen  fra  sin  Jomfru-Seng 
Og  klædte  sig,  foruden  Speil,  kun  hjulpet 
Af  Moderens  erfarne  Haand  og  Blik 
I  denne  prægtige,  gjenfundne  Dragt. 
Derefter  vendte  hun  sin  Datter  rundt 
Og  sagde,  hun  end  aldrig  havde  seet 

Sin  Datter  halv  saa  skjøn  og  paastod,  hun 
Var  lig  hin  Jomfru  skjær  i  Eventyret, 
Som  Trolden  Gwydian  try  lied  frem  af  Blomster, 
Og  sødere  end  Mur  fra  Cassivelaun, 
Af  Kjærlighed  til  hvem  Roms  Cæsar  først 
Faldt  ind  i  vort  Britannien,  „men  vi 
Tilbageslog  ham  —  som  hin  store  Fyrste 
Faldt  ind  hos  os,  og  vi  jog  ham  ei  væk, 
Men  ham  Velkommen  bød  med  megen  Glæde. 
Og  jeg  kan  neppe  ride  med  til  Hoffet, 
For  jeg  er  gammel,  Vejen  vild  og  ujevn. 
Men  Yniol  gaaer,  og  jeg  skal  ofte  drømme, 
Jeg  der  seer  min  Fyrstinde,  som  nu  her, 
I  Guldstof  klædt,  og  glad  iblandt  de  Glade." 

Imedens  Kvinderne  saa  glæded  sig, 
Geraint  opvaagned,  hvor  han  sov  i  Hallen, 
Og  spurgte  efter  Enid,  og  da  Yniol 
Beretted,  hvordan  Moderen  nu  smykked 
Skjøn  Enid  med  en  Dragt,  som  den  anstod 
En  Fyrstes  Brud,  ja  vel  den  stolte  Dronning  — 
Han  svared:  „Jarl,  bed  hende,  for  min  Elskov, 
Skjøndt  ei  jeg  giver  anden  Grund  end  Ønsket, 
At  hun  gaaer  med  mig  i  sin  gamle  Dragt 
Af  falmet  Silke."    Med  det  haarde  Budskab 


40 


Gik  Yniol,  og  det  faldt,  som  Storm  i  Sommer 
Nedlægger  frodigt  Korn.    Thi  Enid,  skamfuld, 
Hun  vidste  ei  hvorfor,  ei  voved  nu 
At  see  paa  Moderen,  men  taus  begyndte 
(Mens  Moder  og  var  taus  og  ei  hjalp  til). 
I  stille  Lydighed  at  lægge  af 
Den  rigtbroderte  Gave  og  indhylled 
Sig  atter  i  den  gamle,  simple  Dragt, 
Og  gik  saa  ned.    Og  aldrig  nogen  Mand 
Sig  fryded  meer  end  Fyrst  Geraint,  da  han 
Saae  hende  i  den  Dragt.    Og  med  et  Blik 
Saa   skarpt   som    det,    en   varsom  Hødkjælk 

kaster 

Paa  Fuglefængers  Grube,  fik  med  Et 
Han  hendes  Kind  i  Brand  og  Øjet  sænket, 
Men  blev  tilfreds  med  hendes  søde  Aasyn. 
Saa,  mærkende  en  Sky  paa  Mod'rens  Pande, 
Tog  begge  hendes  Hænder,  sagde  blidt: 

„O,  min  nye  Moder,  vær  nu  ikke  vred 
Paa  din  nye  Søn  for  Bønnen,  han  frembar. 
Da  jeg  forlod  nys  Caerleon,  vor  Dronning 
Med  Ord,  der  end  gjenlyde  i  min  Sjæl, 
Saa  blide  vare  de,  gav  Løfte  om, 
At  hvilken  Brud  jeg  endog  bragte  med, 

Hun  vilde  klæde  hende  som  en  Sol. 

Derefter,  da  jeg  kom  til  denne  Borg, 

Halv  en  Ruin,  og  skued  her  en  Mø 

Saa  straalende  midt  i  de  dunkle  Kaar, 

Jeg  svoer,  at  hvis  jeg  kunde  vinde  hende, 

Da  skulde  kun  vor  Dronnings  egen  Haand 

Faae  Eders  Enid  til  at  bryde  frem 

Som  Sol  fra  Sky.    Maaskee  jeg  ogsaa  tænkte, 

Hin  Tjeneste,  saa  naadigt  hende  vist, 

Og  kunde  bringe  disse  To  tilsammen. 

Thi  vel  jeg  ønsker,  at  de  To  maa  elske 

Hinanden  —  hvordan  skulde  Enid  finde 

En  ædlere  Veninde  ?    Og  jeg  havde 

En  anden  Tanke.    Thi  saa  pludseligt 

Jeg  kom  blandt  Eder,  at,  skjøndt  hendes  hulde 

Nærværelse  ved  Kamplegen  vel  kunde 

Mig  tjene  til  Beviis,  at  jeg  var  elsket  — 

Dog  tvivled  jeg,  om  ikke  Datters  Ømhed 

Og  let  Natur  her  kunde  virkes  paa 

Ved  Eders  Ønsker  nu  for  hendes  Vel, 

Hvad  heller  om  det  falske  Indtryk  af 

Min  Glands,  saa  modsat  hendes  egne  Kaar, 

Ei  kunde  spænde  hendes  Fantasi, 

Som  her  hun  leved  i  den  dunkle  Hal, 

Saa  at  hun  følte  Længsel  efter  Hoffet 

Og  dettes  farefulde  Herligheder. 

Da  tænkte  jeg,  at  kunde  jeg  faae  prøve 

Paa  nogen  Maade  saadan  Kraft  i  hende, 

Forbundet  med  slig  Kjærlighed  til  mig, 

Saa  hun  blot  ved  et  Ord  (ei  Grunden  givet) 

Bortkaste  kunde  Pragt,  saa  kjær  for  Kvinder, 

Og  ny  for  hende,  derfor  dobbelt  kjær, 

Og  om  ei  ny,  saa  nu  dog  tifold  kjær, 

Gjenfundet  efter  længe  afbrudt  Vane  — 

Da  følte  jeg,  at  fast  jeg  kunde  hvile 

Paa  hendes  Tro,  som  paa  en  Klippe,  stærk 

I  Ebbe  og  i  Flod.   Nu  derfor  er  jeg 

Som  en  Profet,  fuldsikker  paa  den  Spaadom, 

At  aldrig  Skygge  kun  af  Mistro'  kan 

Sig  lægge  mellem  os.    Tilgiv  mig  da 

Nu  mine  Tanker,  og  for  hin  min  Bøn, 

Den  synderlige,  vil  jeg  gjøre  Gjengjæld 

Herefter,  paa  en  klar  og  munter  Dag, 

Da  Eders  fagre  Barn,  ved  Eders  Arne, 

Skal  bære  Eders  kostelige  Gave 

Og  have  med  paa  sine  Knæ,  hvo  veed?  — 

Ifra  den  høje  Gud  en  anden  Gave, 

Som  maaskee  alt  kan  have  lært  at  stamme 

Sin  Tak  til  Eder." 

Talte  saa.    Med  Smil, 

Dog  halvt  i  Taarer,  Moderen  nu  bragte 
En  Kaabe  ned  og  svøbte  hende  i  den 
Og  kyssed  hende,  og  de  red  sin  Vei. 

Nu  var  Guinevra  den  samme  Morgen 
Tre  Gange  steget  op  i  Kjæmpe-Taarnet, 
Det,  fra  hvis  høie  Tinde,  som  der  sagdes, 
Man  saae  til  Høiene  i  Somerset 
Og  hvide  Seil  at  flyve  over  Havet. 
Men  ei  paa  Høiene  og  ei  paa  Havet 
Saae  Dronningen,  men  opad  Dalen  hist, 
Mod  flade  Slette,  til  hun  saae  dem  komme. 
Da  steg  hun  ned  og  mødte  dem  i  Porten, 
Omfavned  hende  som  en  kjær  Veninde, 
Gav  hende  Hæderstegn  som  Fyrstens  Brud 
Og  klædte  hende  ligesom  en  Sol 
Til  hendes  Bryllup.   Hele  denne  Uge 
Opfyldt  var  gamle  Caerleon  af  Lyst, 
Thi   der    ved   Dubric's   Haand,    den  hellige 

Mands, 

De  Tvende  bleve  viede  med  Pragt. 

Og  dette  var  ved  sidste  Pintsetid. 
Men  Enid  gjemte  altid  tro  hin  Dragt 
Af  falmet  Silke.    Thi  hun  drog  til  Minde, 

Hvorledes  først  han  saae  hende  i  den, 

Og  hvordan  just  i  den  han  elsked  hende  — 

Erindred  og  sin  taabelige  Frygt 

For  denne  Dragt,  derved  hans  hele  Heise 

Til  hende,  som  han  havde  selv  fortalt, 

Og  hvordan  saa  de  kommet  var  til  Hoffet. 

Og  nu,  den  Morgen,  han  til  hende  sagde: 
„Tag  paa  din  sletteste,  din  værste  Dragt." 
Hun  fandt  og  tog  den,  klædte  sig  deri. 

O,  arme  Menneskers  stærblinde  Slægt! 
Hvormange  blandt  os  smedder  ei  just  nu 
I  denne  Time  en  livsvarig  Uro 
Kun  for  os  selv,  ved  saa  at  tage  Sandhed 
For  Falskhed,  og  saa  Falskt  igjen  for  Sandt! 
Fremfamlende  igjennem  denne  Verdens 
Halvdunkle  Dæmring,  til  vi  engang  naae 
Hinanden,  hvor  vi  see,  som  vi  er  seete! 

Saa  gik  det  og  Geraint,  da  han  drog  ud 
Hin  Morgen,  og  de  Begge  var  til  Hest, 
Maaskee  fordi  saa  dybt  han  elsked  hende 
Og  følte  i  sit  Hjerte  Stormen  ulme, 
Som,  hvis  han  talte,  vilde  bryde  løs 

Med  Torden  paa  et  Hoved,  ham  saa  kjært. 
Han  sagde  kun:  „Rid  ikke  ved  min  Side! 
Jeg  byder  dig  at  ride  foran  mig  — 
Altid  et  Stykke  foran  —  og  jeg  byder 
Dig  ved  din  Skyldiglied  som  lydig  Hustru 
Aldrig  at  tale  til  mig,  hvad  end  skeer  — 
Nei  —  ei  et  Ord."     Og  Enid  blev  forfærdet, 
Og  de  red  ud.    Men  knapt  tre  Skridt  derfra 
Han  raabte  høit:  „Kvindagtig  som  jeg  er, 
Jeg  vil  ei  kjæmpe  dog  med  gyldne  Vaaben, 
Men  kun  med  Jern."     En  vægtig  Pung  han 

løste 

Nu  fra  sit  Belte,  kasted  den  til  Svenden, 
Saa  at  det  sidste  Syn,  som  Enid  havde 
Af  Hjemmet,  var  dets  Marmortærskel  strøet 
Med  Guld  og  spredte  Mynter,  og  hin  Svend, 
Der  gned  sin  Skulder.    Saa  han  raabte  atter: 
„Til  Ødemarken:"  —  Enid  red  da  foran 
Nedad  de  Veie,  han  betegned  hende 
Ud  over  Grændsen,  ind  i  Røverlandet. 
Igjennem  Moser,  Heirens  vilde  Hjem, 
Ad  vilde  Steder,  farlig  Sti,  de  red. 
Raskt  deres  Ridt  var  først,  men  aftog  snart; 
En  Fremmed,  som  dem  mødte,  vilde  sikkert 
Vel  have  tænkt,  da  Begge  red  saa  langsomt 

Og  saae  saa  blege  ud,  at  hver  af  dem 

Nys  havde  lidt  en  overvættes  Sorg. 

Thi  han  bestandigt  sagde  til  sig  selv: 

„O,  at  jeg  spildte  Tid  ved  saa  at  pleie 

Om  hende  og  omgive  hende  med 

Saa  sød  Opmærksomhed,  og  klæde  hende 

Saa  prægtigt,  forat  holde  hende  tro."  — 

Og  her  han  afbrød  Ordet  i  sit  Hjerte 

Saa  brat,  som  naar  en  Mand  afbryder  det 

Paa  Tungen,  naar  hans  Lidenskab  faaer  Magt. 

Og  hun  bestandigt  bad  den  milde  Himmel 

At  frelse  hendes  Mand  fra  alle  Saar, 

Og  altid  i  sin  Sjæl  hun  grunded  paa 

Den  Eeil  hos  hende  selv,  hun  selv  ei  kjendte, 

Men  som  nu  gjorde  ham  saa  mørk  og  kold, 

Indtil  den  store  Heilo's  skarpe  Piben, 

Saa  lig  et  Menneskes,  forskrækked  hende, 

Og  rundt  om  speidende  hun  frygted  for 

Bag  hver  en  Bregnebusk  at  see  et  Baghold. 

Saa  tænkte  hun  igjen:  „Hvad  Ondt  der  enddog 

Kan  være  hos  mig,  dog,  ved  Himlens  Naade, 

Jeg  maatte  kunne  rette  det,  hvis  han 

Kun  vilde  tale  til  mig,  sige  det." 


Men  da  den  fjerde  Deel  af  Dagen  var 

Forløbet,  Enid  blev  opmærksom  paa 
Tre  høie  Riddere  tilhest,  i  Vaaben, 
Som  bag  et  Klippestykke  lured  paa  dem. 
De  vare  alle  Røvere.    En  af  dem 
Hun  hørte  raabe  til  sin  Kammerat: 
„Her  kommer  der  en  doven  Eyr,  som  hænger 
Med  Hovedet  og  synes  ei  meer  modig 
End  som  en  pryglet  Hund.   Kom,  vi  vil  slaae 

ham, 

Og  vi  vil  tage  fra  ham  Hest  og  Vaaben, 
Og  Pigen,  som  er  med  ham,  skal  bli'e  vor." 

Da  pønsed  Enid  i  sin  Sjæl  og  sagde: 
„Jeg  vil  gaae  lidt  tilbage  til  min  Herre 
Og  vil  ham  sige  deres  Røver-Tale. 
Thi  bliver  han  end  vred  og  dræber  mig, 
Langt  heller  for  hans  Haand  jeg  vilde  døe, 
End  at  han  skulde  lide  Tab  og  Skam." 

Saa  red  hun  nogle  Skridt  tilbage,  mødte 
Hans  vrede  Blikke  frygtsom,  men  dog  fast  — 
Og  sagde:  „Trende  Røvere  jeg  saae 
Bag  Klippen,  rede  til  at  falde  paa  dig, 
Og  hørte  jeg  dem  prale  af,  de  vilde 
Ihjelslaae  Dig,  din  Hest,  din  Rustning  tage, 

Samt  at  din  Dame  skulde  blive  deres." 

Han    svared   vredt:     „Forlangte    jeg  din 

Taushed 

Eller  dit  Varsel  ?   En  Befaling  gav  jeg, 
Den,  at  du  ikke  skulde  tale  til  mig  — 
Og  saa  du  holder  den?    Velan  da,  see! 
Thi  nu,  hvad  enten  du  mig  Seier  ønsker 
Eller  mit  Fald,  om  du  mig  Livet  under, 
Hvad  heller  om  min  Død  du  hungrer  efter  — 
Selv  skal  du  see,  min  Styrke  ei  er  tabt." 

Nu  Enid  vented  bleg  og  sorrigfuld, 
Og  ind  paa  ham  nu  foer  de  tre  Banditter. 
Geraint,  angribende  den  Midterste, 
Sit  lange  Spyd  en  Alen  jog  igjennem 
Hans  Bryst  og  ud  igjen,  og  saa  imod 
Hans  Hjælper-Par,  der  Begge  havde  brudt 
Paa  ham  en  Landse,  splintret  som  en  Iistap, 
Sit   Sværd   han   svang    med   Hvinen  tvende 

Gange 

Tilhøire  og  tilvenstre  —  og  han  lammed 
Dem  eller  vog  dem.    Derpaa  steg  han  af, 
Og  som  en  Mand,  der  flaaer  det  vilde  Dyr, 
Naar  han  har  fældet  det,  afklædte  han 

De  trende  døde,  kvindefødte  Ulve 
De  skjønne  Sæt  af  Vaaben,  som  de  bar, 
Lod  Kroppene  saa  ligge  der  og  bandt 
De  trende  Rustninger  paa  deres  Heste, 
Enhver  paa  sin,  og  Bidsel-Tømmerne 
Af  alle  tre  han  fæstede  tilsammen 
Og  sagde  saa  til  Enid:  „Driv  dem  frem 
Foran    dig"    —   og   hun   drev   dem  frem  i 

Ørknen. 

Han  fulgte  nærmere.  Medlidenhed 
Begyndte  nu  at  virke  mod  hans  Vrede, 
Imens  han  saae,  hvordan  det  hulde  Væsen, 
Som  han  dog  elsked  mest  paa  denne  Jord, 
Med  stort  Besvær  og  stille  Lydighed 
Nu  drev  dem  fremad.    Gjerne  havde  han 
Da  talt  til  hende,  givet  Luft  i  Ord 
Med  heftig  Ild  den  Vrede  og  den  Kval, 
Som  ulmed  og  som  brændte  i  hans  Indre. 
Men  endnu  syntes  det  ham  mere  let 
Med  Et  og  skaanselløst  at  dræbe  hende, 
End  raabe  „Holdt",  og  midb  i  hendes  Aasyn, 
Det  lyse,  at  anklage  hende  for 
Det  mindste  Stænk  af  Uanstændighed. 
Saa  tungebunden  gjorde  det  ham  kun 

Meer  opbragt,  at  hun  kunde  tale,  hun, 
Som  han  med  eget  Øre  havde  hørt 
Sig  selv  at  kalde  falsk.    Saa  lidende, 
Minutter  blev  for  ham  en  Leve- Aid  er. 
Men  knapt  i  længer  Tid,  end  den,  hvori 
Flodfulde  Usk  ved  Caerleon  dvæler,  før 
Den  vender  sig  og  falder  søværts  atter  — 
Holdt  Enid  Vagt,  før  hun  i  Skyggen  af 
En  mægtig  Skov  og  i  den  Dunkelhed, 
Som  tykke  Egestammer  bredte  ud, 
Blev  vaer  tre  andre  Ryttere  at  vente 
Fuldt  væbnede,  hvoraf  den  Ene  syntes 
Langt  mere  stor  og  stærk  end  hendes  Herre. 
Han  rysted  hendes  Nerver  ved  det  Raab : 
„See  der  —  et  Bytte!  —  Trende  gode  Heste 
Og  trende  skjønne  Rustninger,  og  Alt 
Af  hvem  bevogtet?   Af  en  Mø!  —  Sæt  ud!" 
„Nei,"  svarede  den  Anden,  „hisset  kommer 
En  Ridder."    Saa  den  Tredie :  „En  Kujon!"  — 
See,  hvor  han  hænger  med  sit  Hoved!"  — 

Kjæmpen 

Da  svared  muntert :  „Ja,  kun  Een  !  —  Vent  her, 
Og  naar  forbi  han  rider,  anfald  ham!" 

Og  Enid  i  sit  Hjerte  tænkte  nu: 

„Her  vil  jeg  vente,  til  min  Herre  kommer, 

Og  ham  berette  deres  lumske  Plan  — 

Han  er  nu  træt  af  Kampen  nys  forud, 

Og  uforventet  vil  de  ham  anfalde. 

Jeg  nødes  til  at  være  ham  ulydig 

Nu  til  hans  Bedste.    Hvordan  skulde  jeg 

Vel  til  hans  Skade  kunne  lyde  ham? 

Jeg  nødes  til  at  tale,  om  han  end 

Mig  dræber  for  det  —  O,  saa  frelser  jeg 

Et  Liv,  mig  mere  dyrebart  end  mit." 

Og  saa  hun  vented  til  han  kom,  og  sagde 
Med  frygtsom  Fasthed :  „  Faaer  jeg  Lov  at  tale  ?M 
Han:  „Ved  at  tale,  har  du  taget  Lov." 

Hun  sagde  nu:  „Der  lurer  trende  Skurke 
Paa  dig  i  Skoven  her.    Enhver  af  dem 
Fuldtvæbnet  er,  og  En  er  meer  storlemmet 
End  du  er,  og  de  sige,  de  vil  falde 
Dig  an,  naar  du  passerer  dem  forbi." 

Hvortil  han  kasted  hen  et  harmfuldt  Svar : 
„Og  var  der  endnu  Hundreder  i  Skoven 
Og  hver  Mand  mere  storlemmet  end  jeg, 
Og  de  paa  een  Grang  Alle  anfaldt  mig  — 

Jeg  sværger,  ei  det  vilde  ryste  mig 
Saameget,  som  at  du  mig  ei  adlyder. 
Staa  nu  tilside  der  —  og  falder  jeg 
Saa  hold  dig  til  den  bedre  Mand!" 

Og  Enid 

Afsides  stod,  forat  afvente  der 
Hvad  vilde  skee;  hun  voved  knapt  at  vogte 
Paa  Kampen,  kun  at  aande  Bønner  ud 
I  korte  Suk,  ved  hvert  et  Slag  et  Suk. 
Og  Den,  hun  frygted  mest,  nu  anfaldt  ham  — 
Paa  Hjelmen  sigted  han,  men  Landsen  feiled. 
Greraint,  lidt  anstrængt  ved  den  sidste  Kamp, 
Dog  stødte  med  sin  Landse  tværs  igjennem 
Den  svære  Ridders  Brystharnisk,  og  kort 
Den  brødes  af,  og  ned  hans  Fjende  rulled 
Og  laae  der  stille.    Saa  har  Den,  som  her 
Fortæller  dette,  engang  seet  et  svært, 
Uhyre  Stykke  af  et  Forbjerg,  hvorpaa 
Et  TJngtræ  groede,  styrte  ned  fra  Klippens 
Veirslagne,  lange  Væg  til  Strandbredden, 
Der  ligge  stille,  mens  dog  Træet  groede  — 
Saaledes  Manden  laae  der  gjennemboret.. 
Hans  feige  Kammerat-Par,  der  meer  langsomt 
Bed  ind  paa  Fyrsten,  nu  holdt  stille,  da 
De  saae,  at  deres  Bolværk  alt  var  fældet. 

Mod  dem  nu  Seierherren  spored  Hesten, 
Og  for  desmeer  at  skræmme  dem  opløfted 
Sit  skrækkelige  Kampraab.    Thi  som  En, 
Der  lytter  ved  en  Bjergbæks  vilde  Strøm, 
Dog  gjennem  al  den  nære  Larm  kan  høre 
Den  hule  Dundren  af  det  større  Fald 
Langt  borte  —  saa  var  Krigerne  og  vant  til 
Hans  Høst  at  høre  midt  i  Slagets  Larm 
Og  ildnes  ved  den,  men  hans  Fjender  skræmmes, 
Lig  dette  falske  Par,  der  nu  tog  Flugt, 
Men  overtagne,  døde  selv  den  Død, 
De  havde  paaført  mangen  en  Uskyldig. 

Derpaa  Geraint  steg  af  og  valgte  Landsen, 
Der  huede  ham  bedst,  og  trak  saa  af 
De  trende  døde  Ulve  deres  Rustning, 
Bandt  dem  paa  deres  Heste,  hver  paa  sin, 
Og  Bidsel-Tømmerne  af  alle  tre 
Han  fæstede  tilsammen,  sagde  derpaa 
Til  hende:   „Driv  dem  fremad,  foran  dig"  — 
Og  Enid  drev  dem  frem  igjennem  Skoven. 

Han  fulgte  endnu  nærmere.    Den  Møie 
Hun  havde  med  at  holde  dem  tilsammen 
I  Skovens  vilde  Veie,  disse  Sex, 

Beladte  hver  med  Klingre-Sæt  af  Vaaben, 

Dog  tjente  til  at  sløve  lidt  den  Pine 

Hun  følte  om  sit  Hjerte.    Og  de  Sex, 

Som  Dyr  af  ædel  Byrd,  i  slet  Haand  faldne, 

Og  nu  saa  længe  røgtet  af  Banditer, 

Nu  spidsed  deres  fine  Øren,  mærked 

Vel  hendes  sagte,  men  dog  faste  Stemme 

Og  hendes  milde  Styrelse. 

Saa  red 

De  gjennem  Egeskovens  grønne  Mørke, 
Og  da  de  udkom  under  aaben  Himmel 
De  saae  en  liden  By  med  Taarne,  høit 
Lagt  paa  en  Klippe,  og  der  nedenunder 
En  Eng,  indfattet  af  den  brune  Hede 
Som  en  Smaragd,  og  Høstfolk  der,  som  høsted 
Paa  denne  Eng.    Nedad  en  Klippesti 
Era  Byen  kom  der  en  lyslokket  Yngling, 
Som  i  sin  fiaand  bar  Mad  til  Eolkene. 
Greraint,  som  følte  Medynk  ved  at  see 
Enid  saa  bleg,  red  ned  til  Engens  Grund 
Og  sagde7  da  hin  Yngling  kom  forbi  ham: 
„Min  Ven,  lad  hende  æde  —  denne  Dame 
Er  saa  udmattet."    „Ja,  det  maa  hun  gjerne," 
Gjensvared  Ynglingen.     „Og  Du,  min  Herre, 
Æd  ogsaa  Du,  skjøndt  Kosten  er  kun  grov 

Og  skikket  kun  for  Høstfolk."    Derpaa  satte 
Sin  Kurv  han  ned,  de  steg  saa  af  paa  Engen, 
Lod  sine  Heste  græsse  og  aad  selv. 
Yel  Enid  tog  kun  lidet,  thi  hun  havde 
Langt  mindre  Appetit  end  Attraa  efter  ^ 
At  handle  nu  sin  Herre  til  Behag  — 
Men  Fyrsten  uforvarendes  opaad 
Det  hele  Eorraad,  bragt  for  Karlene, 
Og  blev  forbauset,  da  han  fandt  Alt  tomt. 
„Dreng"  —  sagde  han  —  „See,  jeg  har  op- 
ædt Alt, 

Men  tag  en  Hest  med  Vaaben  som  Betaling 
Og  vælg  den  bedste."    Drengen  rødmede 
Af  overvættes  Eryd  og  sagde:  „Herre, 
Du  giver  mig  halvhundredfold  formeget." 
„Saa    bli'er    du    jo   kun   mere   rig"    —  loe 

Fyrsten. 

„Jeg  tager  det  da  som  frivillig  Gave," 
Ham  svared  Drengen  —   „ikke  som  Betaling. 
Thi  mens  din  gode  Dame  hviler  ud, 
Let  kan  jeg  gaae  tilbage  og  hidskaffe 
Ny  Kost  for  disse  Arbeidsfolk  hos  Jarlen. 
Thi  disse  ere  hans  og  Marken  hans, 
Jeg  selv  er  hans.    Jeg  vil  fortælle  ham, 
Hvor  stor  en  Mand  Du  er.   Han  gjerne  hører, 

Naar  mærkelige  Mænd  er  i  hans  Land, 
Og  han  vil  byde  Dig  til  sit  Palads 
Og  der  beværte  Dig  meer  kosteligt 
End  her  med  Eolke-Kost." 

Dertil  Greraint: 
„Jeg  ønsker  ikke  nogen  bedre  Kost. 
Jeg  aldrig  aad  med  større  Appetit 
End  nu,  da  jeg  har  ladet  dine  Høstfolk 
Foruden  Middagsmad.    Og  aldrig  vil 
Jeg  træde  ind  i  nogen  Jarls  Palads  — 
Gud  veed?  Paladser  kjender  jeg  for  godt! 
Vil  han  mig  Noget,  komme  han  til  mig. 
Men  hyr  for  os  inat  et  renligt  Kammer 
Og  Mad  for  Hestene  —  kom  saa  tilbage 
Med  Mad  for  disse  Mænd,  og  meld  os  det." 

„Vel,  gode  Herre,"  sagde  Drengen  glad 
Og  gik  og  holdt  sit  Hoved  høit,  han  tænkte 
Sig  som  en  Ridder  alt,  og  han  forsvandt 
Opad  den  steile  Klippevei,  imens 
Han  førte  Hesten  —  og  de  blev  alene. 
Men  da  nu  Fyrsten  havde  sine  Blikke 
Era  Klippen  vendt,  han  lod  dem  streife  lidt 
Til  Siden,  hvor  hans  Enid  sad  nedbøiet. 
Hans  egen  falske  Dom,  at  aldrig  skulde 

En  Skygge  blot  af  Mistro  lægge  sig 

Imellem  dem,  faldt  paa  ham  og  han  sukked. 

Saa  med  en  anden  Medynk  mærked  han 

De  raske  Høstfolk  uden  Mad  arbeide 

Og  Solens  Blink,  hvergang  de  vendte  Leen. 

Derefter  nikked  han,  af  Heden  søvnig. 

Men  hun,  erindrende  sin  gamle  Hal 

Og  Allikernes  Skrig  i  lette  Flugt 

Om  hendes  hule  Taarn,  afplukked  Grræsstraa, 

Der  voxed  høiest  nær  ved  Engens  Hånd; 

Og  knyttede  deraf  smaa,  stille  Ringe 

Og  løste  dem  saa  op  igjen,  nu  over, 

Nu  under  hendes  Brudering,  til  Drengen 

Tilbagekom  og  meldte  om  et  Kammer, 

Han  havde  leiet,  og  de  drog  derhen. 

Der  sagde  han  til  hende:  „Hvis  du  vil, 

Kald  Husets  Kvinder."    Men  hun  svared  ham: 

„Nei  Tak,  min  Herre."    Og  de  To  forblev 

Adskilte  der  ved  Kamrets  hele  Bredde, 

Og  tause,  ret  som  Skabninger,  der  er' 

Fra  Fødslen  stumme,  eller  lig  to  Vildmænd 

Som,  malte  dertil,  holde  paa  et  Skjold 

Og  stirre  ud  for  sig,  og  ikke  see 

En  til  den  anden,  skilte  ad  ved  Skjoldet. 

Da,  pludseligt,  blev  deres  Døsen  afbrudt 
Af  Manges  Røst  fra  Graden,  mange  Hæle 
Gjenlød  fra  Steenbroen.    De  Begge  da 
Foer  op,  men  Døren,  opstødt  udenfra, 
Tilbageslog  mod  Væggen  og  midt  mellem 
En  Hob  af  Svirebrødre  traadte  ind 
Den  vilde  Jarl  til  dette  Sted,  Limours, 
Kvindagtig  smuk,  bleg  af  Udsvævelser, 
Hin  Enids  Beiler  længe  før  Geraint. 
Han  traadte  frem  med  smidig  Høflighed, 
Hilsed  Geraint  vel  ligefrem,  men  skjult 
Midt  under  varme  Yelkomstord  og  Haandtag 
Han  fandt  dog  Enid  med  et  Sideblik, 
Saae  hende  sidde  enlig  og  bedrøvet. 
Da  kaldte  Fyrst  Greraint  paa  bedste  Viin 
Og  god  Beværtning  for  uventet  Gjæst, 
Og  overdaadig,  som  hans  Vane  var, 
Bad  Verten  kalde  ind  Enhversomhelst 
Af  sine  Venner,  for  med  disse  her 
At  holde  Gilde  nu  for  deres  Jarl: 
„Spar  ei  Bekostningen,  thi  den  er  min." 

Og   Viin   og   Mad   blev   bragt,    og  Jarl 

Limours 

Drak  til  han  skjæmted  uden  Sky,  fortalte 

Fri  Eventyr  og  legede  med  Ord, 
Som  han  gav  tvende  Farver,  thi  hans  Tale 
Var  vant  at  glimte  som  en  Ædelsteen 
Med  hundrede  Facetter,  og  han  bragte 
Geraint  til  Latter,  sine  Folk  til  Bifald. 
Da  Fyrsten  nu  var  lystig,  bad  Limours: 
„Tillad  mig,  Herre,  at  gaae  over  Rummet 
Og  tale  til  din  Dame  der,  som  sidder 
Afsides,  og  som  tykkes  mig  saa  enlig." 
Han  sagde:   „Du  har  Lov  —  bring  hende  til 
At  tale,  thi  hun  taler  ei  til  mig." 
Limours  stod  op,  saae  vel  til  sine  Fødder, 
Lig  En,  der  prøver  Broen,  som  han  frygter 
Vil  falde,  gik  saa  tvers  hen  over  Gulvet, 
Kom  hende  nær,  opløfted  sine  Øine 
Tilbedende,  ved  hendes  Side  knæled 
Og  yttrede  med  øm  og  sagte  Hvisken: 

„Enid,  du  Ledestjerne  for  mit  Liv, 
Enid,  min  eneste,  min  første  Elskov, 
Enid,  hvis  Tab  har  gjort  mig  til  en  Vildmand  — 
Ved  hvilket  Held  er  det,  jeg  seer  dig  her? 
Du  er  nu  i  min  Magt,  min  Magt  tilsidst. 
Dog  frygt  mig  ei.  Vel  kalder  jeg  mig  Vildmand, 
Men  gjemmer  dog  et  Træk  af  øm  Kultur 

Selv  midt  i  denne  vilde  Ødemark. 
Jeg  tænkte,  før  din  Fader  traadte  mellem, 
I  fordums  Dage,  at  du  var  mig  gunstig, 
Og  var  det  saa  —  hold  det  ei  nu  tilbage, 
Griv  mig  lidt  Haab,  og  lad  mig  vide  det. 
O,  skylder  du  mig  Intet  for  et  Liv, 
Som  halvt  er  tabt,  ja  tabt  ved  din  Skyld  ene? 
Og  Enid  —  Du  og  han  —  jeg  seer  det  glad  — 
Du  sidder  borte,  taler  ei  til  ham, 
Du  kommer  uden  Følge,  uden  Page 
Og  uden  Terne  til  at  tjene  dig  — 
Mon  han  da  elsker  dig  endnu  som  før? 
Thi  kald  det  enddog  Elskovs  Krangleri, 
Dog  veed  jeg  vel,  at  Mænd,  om  end  de  klamres 
Med  dem,  de  elske,  aldrig  vilde  gjøre 
Dem  latterlige  for  Alverdens  Øine; 
Ei,  mens  de  elske  dem.    Din  usle  Dragt 
Er  ussel  Haan  mod  dig,  den  stumt  fortæller 
Om  din  Historie,  at  denne  Mand 
Ei  længer  elsker  dig.    Din  Skjønhed  er 
Ei   Skjønhed   meer   for   ham  — -   den   er  nu 

blegnet  — 

Et  høist  sædvanligt  Fald,  jeg  kj ender  det, 
Thi  Mændene  jeg  kjender.    Du  vil  heller 
Ei  vinde  ham  tilbage  —  thi,  Mands  Elskov 

Først  engang  borte,  vender  ei  tilbage. 
Men  her  er  En,  der  elsker  dig  som'  forhen, 
Ja,  med  langt  større  Lidenskab,  end  før. 
Nu  vel  da  —  udtal  Ordet!    Mine  Svende 
Omringe  ham  —  han  sidder  ubevæbnet  — 
Jeg  løfter  blot  en  Finger  —  de  forstaae  det !  — 
Nei,  —  Blod  jeg  mener  ikke  —  Du  behøver 
Ei  saa  at  blive  skræmt  ved  hvad  jeg  siger  — 
Min  Ondskab  er  ei  dybere  end  Graven 
Om  Slottet  her  —  den  er  ei  haardere 
End  stærke  Volde  —  der  er  Borgens  Fængsel !  — 
Han  skal  ei  krydse  vore  Veie  meer. 
Siig  Ordet  derfor  —  eller  siig  det  ikke. 
Men  saa  —  ved  Ham,  der  dannede  mig  til 
Den  ene,  fuldtro  Elsker,  Du  har  eiet  — 
Da  vil  jeg  bruge  al  den  Magt,  jeg  har. 
O,  tilgiv  mig!  —  Det  Vanvid,  som  jeg  følte, 
Hin   Stund,  jeg  skiltes  fra  dig  —  end  er  i 

mig ! " 

Derved  hans  egen  Stemmes  søde  Lyd 
Og  Medynk  med  sig  selv,  saa  sød  i  Tanken,  — 
Hans  Øine  vædede,  —  men  Enid  frygted 
Hans  Øine,  taarefyldte  som  de  vare, 

Ophedede  af  Vinen  efter  Gildet. 

Hun  svared  med  den  List,  som  Kvinder  bruge 

I  Skyld  og  Uskyld,  for  at  hale  ud 

En  Fare,  som  dem  truer,  og  hun  sagde: 

„Jarl,  hvis  du  elsker  mig  endnu  som  før, 
Og  ei  vil  narre  mig,  kom  da  i  Morgen 
Og  snap  mig  hurtigt  fra  ham,  som  med  Vold. 
Forlad  mig  denne  Nat,  jeg  er  saa  træt." 

Den  meget  elskovsfulde  Jarl  tog  Afsked 
Med  dybe  Buk  og  svingende  Baretten, 
Saa  let  dens  Fjedre  rørte  ved  hans  Vrist  — 
Og  Fyrsten  bød  ham  lydeligt  „Grod  Nat". 
Paa  Veien  hjem  for  sine  Mænd  han  snakked 
Om  hvordan  Enid  aldrig  havde  elsket 
En  anden  Mand  end  ham,  og  om  hvordan 
Hun  ikke  brød  sig  mere  om  sin  Herre 
End  om  en  knækket  Æggeskal. 

Men  Enid 

Nu  ladt  tilbage  ene  hos  Greraint 
Med  Tanken  paa  hans  Bud,  at  være  taus, 
Og  paa,  at  nu  hun  maatte  bryde  det  — 
Holdt  Baad  saa  med  sig  selv,  og  mens  hun 

grubled 

Han  faldt  i  Søvn,  og  Enid  nænned  ikke 
At  vække  ham,  men  over  ham  sig  bøied, 
Glad  ved  at  finde  ham  usaaret  efter 
Den  sidste  Kamp  og  ved  saa  nær  at  høre 
Ham  drage  Aande  dybt  og  ligeligt. 

Nu  reiste  hun  sig  og  med  lette  Fjed 
Gik  hen  og  stabled  op  hans  Vaabenstykker 
Paa  eet  Sted  sammen,  saa  de  kunde  være 
Parate,  om  det  gjordes  brat  nødvendigt. 
Saa  slumred  hun  lidt  selv,  men  overtræt 
Af  Dagens  Sorg  og  Færd,  hun  drømte  altid, 
Hun  greb  en  rodløs  Tornebusk  og  derpaa 
Gled  ud  og  styrted  i  en  rædsom  Afgrund, 
Slog  voldsomt  ud  med  Armene,  og  vaagned. 
Nu  troede  hun  at  høre  vilde  Jarl 
Ved  Døren,  med  hans  Trop  af  løse  Fæller, 
Som  kaldte  hende  med  et  høit  Trompetskrald, 
Men  det  var  Hanen,  som  mod  Lyset  goel, 
Da  Morgendæmringen  lidt  efter  lidt 
Sig  stjal  ud  over  den  dugvaade  Jord 
Og  glimred  paa  hans  Vaaben  der  i  Kamret. 
Og  atter  stod  hun  op  at  see  til  dem, 
Men  rørte  ved  dem  uforvarendes, 
Saa  Hjelmen  faldt  med  Klirren.   Han  foer  op 

Og  stirrede  paa  hende.    Nu  hun  brød 
Den  Taushed,  som  af  ham  var  hende  paalagt, 
Fortalte  Alt,  hvad  Jarlen  af  Limours 
Før  havde  sagt,  undtagen  dog  de  Ord 
Om  at  han  ikke  mere  elsked  hende. 
Hun  ei  fortaug  den  List,  hun  havde  anvendt, 
Med  en  Undskyldning  endte  hun,  saa  sød, 
Saa  sagte  fremført,  med  saa  korte  Ord, 
Og  syntes  saa  retfærdiggjort  ved  Nøden, 
At,  skjøndt  han  tænkte:  „Var  det  vel  for  ham 
Hun  græd  i  Devon?"  stønned  han  kun  vredt, 
Og  sagde:  „Dine  søde  Miner  gjør 
En  brav  Karl  let  til  Nar  og  til  Forræder. 
Kald  nu  paa  Værten,  lad  ham  føre  frem 
Min  Stridshest,  og  din  Granger."    Hun  gled  ud 
Blandt  dem,  der  endnu  slumred  tungt  i  Huset, 
Og  som  en  Husalf  banked  hun  paa  Væggen 
Til  alle  vare  vaagne,  kom  saa  atter, 
Opvartede  sin  barske  Herre,  skjøndt 
Han  ei  forlangte  det,  og  gjorde  ham 
I  Taushed  Tjeneste  som  Vaabendrager. 
Fuldt  væbnet  gik  han  ud  og  kaldte  Værten: 
„Din  Regning,  Ven",  men  sagde,  før  han  fik 

den: 

„Tag  de  fem  Heste  der  og  deres  Vaaben." 

Og  Værten,  som  med  Et  blev  ærlig,  svared 
Forbauset:  „Herre,  jeg  har  knapt  forbrugt 
Hvad   En   er   værd."      „Nu  vel   da",  sagde 

Fyrsten, 

„Saa  vil  du  ikkun  blive  mere  rig." 
Og  nu  til  Enid:  „Fremad!  —  Men  idag 
Jeg  byder  dig  end  mer  udtrykkeligt 
Hvad  end  du  saa  maa  høre  eller  see. 
Hvad  heller  tror  at  see  —  (skjøndt  min  Be- 
faling 

Vel  lidet  nytter),  dog  jeg  byder  dig: 
Tal  ikke  til  mig,  men  adlyd  mig  taus." 

Og  Enid  svared:  „Herre,  jo,  jeg  kjender 
Dit  Bud  og  vilde  gjerne  lyde  det. 
Men  da  jeg  rider  foran,  hører  jeg 
De  vilde  Trudsler,  som  du  ikke  hører  — 
Jeg  seer  den  Fare,  som  du  ei  kan  see. 
Saa,  ei  at  give  Varsel,  synes  haardt, 
Fast  over  mine  Kræfter.    Dog  jeg  vil 
Forsøge  at  adlyde  dig." 

„B^et  saa", 

Han  sagde,  „gjør  det,  vær  ei  altfor  klog. 
See,  du  er  ægteviet  til  en  Mand, 
Og  ei  misparret  med  en  doven  Slusk, 

Men  vel  med  En,  der  eier  Arme  til 
At  passe  paa  sit  Hoved,  som  paa  dit, 
Og  Øine  til  at  finde  dig,  hvorlangt 
Du  end  er  borte,  dertil  Øren,  som 
Kan  høre  dig,  enddog  i  dine  Drømme." 

Dermed  han  vendte  sig,  og  saae  paa  hende 
Saa  skarpt,  som  naar  en  varsom  Rødkjelk  seer 
Paa  Fuglefængeren,  der  graver  Gruber. 
Og  Det  i  hende,  som  en  fjantet  Nar, 
Hvad  heller  en  for  hastig  Dommer  vilde 
Kaldt  hendes  Brøde,  bragte  hendes  Kind 
I  Brand  og  hendes  Øienlaag  til  Sænkning  — 
Og  Fyrsten  saae  det,  og  var  ei  tilfreds. 

Saa  fremad  med  sin  mørke  Følgesvend 
Red  Enid  paa  en  Vei,  som  bredt  optraadt, 
Fra  Jarl  Limours's  Gebet  henledte  til 
En  øde  Egn,  der  tilhørte  Jarl  Doorm, 
Ham,  som  af  sine  skjælvende  Vasaller 
Blev  kaldet  Tyren.    Engang  blikked  hun 
Tilbage,  og  da  hun  saae  Fyrst  Geraint 
At  ride  mange  Skridt  meer  hende  nær 
End  Dagen  forud,  blev  hun  næsten  glad, 
Indtil  han  vred  med  Haanden  vinked,  som 

Han  vilde  sige:  „Du  bevogter  mig", 
Og  gjorde  atter  hendes  Hjerte  tungt. 
Men  endnu  medens  Solen  glimted  paa 
Dugvaade  Blad,  der  kom  til  hendes  Øre 
En  Lyd  af  mange  Hovslag.    Og  idet 
Hun  vendte  sig,  hun  saae  en  Støvsky  stige, 
Og  Landsespidser  blinke  gjennem  den. 
For  ei  at  handle  mod  sin  Herres  Bud 
Og  dog  advare  ham,  thi  han  red  frem 
Som  om  han  ei  det  hørte,  løfted  hun 
Sin  Finger  op  og  pegede  mod  Støvet. 
Derved  blev  Krigeren,  trods  al  hans  Strenghed, 
Dog  paa  en  Maade  veltilfreds,  fordi 
Hun  holdt  dog  Bogstaven  af  hans  Befaling, 
Thi  vendte  han  sin  Hest  og  holdt  der  stille. 
Og  i  det  næste  Øieblik  den  vilde 
Limours  foer  ind  paa  ham,  frembaaret  paa 
En  ravnsort  Stridshest,  lig  en  Tordensky, 
Der  er  løsrevet  af  den  bratte  Storm. 
Halvt  jaget  frem  af  Dyret,  som  han  red, 
Og  skrigende  i  voldsom  Lidenskab 
Anfaldt  han  Fyrsten.    Denne  mødte  ham 
Og  kasted  ham  i  Arms  og  Landses  Længde 
Bag  over  Hestens  Byg  og  lod  ham  ligge 
Der,  som  bedøvet  eller  død.    Saa  kasted 

Han  og  den  Nærmeste,  der  fulgte  efter, 
Og  blindt  han  styrted  sig  paa  Troppen  bag. 
Men  ved  hans  Indhug,  glimtende  som  Lynet, 
Forsvandt  de  rædselsslagne,  lig  en  Stim 
Af  rappe  Fisk,  der  paa  en  Sommermorgen 
Nedad  det  klare  Vand  ved  Camelot 
Hen  glide  over  deres  egen  Skygge 
Paa    sandig   Bund,   men   hvis  en  Mand  paa 

Bredden 

Opløfter  blot  sin  Haand  i  Solen  blank, 

Der  levnes  ei  et  Grlimt  kun  af  en  Finne 

Tilbage  mellem  de  smaa  Karse-Øer, 

Af  Blomster  hvide.    Saadan,  da  G^raint 

Kun  rørte  sig,  bortfly gted  Jarlens  Svende 

Og  lod  ham  ligge  der  paa  Alfarvei. 

Saa  svinder  Venskab,  sluttet  kun  ved  Viin. 

Da  smiled  Fyrsten  lig  et  stormfuldt  Solskin, 
Han  saae  de  tvende  Faldnes  Heste  fare 
Fra  deres  faldne  Herrer,  flygte  vildt 
Iblandt   de   andre.      „Mand   og   Hest",  han 

sagde, 

„Af  eet  Sind  er  de  alle,  rette  Venner! 
En  Hov  de  levned  ikke!  —  Og  jeg  mener, 
At  jeg  var  ærlig  indtil  denne  Stund, 

Betalte  Alt  med  Heste  og  med  Vaaben; 
Jeg  kan  ei  stjæle,  ikke  plyndre,  tigge. 
Hvad  siger  du?    Skal  vi  afklæde  ham, 
Din  Elsker?    Har  din  Ganger  Hjerte  til 
At  bære  nu  hans  Vaaben?    Skal  vi  faste, 
Hvad  heller  spise?  —  Ikke?  —  Saa  maa  du, 
Der  er  saa  meget  ærlig,  bede  for  os, 
At  vi  maa  møde  Jarl  Doorms  Ryttere  — 
Jeg  ogsaa  vil  end  gjerne  være  ærlige" 
Saa  talte  han.    Hun  svared  ei  et  Ord, 
Men  red  foran  paa  Veien,  stirrende 
Bedrøvet  ned  paa  sine  Bidsel-Tømmer. 

Men  lig  en  Mand,    der,   mens  han  færdes 

ude 

I  fjerne  Lande,  lider  rædsomt  Tab 
Og  ikke  veed  det,  før  han  kommer  hjem, 
Og  Tabet  da  saa  piner  ham,  at  fast 
Han  døer  deraf,  saa  gik  det  og  Geraint. 
Thi,  bleven  stukket  i  den  korte  Kamp 
Med  Jarlen  af  Limours's  de  vilde  Fæller, 
Han  under  Harnisket  nu  blødte  stærkt 
Og  red  saa  frem,  og  sagde  ei  sin  Hustru 
Hvad  feiled  ham,  han  vidste  det  knapt  selv. 
Men  snart  det  blev  dog  dunkelt  for  hansØine 

Og  Hjelmen  vaklede,  og  ved  en  Dreining 

Af  Veien  brat,  faldt  Fyrsten  uden  Ord 

Ned  af  sin  Hest,  dog  heldigviis  paa  Græsvold. 

Og  Enid  hørte  Klangen  af  hans  Fald, 
Kom  hurtigt  til,  steg  ganske  bleg  af  Hesten, 
Nedknæled  hos  ham,  løsnede  hans  Harnisk, 
Og  tillod  ei  sin  fuldtro  Haand  at  ryste, 
Sit  klarblaa  Øie  ei  at  blive  vaadt 
Før  hun  hans  Saar  opdaget  havde.  Derpaa 
Hun  rev  sit  Slør  af  falmet  Silke  af 
Og  blotted  Panden  saa  for  Solens  Brand. 
Men  Saaret  hun  forbandt,  som  Livsblod  drak 
Af  elskte  Husbond.    Efter  saa  at  have 
Udrettet  Alt,  hvad  Haand  en  kunde  gjøre, 
Hun  hvilte  sig.    Og  Trøstesløshed  kom 
Nu  over  hende  og  hun  græd  ved  Veien. 

Og  Mange  kom  forbi,  men  Ingen  af  dem 
Til  hende  saae.    I  dette  Lovløshedens, 
Oprørets  Land  man  ændsede  en  Kvinde, 
Der  græd  og  jamred  for  en  myrdet  Husbond, 
Saa  lidet  som  en  Regnbyge  om  Somren. 
En  holdt  ham  for  et  Offer  for  Jarl  Doorm 
Og  turde  ikke  spilde  Medynk  paa  ham. 

En  anden,  vaabenklædt  og  farende 
Forbi  paa  Sendelse  til  Røverjarlen, 
Halvt  fløitede,  halvt  sang  en  lystig  Sang 
Og  Støv  drev  ind  i  hendes  blotte  Øine. 
En  Tredie,  flygtende  for  vilde  Doorm 
Foran  en  indbildt  Piil,  han  altid  hørte  — - 
Lod  Veien  ryge  bag  sig  i  sin  Frygt. 
Derved  og  hendes  Ganger  vrinskede, 
Sin  Fod  opløfted  og  forsvandt  i  Krattet, 
Imens  den  store  Stridshest  stille  stod 
Og  børged,  som  var  den  et  Menneske. 
Men  just  ved  Middagstid  den  svære  Jarl 
Af  Doorm,  bredfjæset  og  med  rødligt  Skjæg, 
Vildt  rullende  med  sine  Rovfugl -Øine, 
Kom  ridende  med  hundred  Landsemænd, 
Hvormed  han  ude  var  paa  Plyndringstog. 
Men  før  han  kom,  han  brølte,  som  naar  En 
Et  Skib  vil  praie:  „Er  han  død,  han  der?" 
„Nei,  ikke  dødu,  hun  svared  i  al  Hast, 
„Lad  nogle  af  dit  Folk  ham  tage  op 
Og  bære  ham  fra  denne  grumme  Sol  — 
O  jeg  er  vis  paa,  han  er  ikke  død.u 

Da  sagde  Doorm:  „Vel,  er  han  ikke  død, 
Hvi  græde  for  ham  saa?    Du  er  et  Barn. 

Og  er  han  død  —  jeg  kalder  dig  en  Nar, 

Din  Grraad  vil  ei  faae  Liv  i  ham  igjen; 

Død  eller  ikke,  du  spolerer  kun 

Dit  smukke  Ansigt  med  de  dumme  Taarer. 

Dog,  siden  dette  Ansigt  er  saa  smukt, 

Kom  Nogle  af  Jer  hid  og  tag  ham  op, 

Og  bær  ham  til  vor  Hal,  og  hvis  han  lever, 

Da  vil  vi  have  ham  til  En  af  Banden  — 

Og  hvis  han  døer  —  naa,  da  har  Jorden  nok 

Af  Jord,  at  skjule  ham.    See  til,  I  tage 

Hans  Stridshest  med,  det  er  et  ædelt  Dyr." 

Han  talte  og  red  bort,  men  efterlod 
To  brune  Spydmænd,  der  kom  knurrende 
Lig  Hunden,  naar  den  troer  dens  lækkre  Been 
Vil  blive  taget  bort  af  Drengene, 
Der  gjerne  tirre  den,  imens  den  æder, 
Og  nu  den  frygter  for  at  miste  Benet 
Og  lægger  Poten  paa  det,  gnavende 
Og  knurrende  —  saa  Skurkene  og  knurred, 
Fordi  de  frygte d  —  alt  kun  for  en  Død  — 
At  miste  deres  Deel  af  Morgnens  Bytte. 
De  tog  og  lagde  ham  dog  paa  en  Baare, 
Slig,  som  de  førte  med  paa  deres  Tog 
For  dem,  som  maatte  blive  saarede. 

De  lagde  ham  paa  den  i  Skjoldets  Hulning, 

Hans  eget  Skjold  —  og  tog  og  bar  ham  saa 

Hen  til  den  nøgne  Hal  i  Borgen  Doorm 

(Hans  ædle  Stridshest  følgende  uført) 

Og  kasted  ham  og  Baaren,  hvor  han  laae 

Ned  paa  en  Egebænk  i  Hallen  der. 

Og  foer  saa  bort  i  Hast,  forat  indhente 

De  mere  lykkelige  Kammerater, 

Men  knurrende  som  før,  og  bandende 

End  deres  tabte  Tid,  den  døde  Mand 

Og  deres  Jarl  og  deres  egen  Sjæl 

Og  hende  med.    De  kunde  ligegodt 

Velsignet  hende  —  hun  var  døv  for  Alt, 

For  Signen  som  for  Banden  —  naar  det  ei 

Kom  ifra  ham,  den  ene  Elskede. 

Saa  Enid  sad  i  lange  Timer  hos 
Sin  Husbond  i  den  nøgne  Hal  og  støtted 
Hans  Hoved,  varmede  hans  kolde  Hænder, 
Og  kaldte  paa  ham.     Og  tilsidst  han  vaagned 
Af  lange  Dvale,  og  han  fandt  sin  egen, 
Sin  kjære  Brud  at  støtte  mildt  hans  Hoved 
Og  varme  om  hans  klamme,  svage  Hænder 
Og  kalde  paa  ham.    Hendes  varme  Taarer 
Han  følte  falde  sagte  paa  sit  Ansigt 

Og  sagde  til  sig  selv:  „For  mig  hun  græder". 
Dog  laae  han  stille,  lod  som  var  han  død, 
For  til  det  Yderste  at  prøve  hende 
Og  sige  til  sig  selv:   „For  mig  hun  græder." 

Men  da  nu  Aftenen  faldt  paa,  Jarl  Doorm 
Tilbagevendte  til  sin  Hal  med  Bytte. 
Hans  kaade  Spærmænd  fulgte  ham  med  Larm, 
Hver  slængte  ned  en  Hoben  Ting,  der  klang 
Mod  Steengulvet,  og  kasted  Landsen  væk 
Og  aftog  Hjelmen.    Nu  der  flagred  ind 
En  Sværm  af  Kvinder,  klædt  i  mange  Farver, 
Halvt  djærve,  og  halvt  rædde,  med  opspilte 
Og  frække  Øine,  og  de  blanded  sig 
Med  Mændene.    Den  svære  Jarl  af  Doorm 
Slog  med  et  Knivskaft  imod  Bordet  haardt 
Og  fordred  Kjød  og  Viin  til  Føde  for 
Hans  Landseknægte.    Mænd  nu  bragte  ind 
Heelstegte  Svin  og  Oxefjerdinger, 
Og  hele  Hallen  blev  snart  fuld  af  Kjøddamp, 
Og  Ingen  mælte  Ord,  men  Alle  satte 
Sig  ned  paa  eengang,  og  de  aad  med  Larm 
I  nøgne  Hal,  saa  graadigt  ædende, 
Som  Heste,  naar  du  hører  dem  at  fodres. 
Men  Enid  trak  sig  sammen  i  sig  selv 

For  at  undvige  disse  Karles  Vildhed. 
Men  da  Jarl  Doorm  nu  havde  ædt  sig  mæt, 
Han  rulled  sine  Øine  om  i  Hallen, 
Og  fandt  en  Dame  sjunket  sammen  i 
Et  Hjørne  af  den.    Han  da  husked  hende, 
Som  og,  hvor  bitterligt  hun  havde  grædt. 
Og  ud  fra  hende  kom  en  Magt  paa  ham, 
Han  reiste  sig  med  Et  og  sagde:  „Æd! 
End  aldrig  skued  jeg  saa  bleg  en  Tingest. 
Guds  Dom,   det   gjør   mig   ondt  at  see  dig 

græde  — 

Æd!    See  dog  selv  —  din  Mand  er  lykkelig, 
Thi  var  jeg  død,  hvem  vilde  græde  for  mig? 
Min  søde  Frue,  aldrig  mens  jeg  aanded 
Jeg  skuet  har  en  Lilie,  lig  dig  selv! 
Og  kom  der  kun  lidt  Farve  i  din  Kind, 
Ei  En  blandt  mine  Kvinder  her  var  værdig 
At  bære  selv  din  Tøffel  som  en  Handske. 
Men  lyt  til  mig  og  lad  dig  styre  af  mig, 
Da  vil  jeg  gjøre,  hvad  jeg  aldrig  gjorde: 
For  du  skal  dele  Jarledømmet  med  mig, 
Og  vi  vil  leve  som  to  Fugle  i 
Den  samme  Rede,  og  jeg  vil  dig  skaffe 
Rigt  Forraad  ind  fra  alle  Marker,  thi 
Alt,  hvad  er  skabt,  jeg  tvinger  til  min  Villie." 

Saa  talte  han.    Den  brune  Spærmand  lod 
Sin  Kind  udbolne  ved  et  Stykke  Kjød, 
Som  ei  nedsvælget  blev,  og  vendte  sig 
Med  Stirren  om.    Men  nogle  Væsener, 
Hvis  Sjæl  den  gamle  Slange  havde  længe 
Neddraget  dybt,  som  Ormen  borer  sig 
I  visnet  Løv,  og  gjør  det  kun  til  Jord  — 
De  hvislede  nu  i  hinandens  Øren, 
Hvad  ei  fortælles  skal  —  dog  Kvinder  var  de, 
Ja,  Kvinder,  eller  hvad  der  havde  været 
Saa  yndefulde  Skabninger  engang, 
Men  ønsked  nu  kun  at  fornedre  hende, 
Den  bedste  blandt  dem  Alle,  ja,  ret  gjerne 
De  vilde  have  hjulpet  ham  dertil. 
Med  Et  de  Allesammen  haded  hende, 
Der  ikke  havde  mindste  Tanke  paa  dem, 
Men  svared  sagte,  med  sit  milde  Hoved 
Dybt  sænket:  „Jeg  dig  beder,  ved  din  Mildhed, 
Da  han  er,  som  han  er,  lad  mig  i  Ro." 

Saa  sagte  talte  hun,  at  knapt  han  hørte. 
Men  lig  en  mægtig  Herre,  velfornøiet 
Med  hvad  han  selv  saa  naadigt  havde  gjort, 
Antog  han,  at  hun  havde  takket  ham, 
Og  føied  til:  „Ja,  æd  nu  og  vær  glad, 

Thi  see  —  fra  nu  af  skal  du  være  min." 

Hun  svared  blidt:  „Hvorledes  skulde  jeg 
Herefter  være  glad  ved  nogen  Ting 
I  hele  Verden,  før  min  elskte  Husbond 
Staaer  op  igjen  og  skuer  mildt  til  mig?" 

Den  svære  Jarl  nu  raabte,  hendes  Ord 
Kom  blot  af  Hjerte-Tomhed  eller  Træthed 
Og  sygelig  Indbildning.  Pludseligt 
Da  greb  han  hende,  bar  hende  med  Vold 
Til  Bordet,  puffed  Fadet  hen  for  hende 
Og  raabte:  „Æd!" 

„Nei,"  sagde  Enid  oprørt, 
„Nei,  jeg  vil  ikke  æde,  før  hin  Mand 
Paa  Baaren  reiser  sig  og  æder  med  mig." 
„Drik  da,"  han  sagde,  „her."    Et  Horn  han 

fyldte 

Med  Viin  og  holdt  det  hen  for  hende.  „See, 
Jeg  selv  kan  tidt,  naar  jeg  er  vild  af  Kamp, 
Og  hed,  Guds  Dom,  af  Vrede,  neppe  æde, 
Før  jeg  har  rigtig  drukket.    Derfor,  drik! 
Og  Vinen  snart  forandre  vil  dit  Sind." 

„Ei  saa",  hun  skreg.    „Ved  Himlen,  ikke  vil 


78 


Jeg  drikke,  før  min  kjære  Husbond  reiser 
Sig  op  og  byder  mig  at  gjøre  det 
Og  drikke  med  barn.    Staaer  han  ei  meer  op 
Jeg  vil  ei  see  paa  Viin,  indtil  jeg  døer!" 

Ved  dette  blev  han  ganske  rød  og  skred 
I  Hallen  op  og  ned,  nu  gnavende 
Sin  Underlæbe,  nu  sin  Overlæbe, 
Og  kom  saa  tæt  til  hende,  sigende: 
„Tøs,  tag  dig  vel  i  Vare!  Thi  jeg  seer 
Du  lader  haant  om  al  min  Artighed. 
Hin  Mand  er  sikkert  død,  og  jeg  kan  tvinge 
Hver  Skabning  til  at  gjøre,  hvad  jeg  vil. 
Ei  æde,  eller  drikke?  —  Hvorfor  jamre 
For  En,  der  lavt  udsætter  al  din  Skjønhed 
For  Haan  og  Spot,  ved  saa  at  klæde  den 
I  Pjalter?   Jeg  forbauses  ved  at  see, 
Hvordan  du  vover  stride  mod  mit  Ønske, 
Dog  vil  jeg  bære  over  med  dig  saadan: 
Trods  mig  ei  meer;  men  aflæg  idetmindste 
Mig  til  Behag  den  usselige  Dragt, 
Den  Silke-Pjalt,  den  Tiggerkvindens  Klædning. 
Jeg  holder  af,  at  Skjønhed  klædes  skjønt, 
Thi  seer  du  ikke  mine  Kvinder  her, 
Hvor  de  er  smykkede,  hvor  godt  de  passe 

Til  den  Mands  Huus,  der  holder  af,  at  Skjønhed 
Skal  gaae  i  skjønne  Klæder?  Reis  dig  derfor, 
Klæd  dig  i  denne  Dragt  —  adlyd  mig  nu!" 

Han  talte  saa,  og  En  iblandt  hans  Kvinder 
Udfolded  nu  en  prægtig  Silkedragt 
Af  fremmed  Væv,  hvor,  som  i  sandgrund  Sø, 
Det  rene  Blaa  i  Grønt  let  spilled  over; 
Og  nedad  Forsiden  den  var  besat 
Med  Ædelstene,  tættere  end  Grønsvær 
Med  Duggens  Draaber,  naar  en  Sky  har  ligget 
Den  hele  Nat  paa  Høien,  stiger  op 
Ved  Dæmring,  og  nu  lader  klare  Solskin 
Skarpt  falde,  hvor  den  laae  —  saa  tæt  og  rigt 
Juvelerne  paa  denne  Kjole  glimred. 

Men  Enid  svared,  mere  haard  at  røres 
End  haardeste  Tyranner  ere  det 
I  Magtens  Dage,  naar  en  livslang  Uret 
Uhævnet  brænder  i  dem,  og  de  nu 
See  deres  Time  komme.    Enid  sagde: 

„I  denne  ringe  Dragt  min  kjære  Husbond 
Først  fandt  mig,   elsked  mig,   som  jeg  ham 

tjente, 

Da  i  min  Faders  Hal;  I  denne  Dragt, 

Den  usle,  reiste  jeg  med  ham  til  Hoffet, 

Hvor  Dronningen  mig  smykked  lig  en  Sol. 

I  denne  usle  Dragt  han  bød  mig  klædes, 

Da  vi  red  ud  paa  dette  Uhelds-Tog, 

At  søge  Hæder,  hvor  den  ei  kan  vindes. 

Og  denne  usle  Dragt  jeg  vil  ei  kaste, 

Før  selv  han  opstaaer  som  en  Levende 

Og  byder  mig  at  kaste  den.    Jeg  har 

Alt  nok  af  Sorger  —  o,  jeg  beder  dig, 

Yær  mild,  lad  af  fra  mig.    Jeg  aldrig  elsked, 

Kan  aldrig  elske  Nogen,  uden  Ham. 

O  Glud!  —  Jeg  beder  dette  af  din  Mildhed: 

Da  han  er,  som  han  er  —  lad  mig  i  Ro!" 

Nu  stormed  Jarlen  op  og  ned  ad  Hallen, 
Tog  røde  Skjæg  imellem  Tænderne, 
Og  kom  tilsidst  tæt  ind  paa  hende,  mens 
Han  i  sit  Vredesmod  til  hende  skreg: 
„Jeg  mærker  nu,  det  er  af  samme  Nytte, 
Om  jeg  er  venlig  eller  ublid  mod  dig  — 
Tag  her  min  Hilsen."     Og  med  flade  Haand 
Uridderligt,  om  enddog  nok  saa  let, 
Paa  hvide  Kind  han  gav  hende  et  Slag. 

Nu  Enid,  i  sin  store  Hjælpeløshed, 
Og  da  hun  tænkte:  „Ei  han  havde  vovet 
At  gjøre  dette,  hvis  han  ikke  vidste 
Eor  sikkert,  at  min  Herre  nu  er  død  — " 
Udgav  et  hastigt,  skarpt  og  bittert  Skrig, 
Som  fra  et  Vildt,  der  taget  er  i  Eælden 
Og  Fangeren  seer  komme  gjennem  Skoven. 

Det   hørte   Fyrst   Greraint,    greb   til  sit 

Sværd 

(Som  ved  hans  Side  laae  i  hule  Skjold), 
Tog   kun   eet   Spring,   og   med   et   Sving  af 

Sværdet 

Han  skar  igjennem  den  mørkladne  Hals, 

Saa  det  rødskjæggede  og  svære  Hoved 

Henrulled  over  Gulvet  som  en  Boldt. 

Saa  Jarlen  Doorm  da  døde  for  Dens  Haand, 

Han  troede  død.    Og  alle  Mænd  og  Kvinder 

I  Hallen  opfoer,  da  de  saae  den  Døde 

At  reise  sig,  og  flygtede  med  Hylen 

Som  for  et  Spøgelse,  og  lod  de  To 

Alene  sammen,  og  han  talte  saa: 

„Enid,  meer  haardt  end  denne  døde  Mand 
Jeg  har  behandlet  dig,  meer  gjort  dig  Uret. 

Vi  have  begge  lidt  den  samme  Kval, 
Som  nu  har  gjort  mig  tredobbelt  din  egen. 
Herefter  vil  jeg  heller  døe,  end  tvivle, 
Og  denne  Bod  jeg  lægger  paa  mig  selv: 
Ei  tvivle  —  skjøndt  mit  eget  Øre  hørte  . 
Dig  sige  igaarmorges,  mens  du  troede 
Jeg  sov,  men  dog  jeg  hørte  dig  at  sige: 
Du  var  ei  meer  for  mig  en  trofast  Hustru. 
Jeg  sværger,  ei  at  spørge  hvad  du  mente. 
Jeg  troer  nu  paa  dig  selv,  imod  dig  selv, 
Og  vil  herefter  heller  døe  end  tvivle. K 

Et  Ømheds  Ord  ei  Enid  kunde  sige, 
Hun  følte  sig  i  Hjertet  stump  og  sløv. 
Hun  bad  ham  blot:  „0,  flygt!  —  de  vil  gj en- 
komme, 

Dig  dræbe  —  flygt!  —  din  Hest  er  udenfor, 
Min  Ganger  tabt."  „Saa,  Enid,  skal  du  ride 
Bag  mig."     „Ja  vel,"  hun  sagde  —  „Lad  os 

gaae !" 

Og  de  gik  ud  og  fandt  den  stolte  Hest, 
Som,  nu  ei  meer  en  Tyvs  Vasal,  men  fri 
Til  lovlig  Kamp  at  strække  sine  Lemmer  — 
Glad  vrinsked,  da  de  kom,  og  bøied  sig 
Med  sagte,  kjærlig  Snøften  imod  Parret. 


83 


Og  hun  blev  ogsaa  glad  og  kyssede 
Den  hvide  Stjerne  paa  dens  ædle  Pande. 
Og  nu  Greraint  besteg  sin  Hest  og  rakte 
En  Haand  til  hende  ned,  og  paa  hans  Fod 
Hun  satte  sin,  og  saa  steg  op.    Sit  Ansigt 
Mod  hende  vendte  han  og  kyssed  hende, 
Mens  hun  steg  op.    Hun  slynged  sine  Arme 
Omkring  ham,  og  nu  brat  de  rede  bort. 

Og  aldrig,  siden  høit  i  Paradiset 
De  første  Roser  viftede  henover 
De  fire  Strømme,  kom  meer  reen  en  Lyst 
Til  Dødeliges  Slægt,  end  den,  som  leved 
Hos  hende  nu  i  denne  Parens  Stund. 
Hun  knytted  sine  Hænder  om  sin  Husbonds 
Det  brede  Bryst,  og  følte,  han  igjen 
Var  hendes  egen.    Ikke  græd  hun  nu, 
Men  over  hendes  milde  Øjne  kom 
En  salig  Taagedug,  lig  den,  som  liflig 
Holdt  Edens  Hjerte  grønt,  før  endnu  Regnen 
Med  al  dens  nyttige  Besvær  var  til. 
Dog  var  ei  hendes  blaa  og  milde  Øjne 
Saa  duggede,  at  ei  de  kunde  see 
Paa  Stien  foran  dem,  ved  Borge-Ledet, 
En  Bidder  fra  Kong  Arthurs  Hof,  der  lagde 

Sin  Landse  ret,  som  for  at  falde  paa  ham. 
Af  Frygt  da  for  hans  Saar  og  store  Blodtab 
Og  tænkende  paa  Alt,  hvad  der  var  hændet. 
Hun  raabte  til  den  Fremmede:  „Slaa  ikke 
En  saaretMand!"  —  „Ha,  Enids  Stemme!4'  — 

sagde 

Hin  Kidder.    Men  da  hun  nu  saae,  det  var 
Edyrn,  Nudd's  Søn,  blev  hun  kun  meer  for- 
færdet, 

Og  raabte  atter:  „Fætter,  dræb  ei  ham, 
Som  gav  dig  Livet!"    Edyrn  nærmed  sig 
Frimodig,  og  saa  talte:  „Fyrst  Greraint! 
Jeg  hilser  dig  med  Kjærlighed.    Jeg  tog 
Dig  for  en  Røver-Ridder  her  fra  Doorm. 
Frygt  ikke,  Enid,  for,  jeg  skulde  ham 
Anfalde  —  jeg,  som  elsker  dig,  min  Fyrste, 
Med  den  Art  Kjærlighed,  hvormed  vi  maa 
Den  Himmel  elske,  som  har  tugtet  os. 
Engang,  da  jeg  saa  opblæst  var  af  Hovmod, 
At  jeg  var  halvveis  alt  paa  Grlid  mod  Helved 
Du  har,  ved  mig  at  fælde,  reist  mig  op. 
Nu,  bleven  Ridder  ved  det  runde  Bord, 
Og  som  hin  Jarl  jeg  kjender,  fra  den  Tid, 
Min  onde  Tid,  da  selv  jeg  halvt  var  Røver, 
Jeg  kommer  nu  som  Kongens  Tolk  til  Doorm 

(Kong  Arthur  er  tæt  bag  mig)  med  Befaling 

At  han  opløse  skal  sin  Bande,  sprede 

Sin  hele  Styrke,  underkaste  sig 

Og  vente  paa  at  høre  Kongens  Dom!" 

„Han  hører  Dommen  nu  af  Kongers  Konge", 
Den  blege  Fyrste  svared.    „See,  adsplittet 
Er  Jarl  Doorms  Styrke!"     Og  han  peged  ud 
Paa  Marken,  hvor  nu  Mænd  og  Kvinder  saaes 
At  stirre  om  sig,  vildt  forfærdede, 
Paa  Banker  og  paa  Høie  sammentrængte, 
Mens  Nogle  flygtede,  —  Derpaa  Greraint 
Meer  ligefrem  fortalte  ham,  hvorledes 
Den  svære  Jarl  laae  slagen  i  sin  Hal. 
Men  da  nu  Bidderen  ham  bad:  „Følg  mig 
Til  Leiren,  Fyrste,  og  for  Kongens  Øre 
Tal,  hvad  er  hændet.    Du  har  vistnok  havt 
Sælsomme  Hændelser  alene  her." 
Den  Anden  rødmed,  hang  med  Hovedet 
Og  nøled  med  sit  Svar,  fordi  han  frygted 
Den  pletfri  Konges  milde,  klare  Aasyn 
Og  for  hans  Spørgsmaal  om,   hvad  Vanvids 

Daad 

Her  øvet  var.    Tilsidst  udraabte  Enyrd: 
„Hvis  ikke  du  vil  gaae  med  mig  til  Arthur, 

Vil  Arthur,  Kongen,  komme  selv  til  dig!" 
„Nok",  sagde  han,  „jeg  følger".     Og  de  red. 
Men  Enid,  mens  de  red,  to  Rædsler  følte: 
En  for  Banditerne,  paa  Mårken  spredte, 
Og  en  for  Edyrn.    Nu  og  da,  naar  han 
Sin  Granger  styred  nær  til  hendes  Side, 
Hun  bæved  lidt  tilbage.    Saadan  maa 
Paa  falske  Grund,  hvor  Ild  er  forhen  udbrudt, 
Folk  frygte  for  nye  Flammer  og  Ruin. 
Han  mærked  dette,  derfor  talte  saa : 

„Min  fagre,  kjære  Slægtning!  Du,  som  mest 
Vel  havde  Aarsag  til  at  frygte  mig  — 
Frygt  ikke  længer!  —  Jeg  er  nu  forandret. 
Du  selv  var  først  den  skyldfri  Aarsag  til 
At  Hovmodsfunken,  som  laae  i  mit  Blod, 
Og  ulmede,  brød  ud  i  vilde  Flammer! 
Afviist  af  Yniol,  af  dig  selv,  jeg  pønsed 
Og  virked,  til  jeg  havde  styrtet  ham. 
Saa  stifted  jeg  hin  Spurvehøgs-Tournering 
(Kun  med  en  Plan  bestandigt  i  mit  Hjerte) 
Og  tog  en  Elskerinde,  viste  hende 
Falsk  Hæder  som  den  Fagreste  blandt  Fagre. 
Og  fældende  hver  Modstander,  jeg  voxte 
I  Hovmod  saadan,  at  jeg  troede  mig 

Uovervindelig  —  jeg  fast  var  gal. 
Og  havde  jeg  ei  havt  hin  ene  Plan 
Med  disse  Kampe,  skulde  jeg  forvist 
Din  Fader  have  dræbt,  og  grebet  dig. 
Jeg  leved  i  det  Haab,  at  du  engang 
Til  disse  mine  Skranker  vilde  komme 
Med  ham,  du  el  sked  høiest,  og  at  der 
Med  disse  dine  blaa  og  milde  Øine, 
De  sandeste,  der  have  svaret  Himlen, 
Du  skulde  seet  mig  overvinde  ham 
Og  trampe  paa  ham.    Havde  du  da  skreget, 
Og  knælet,  eller  bønfaldt  mig,  jeg  skulde 
Da  ikke  destomindre  have  dræbt  ham. 
Du  kom  —  kun  een  Gang  kom  du  —  og  du 

saae, 

Med  disse  dine  egne  sanddru  Øine 

Du  saae  den  Mand,  du  elsked,  kaste  mig, 

Mit  stolte  Selv,  min  Treaars-Plan  til  Jorden; 

(Jeg  taler  nu  som  en,  der  taler  om 

En  Tjeneste  ham  bragt.)    Du  saae  ham  sætte 

Sin  Fod  paa  mig  og  Livet  skjænke  mig  — 

Der  laae  jeg  nedbrudt,  og  der  blev  jeg  frelst, 

Skjøndt  vel  jeg  tilstaar,  at  jeg  red  derfra 

Beskjæmmet,  hadende  det  Liv,  han  gav  mig, 

Og  i  den  Tanke  snart  at  bli'e  det  kvit. 

Men  al  den  Bod,  mig  Dronningen  paalagde, 

Var  kun  at  dvæle  nogen  Tid  ved  Hoffet. 

Først  var  jeg  der  saa  knarvorn  som  et  Dyr, 

Nys  sat  i  Bur,  og  ventede  at  blive 

Behandlet  som  en  Ulv,  fordi  jeg  vidste, 

Man  kjendte  mine  Gjerninger.    Dog  fandt  jeg 

Istedetfor  en  haanlig  Ynk  og  Spot, 

Saa  fin  Tilbageholdenhed,  saa  ædel 

Fortielse,  saa  milde,  høie  Sæder, 

Saa  yndefuld  og  udsøgt  Høflighed, 

At  jeg  begyndte  snart  at  see  tilbage 

Paa  mit  forsvundne  Liv,  og  finde  det 

Bet  lignende  et  Ulveliv,  forsandt. 

Og  ofte  talte  jeg  med  hellig  Dubric, 

Som  med  Veltalenhedens  milde  Varme 

Nedtvang  mig  nogenlunde  til  den  Blidhed, 

Der,  fast  med  Manddom  parret,  danner  Manden. 

Og  ofte  var  du  der,  om  Dronningen, 

Men  saae  mig  ikke,  eller,  om  du  saae  mig, 

Ei  lod  dig  mærke  med  det.    Ikke  heller 

Jeg  ønsked  eller  voved  tale  til  dig  — 

Men  holdt  mig  fjern,  indtil  jeg  var  forandret. 

O  frygt  ei,  Sødskendbarn  —  jeg  visselig 

Er  nu  forandret." 

Saa  han  talte,  Enid 

Ham  troede  lettelig,  thi  hun  var  en 
Af  disse  simple,  ædelbaarne  Sjæle. 
Der  gjerne  troe  det  Gode,  som  de  ønske 
Hos  Ven  og  Fjende,  ja  som  oftest  mest 
Hos  dem,  der  har  forvoldet  dem  mest  Ondt. 
Og  da  de  naaede  Leiren,  Kongen  selv 
Skred  frem  at  hilse  dem.    Som  han  nu  saae 
Hvor  bleg,  dog  lykkelig  hun  var,  han  æsked 
Af  hende  ei  et  Ord,  men  gik  med  Edyrn 
Afsides  og  holdt  Samtale  med  ham 
En  liden  Stund  og  vendte  saa  tilbage. 
Med  Smil  i  Alvor  løftede  han  hende 
Af  Hesten,  kyssed  hende  med  al  Reenhed, 
Ret  som  en  Broder;  og  anviste  hende 
Et  ledigt  Telt,  for  hende  egnet,  medens 
Han  fulgte  hende  med  sit  Blik,  til  hun 
Forsvandt  deri.    Derpaa  han  vendte  sig 
Til  Fyrst  Geraint,  og  talte  saa  til  ham: 

„Min  Fyrste,  da  forleden  du  mig  bad 
Om  Orlov,  for  at  drage  til  dit  Land 
Og  der  forsvare  dine  Grændser,  blev  jeg 
Lidt  stunget  af  Selv-Dadel,  følte  mig 
Som  En,  der  lader  raadnest  Uret  staae, 
Fordi  han  mest  har  seet  med  andres  Øine 

Forlænge  virket  har  ved  Andres  Haand, 

Ei  brugt  sin  egen.    See,  nu  er  jeg  kommen 

At  rense  denne  Rigets  Afløbsrende 

Med  Edyrn  og  med  Andre.    Har  du  seet 

Paa  Edyrn?    Har  du  seet,  hvor  adeligt 

Han  er  forandret?    Dette  Værk  af  ham 

Er  stort  og  underfuldt.    Hans  Aasyn  selv 

Er  jo  forandret  ved  hans  Hjertes  Ændring. 

Verden  vil  ikk:e  troe,  en  Mand  kan  angre, 

Og  for  det  meste  har  den  Ret  deri, 

Vor  vise  Verden.    Thi  kun  meget  sjælden 

En  Mand  ret  angrer,  eller  bruger  baade 

Sin  Villie  og  sin  Kraft  til  ud  af  sig 

At  plukke  Blodets,  Vanens  onde  Ukrud 

Og  rense  Alt,  og  opstaae  frisk  igjen. 

Edyrn  har  gjort  det,  lugende  sit  Hjerte 

Som  jeg  vil  luge  dette  Land  nu,  før 

Jeg  gaaer  herfra.    See,  derfor  har  jeg  gjort 

Ham  til  en  Ridder  af  vort  runde  Bord, 

Ei  overilet  —  jeg  har  prøvet  ham 

Paa  alle  Maader  og  har  fundet  ham 

At  være  En  af  vore  Ædleste, 

Mest  Kraftige,  mest  Sanddrue,  Lydige. 

I  Sandhed,  dette  Edyrns  Værk,  udøvet 

Kun  paa  sig  selv,  og  efter  saadant  Voldsliv, 

Mig  tykkes  tusindfold  meer  underfuldt 
Og  stort,  end  om  en  Ridder  iblandt  Mine, 
Min  Undersaat,  med  mine  Undersaatter 
Under  sig  atter,  vovede  sit  Liv 
Og  gjorde  ganske  ene  Indfald  i 
En  Egn,  som  hused  Røvere,  om  end 
Han  slog  dem  alle,  En  for  En,  og  selv 
Blev  saaret  næsten  dødeligt.44 

Saa  Kongen. 
Dybt  bøied  Fyrsten  sig,  og  følte  dybt, 
Hans  Værk  var  ikke  stort,  ei  underfuldt, 
Og  gik  til  En  ids  Telt.    Didhen  og  kom 
Nu  Kongens  egen  Læge  for  at  see 
Til  Fyrstens  Saar.    Der  Enid  pleied  ham 
Og  der  nu  hendes  travle  Syslen  om  ham 
Og  hendes  søde  Aande  over  ham 
Opfyldte  alt  hans  varme  Blod  med  dyb 
Og  stedse  mere  dybtfølt  Kjærlighed, 
Som  over  Bala  Sø  Sydvestvind  blæser 
Og  fylder  ganske  Dee,  den  hellige  Flod: 
Saa  Dagene  randt  hen. 

Imens  Greraint 
Laae  lægende  sit  Saar,  den  pletfri  Konge 
Drog  ud  og  lod  sit  Blik  gaae  til  de  Mænd, 
Hans  Fader)  Uther,  langt  tilbage,  havde 


Indsat,  at  vogte  Kongens  Lov  og  Bet. 
Han  saae  og  fandt  dem  feilende.     Og  som 
Paa  Beckshires  Høie  nu  den  hvide  Hest 
Man  renser,  saa  den  holdes  reen  som  før, 
Saa  ryddede  han  ud  den  dovne  Tjener 
Som  og  den  brødefulde,  der,  bestukket, 
For  mangen  Uret  havde  lukket  Øie. 
I  deres  Stole  satte  han  saa  ind 
En  mere  kraftig  Slægt  med  Hjerte,  Haand, 
Og  sendte  tusind  Mand  at  dyrke  Ørknen, 
Var  overalt  tilstede  for  at  klarne 
De  mørke  Steder,  indlod  Lovens  Lys, 
Brød  Bøverborgene  og  rensed  Landet. 

Saa,  da  Geraint  var  rask  igjen,  de  drog 
Med  Arthur  til  Caerleon  Slot  ved  Usk, 
Der  favned  Dronningen  igjen  sin  Yen 
Og  klædte  hende  i  en  Dragt,  lig  Dagen. 
Og  skjøndt  Geraint  ei  mere  kunde  føle 
Den  Lyst  ved  deres  Samvær,  som  han  følte 
Før  Dronningens  det  gode  Navn  og  Bygte, 
Var  bleven  aandet  paa  —  han  blev  der  dog 
Bet  vel  tilfreds,  fordi  nu  Alt  var  vel. 
Og  da  de  havde  dvælet  der  en  Tid, 
De  red  derfra,  og  femti  Byttere 

Bed  med  dem  indtil  Bredderne  af  Severn, 
Og  de  drog  ind  i  deres  eget  Land. 
Og  der  han  øved  Retfærd  nu  for  Kongen 
Saa  kraftigt  og  dog  mildt,  at  alle  Hjerter 
Grav  Bifald  og  hver  hadfuld  Hvisken  taug. 
Og  da  han  altid  forrest  var  paa  Jagten, 
Og  Seierherre  ved  enhver  Tournering, 
De  kaldte  ham  den  store  Fyrste,  og 
Blandt  Mænd  en  Mand.     Enid,  hvem  hendes 

Kvinder 

Holdt  af  at  give  Tilnavnet  „den  Fagre", 
Af  et  taknemligt  Folk  blev  gjerne  kaldet 
„Enid  den  Grode".    Og  i  deres  Hal 
Lød  snart  det  glade  Raab  af  Børn,  Greraint'er 
Og  Enid'er,  for  Tider,  der  skal  komme. 
Og  aldrig  mere  tvivled  han  om  hende, 
Men  han  blev  hende  tro,  indtil  han  kroned 
Et  Lykke-Liv  med  herlig  Død.    Han  faldt 
Mod  Hedninghæren  fra  det  nordre  Hav 
I  Kampen  for  sin  store,  pletfri  Konge. 


VIVIEN. 


VI  VI  E  N. 


Jim  Storm  var  nær,  men  Vindene  var  stiller 
Og  i  Brociliandes  vilde  Skove 
Foran  en  Eg,  saa  hul  og  svær  og  gammel, 
At  den  saae  ud  som  et  forfaldent  Taarn, 
Ved  Merlins  Fod  den  snilde  Vivien  sad. 

Den  snilde  Vivien  sig  fra  Hoffet  stjal, 
Hun  haded  alle  Ridderne  og  hørte 
I  Tanken  deres  frie  Anmærkninger, 
Hvor  hendes  Navn  blev  nævnet.     Thi  engang 
Da  Kongen  vandred  ene,  lidt  urolig 
Ved  Rygtet,  som  tog  til  om  Dronningen, 
Han  havde  Vivien  mødt,  og  hun,  der  hilstes 
Som  skjøn,  ret  gjerne  vilde  virket  paa 
Hans  mørke  Stemning  med  ærbødige 
Og  falskt  loyale  Blikke,  afbrudt  Stemme 

Og  bævende  Tilbedelse,  —  tilsidst 
Med  dunkle  Vink  om  En,  der  skatted  ham 
Langt  meer  end  Den,  som  burde  mest  ham 

skatte. 

Hvorved  da  Kongen  havde  seet  paa  hende 
Med  tomme  Blik  og  skredet  taus  forbi. 
En  havde  luret  dog,  og  holdt  ei  Mund: 
Det  blev  en  Aftens  Latter,  det,  at  Vivien 
Nu  vilde  friste  selv  den  pletfri  Konge. 

Og  efter  dette  satte  hun  sig  for 
At  vinde  Tidens  mest  berømte  Mand, 
Merlin,  som  kjendte  alle  Kunsters  Omfang, 
Han,  som  for  Kongen  havde  bygget  Havne 
Og  Skibe,  Haller,  —  han,  som  og  var  Skjald 
Og  kjendte  godt  den  stjernefulde  Himmel  — 
Ham,   Folket  kaldte  Troldmand.     Først  hun 

leged 

Om  ham  med  let  henkastet,  livlig  Snak, 
Med  søde  Smil  og  med  Bagtalelsens 
Griftsvangre  Naale,  der  snart  glimted  her, 
Snart  streifed  der.    Og  Seeren,  naar  han 
Var  godt  ved  Lune,  gav  helt  ofte  Agt 
Paa  hendes  Kaadhed,  hendes  muntre  Lege, 
Selv  naar  de  syntes  uelskværdige 

Og  loe  deraf,  som  de,  der  agte  paa 
En  Kattekilling.    Saa  lian  snart  bar  over 
Med  hvad  han  halvt  foragted,  og  da  hun 
Beniærked,  hun  var  ikkun  halvt  foragtet, 
Begyndte  hun  at  vende  Leg  til  Alvor, 
Blev  rød  og  bleg,  og  sukked  gjerne  dybt 
Hvergang  de  mødtes,  eller  saae  paa  ham 
Saa  fast,  med  slig  Tilbedelse,  at  han, 
Den  gamle  Mand,  skjøndt  tvivlsom,  dog  blev 

smigret 

Og  sommetider  vilde  smigre  sig 
Med  Haab  om  Kjærlighed,  trods  Alderen, 
Og  halvveis  troe,  at  hun  var  sand.    Saa  vakled 
Han  af  og  til,  mens  hun  sig  klynged  til  ham 
Fast  i  sin  Plan  —  og  Aarets  Tider  gik. 
Da  faldt  paa  ham  en  stor  Tungsindighed;  — ■ 
Han  Arthurs  Hof  forlod  og  naaede  Stranden, 
Fandt  der  en  lille  Baad  og  steg  i  den, 
Og  Vivien  fulgte,  ei  bemærket  af  ham. 
Han  tog  ved  Roret,  hun  ved  Seilet.  Baaden 
Drev  for  en  hastig  Vind  tvers  over  Dybet 
Og  naaede  Breton  Sand,  hvor  de  steg  ud. 
Og  nu  hun  fulgte  Merlin  hele  Veien, 
Enddog  til  Broceliandes  vilde  Skove. 
Thi  Merlin  havde  engang,  ubetænksom, 

Meldt  hende  om  en  Trylleformular, 

Som,  naar  En  brugte  den  imod  en  Anden 

Med  visse  Skridt  og  Armbevægelser, 

Da  vilde  Den,  som  deraf  blev  paavirket, 

For  stedse  synes  ligge  indesluttet 

Af  fire  Vægge  i  et  dunkelt  Taarn, 

Hvorfra  der  aldrig  meer  var  nogen  Udgang. 

Og  Ingen  kunde  nogen  Tid  ham  finde, 

Ei  heller  kunde  han  see  nogen  der 

At  komme  eller  gaae,  undtagen  Den, 

Der  havde  anvendt  Trylleformularen  — 

Og  der  han  maatte  ligge  tabt  for  Livet 

Og  tabt  for  Lemmers  Brug  og  Navn  og  Ry. 

Og  Vivien  stræbte  altid  at  faae  øvet 

Fortryllelsen  paa  Tidens  store  Troldmand, 

Vel  i  den  Tro,  at  hendes  eget  Ry 

Og  vilde  blive  stort  i  Forhold  til 

Dens  Storhed,  som  hun  havde  underkuet. 

Der  laae  hun  henslængt,  kyssende  hans  Fod, 
Ret  som  i  dybest  Ærefrygt  og  Elskov. 
En  Snor  af  Guld  var  lagt  om  hendes  Haar, 
En  Kjole  af  det  kosteligste  Taft 
Omslutted  hendes  bløde,  lette  Lemmer 
Og  meer  fremviste  end  den  skjulte  dem, 

I  Farve  lig  det  silkebløde  Blad 
Paa  Vidien,  glimtende  i  Foraarsvinden. 
Og  mens  hun  kyssede  hans  Fødder,  skreg  hun: 
„Træd  paa  mig,  kjære  Fod,  som  jeg  har  fulgt 
Igjennem  Verden,  og  jeg  vil  dig  dyrke  — 
Nedtræd  mig  —  jeg  vil  kysse  dig  for  det." 
Men  han  var  stum.    Thi  i  hans  Hjerne  ruiled 
En  Anelse,  saa  mørk  som  blinde  Bølge, 
Naar  den  en  skyet  Dag  fra  Oceanet 
Indruller  i  en  Grotte,  og  i  Taushed 
Der  føler  for  sig  rundt  om  Hulens  Vægge. 
See  —  derfor  var  han  stum,  imens  hun  hæved 
Sit  Ansigt  op  mod  ham  i  sorgfuld  Bøn 
Og  talte  saa:  „O,  Merlin!  elsker  du  mig?" 
Og  atter:  „ Merlin,  elsker  du  mig?"  —  Atter: 
„O  store  Mester,  kan  du  elske  mig?" 
Og  Vivien,  den  smidige,  som  holdt 
Sig   ved    hans    Hæl ,    sig    snegled  hen  mod 

ham, 

Gled  op  imod  hans  Knæ,  og  sad   og  slynged 
Omkring  hans  Ankel  sine  hule  Fødder 
Og  krummede  en  Arm  omkring  hans  Hals 
Og  klæbede  sig  til  ham  som  en  Snog. 
Og  ladende  sin  venstre  Haand  nedhænge 
Tfra  hans  brede  Skulder,  som  et  Blad, 

Sin  Høire  brugte  hun  som  Perle-Kam 
Til  dermed  at  adskille  Strimlerne 
Af  sligt  et  Skjæg,  som  Ungdom,  der  var  ud- 
brændt, 

Nu  havde  efterladt  i  Aske.  Merlin 
Da  talte  saa,  ei  seende  paa  hende: 
„Den,  som  er  viis  i  Elskov,  elsker  mest 
Naar  mindst  han  siger."    Vivien  svared  raskt: 
„Jeg  saae  den  lille,  blinde  Alfe-Gud 
Engang  i  Arthurs  Billedhal  paa  Slottet  — 
Han  havde  hverken  Øine  eller  Tunge, 
Det  taabelige  Barn!    Dog,  du  er  viis, 
Som  siger  det.    Lad  mig  da  troe,  at  Taushed 
Er  Viisdom  —  jeg  er  taus  da,  og  forlanger 
Ei  noget  Kys."    Med  Et  tilføied  hun: 
„Og  see,  jeg  klæder  mig  med  Viisdom  nu." 
Hans  store  Skjæg,  ret  som  en  laaden  Kaabe, 
Hun  drog  saa  om  sin  Hals,  sin  Barm,  til  Knæet, 
Og  kaldte  sig  en  gylden  Sommer-Flue, 
I  Væven  fanget  af  en  stor  og  gammel 
Graa  Edderkop,  der  vilde  æde  hende 
I  denne  vilde  Skov,  foruden  Ord. 
Saa  Vivien  kaldte  sig,  men  syntes  dog 
Meer  lig  en  yndig,  uheldsvanger  Stjerne 
Svøbt  i  en  graaligDamp.   Tilsidst  han  smiled 

Om  end  lidt  mørk,  og  sagde:  „Hvad  Belønning 
Er  det,  du  sigter  til,  med  disse  dine 
Smaa,  nette  Kunstgreb,  Narrestreger,  Vivien  ? 
Dog,  tag  min  Tak.    Thi  du  har  lettet  mig 
Mit  Tungsind." 

Vivien  svared  fræk :  „Hvorledes, 
O  Mester,  har  du  fundet  nu  din  Stemme  ? 
Den  Gjæst  jeg  byder  velkommen.  —  Jeg  takker. 
Endnu  igaar  du  aabned  ei  din  Læbe 
Undtagen  forat  drikke.    Intet  Bæger 
Vi  havde,  men  i  mine  Dame-Hænder 
Jeg  samled  Kilden,  der  flød  draabeviis 
Fra  Kløften  ned,  og  danned  saa  et  Bæger 
Af  begge  mine  Hænder,  nok  saa  net, 
Og  rakte  dig  det  knælende.    Du  drak 
Og  mærked  Intet,  gav  mig  ei  et  Ord, 
Og  ikke  mere  Tak,  end  den,  en  Gjed 
Mig  vilde  have  givet,  med  ei  større 
Et  Tegn  paa  Værdighed,  end  blot  et  Skjæg. 
Og  da  vi  standsed  ved  hin  anden  Kilde 
Og  jeg  var  træt  til  Afmagt,  og  du  laae 
Med  dine  Fødder  som  forgyldte  af 
Det  gule  Blomsterstøv  fra  Engene 
Vi  havde  gjennemvandret,  mærked  du, 
At  Vivien  baded  disse  dine  Fødder 

Før  sine  egne?    Endda  ingen  Tak  — 

Ei  heller  gjennem  disse  vilde  Skove, 

Ei  denne  Morgen,  da  jeg  kjæled  for  dig. 

Løn  ?  —  Ja,  der  var  en  Løn,  en  ei  saa  sælsom. 

Hvad  har  jeg  gjort  dig?    Vistnok  er  du  viis, 

Slig  Taushed  er  dog  mere  viis  end  venlig!" 

Og  Merlin,  med  sin  Haand  i  hendes,  sagde: 
„O,  har  du  aldrig  ligget  taus  paa  Stranden 
Og  vogtet  paa  den  skumhvid-kruste  Bølge 
Der  glider  glasblank  paa  det  hvide  Sand 
Før  den  sig  bryder  ?    Netop  saadan  Bølge, 
Dog  ikke  saa  fornøielig,  men  mørk 
Grjenspeilende  et  forudanet  Uheld, 
Jeg  havde  seet  i  trende  Dage,  rede 
At  falde  over  mig.    Da  stod  jeg  op 
Og  flygtede  fra  Hoffet  forat  bryde 
Det  mørke  Sind.    Du  fulgte  mig,  uspurgt. 
Og  da  jeg  saae  dig  følge  mig  endnu, 
Min  Sjæl  indvikled  dig  som  nærmest  Gj  en- 
stand 

I  denne  Sindets  Taage.  Thi  skal  jeg 
Dig  sige  Sandheden?  Du  tyktes  mig 
Hin  Bølge,  rede  til  at  bryde  paa  mig 
Og  bort  mig  feie  fra  mit  Hold  paa  Verden, 

Fra  al  min  Virksomhed,  mit  Navn,  mit  By. 
Tilgiv  mig,  Barn.    Nu  dine  smukke  Lege 
Har  lysnet  Alt  igjen  —  Kræv  da  din  Løn, 
Thi  Løn  tredobbelt  nu  jeg  skylder  dig: 
Først  for  den  Uret,  jeg  i  Sind  har  gjort  dig, 
Dernæst  som  Tak,  forsømt  vel  indtil  nu  — 
Dernæst  for  disse  dine  nette  Lege. 
Kræv  derfor  hvad  du  vil,  og  tag  din  Løn 
Hvad  enten  den  <  er  sælsom  eller  ei" 

Og  Vivien  svared  med  bedrøvet  Smil: 
„O,  ei  meer  sælsom  end  min  lange  Beden, 
Og  ei  saa  underlig,  som  selv  du  er  det, 
Ei  halvt  saa  sælsom,  som  dit  mørke  Sind. 
Jeg  frygted  altid,  du  ei  helt  var  min  — 
Og  see,  du  selv  har  nu  erkjendt,  du  gjorde 
Mig  Uret.    Folket  kalder  dig  Prophet  — 
Lad  være.    t)og  ei  en  af  de  Propheter, 
Der  kunne  selv  fortolke  sig.    Tag  Vivien 
Da  til  Fortolker.    Hun  vil  kalde  hin 
Din  Tredags-lange,  mørke  Anelse 
Ei  noget  Varsel,  men  den  samme  Mistro, 
Som  gjør,  du  synes  mindre  god  og  ædel 
End  selv  du  er,  hver  Gang  jeg  har  forlangt 
Den  Løn,  hvorom  jeg  beder  nu  igjen. 

Thi  seer  du  ei,  min  Elskte,  at  et  Sind 

Saa  mørkt  som  det,  der  fyldte  dig,  da  du 

Saae  mig  at  følge  dig  —  at  det  maa  lade 

End  meer  mig  frygte,  du  er  ikke  min, 

Maa  end  optænde  meer  min  Længsel  efter 

At  faae  det  klart,  om  du  er  min,  —  maa  lade 

Mig  end  meer  ønske  at  faae  lært  hin  Formel 

Af  Tryllevæv  og  Haand-Bevægelser, 

Som  Troskabs-Prøve.    Merlin,  lær  mig  dem ! 

Det  Tryllemiddel,  saadan  lært,  vil  trylle 

Os  begge  da  til  Ro.    Thi  sæt,  jeg  har 

En  Magt,  om  nok  saa  liden,  paa  din  Skjæbne, 

Naar  da  jeg  følte,  at  du  agted  mig 

Din  Tiltro  værdig  —  vilde  selv  jeg  komme 

Til  Ro,  og  lade  dig  i  Ro,  nu  vis  paa, 

At  du  var  min.    Vær  derfor  lige  stor 

Som  du  er  vidtberømt,  vær  ei  saa  selvkjær 

Omhyllet  af  Tilbageholdenhed! 

Hvor  strængt,  hvor  vogtende  du  seer  paa  mig! 

Og  hvis  du  troer,  jeg  er  saa  ondskabsfuld, 

At  uforvarende  jeg  kunde  øve 

Hint  Middel  paa  dig  selv,  for  saa  at  lade 

Dig  tabe  Magtens  Brug  og  Navn  og  Ry  — 

Det  mest  oprører  mig.    Da  var  det  bedst, 

Vort  Baand  blev  løst  for  stedse.     Dog,  hvad 

enten 

Du  troer  det  eller  ei  —  Ved  Himlens  Lys 

Jeg  siger  dig  den  rene,  skjære  Sandhed, 

Saa  reen  som  Barneblod,  saa  hvid  som  Snee! 

O,  Merlin!  hvis  jeg  nogensinde,  selv 

I  disse  mine  dumme  Tankers  Vandring, 

Selv  i  en  Drøms  chaotiske  Forvirring 

Har  rørt  ved  Muligheden  af  et  sligt 

Forræderi  —  lad  denne  haarde  Jord 

Da  klæbe  sig  til  Helvedet  i  Nadir, 

Ned,  stedse  nedad,  lukke  sig  igjen 

Og  saa  mig  klemme  flad  —  ifald  jeg  er 

En  slig  Forræderske.    Thi  giv  mig  nu 

Hvad  jeg  begjærer,  ellers  kan  jeg  knapt 

Hengive  mig  til  dig  med  alt  mit  Væsen. 

Opfyld  mit  tidt  gjentagne  Ønske  da, 

Hin  store  Prøve  paa  din  Kjærlighed, 

Fordi  jeg  tænker,  at,  hvor  viis  du  er, 

Du  neppe  kjender  mig  som  den,  jeg  er." 


Og   Merlin   drog   sin   Haand   fra  hendes, 

sagde: 

,. Altfor  nyfigne  Vivien,  skjøndt  du  taler 
Om  Tillid,  viid,  hvor  viis  jeg  enddog  er, 

Dog  aldrig  var  jeg  ,mindre  viis,  end  da 

Jeg  først  dig  meldte  om  hint  Tryllemiddel. 

Ja,  siden  du  om  Tillid  taler,  —  See, 

Jeg  havde  altformegen  Tillid  til  dig 

Da  jeg  fortalte  dig  om  det,  og  vakte 

Den  Last  hos  dig,  som  gjennem  Kvinden  har 

Fordærvet  Manden  i  den  første  Time. 

Thi  skjøndt  en  stor  Nysgjerrighed  er  god 

For  Børn,  der  skulle  lære  eget  Selv 

Og  hele  Verden  kjende,  dog  hos  dig, 

Som  ei  er  Barn  —  i  dine  Ansigtsminer 

Jeg  læser,  at  du  alt  har  god  Erfaring  — 

Jeg  vil  ei  kalde  det  en  Last  endnu. 

Men  siden  du  har  nævnt  dig  Sommerflue, 

Jeg  kunde  ønske  vel  en  Spindelvæv 

For  Myggen,  som  sig  sætter  paa  Ens  Pande, 

Og  jaget  væk  og  jaget  væk,  dog  atter 

Sig  sætter  der,  til  En  af  bare  Træthed 

Kan  fristes  til  at  overgive  sig. 

Men  da  jeg  ei  vil  give  mig  saa  vidt, 

At  lade  dig  faae  Herredømme  over 

Mit  Liv,  min  Virksomhed,  mit  Navn,  mit  By  — 

Hvi  vil  du  aldrig  æske  anden  Løn? 

Ja,  ved  Guds  Kors,  jeg  troede  dig  for  godt." 

Og  Vivien,  lig  den  mest  blødhjertede 
Og  ømme  Mø,  der  nogensinde  holdt 
Et  Stevnemøde  ved  en  Landsby-Stente, 
Med  taarevaade  Øienlaag  gav  Svar: 

„O  Mester,  vær  ei  vred  nu  paa  din  Pige! 
Kjæl  lidt  for  hende,  og  lad  hende  føle 
Hun  er  tilgivet  —  skjøndt  hun  ei  har  Mod 
At  bede  dig  om  nogen  anden  Løn. 
Jeg  troer,  du  kj ender  knapt  det  ømme  Riim 
Om  „Tro  mig  slet  ei,  eller  Alt  i  Alt". 
Den  store  Lancelot  jeg  engang  hørte 
At  synge  det,  og  det  skal  svare  for  mig: 

I  Elskov  kan,  hvis  vort  er  Elskovs  Rige, 
Tro  og  Utroskab  aldrig  vorde  Lige. 
Utro  i  Lidt,  Utroskab  er  i  Alt. 

Den  er  den  lille  Rift  i  Luthens  Indre, 
Som  efterhaanden  vil  dens  Toner  hindre, 
Som  stedse  vider  ud  sig,  stilner  Alt. 

Den  lille  Rift  i  Elskovsluthens  Bund, 

Den  lille  Plet  paa  Frugten,  rød  og  rund,  . 

Som  raadner  indenfra  og  smuldrer  Alt. 


110 


Den  er  ei  værd  at  have  —  lad  den  gaae! 
Men  skal  den?  —  Kjære,  lad  et  Nei  mig  faae, 
Og  tro  mig  slet  ei,  eller  Alt  i  Alt!  — 

O  Mester,  elsker  du  mit  ømme  Biim?  — " 

Og  Merlin  saae  paa  hende,  troede  halvt, 
At  hun  var  sand.   Saa  øm  var  hendes  Stemme, 
Saa  fagert  hendes  Ansigt,  og  saa  sødt 
Fremglimted  hendes  Øine  gjennem  Taarer, 
Lig  Sollys  paa  en  Slette  bag  en  Regnskur. 
Og  dog  han  svared,  halvt  i  Harme  end: 

„Langt  anderledes  var  den  Sang,  jeg  hørte 
Engang  ved  denne  store  Eg  at  synges, 
Just  hvor  vi  sidde.    Thi  her  mødtes  Vi, 
Ti  eller  tolv  af  Os,  at  jage  efter 
Et  Dyr,  som  da  løb  om  i  disse  Skove, 
En  Hjort  med  gyldne  Horn.   Det  var  den  Tid, 
Da  først  der  opstod  Spørgsmaal  om  at  stifte 
Hint  runde  Bord,  som  engang  skulde  blive 
Den  hele  Verdens  Blomst,  ved  Kjærlighed 
Til  Gud,  til  Mennesker,  til  ædel  Daad. 
Enhver  af  os  tilskynded  da  den  Anden 
Til  ædel  Daad,  og  mens  vi  vented,  En, 

Den  Yngste  blandt  os,  som  vi  ikke  kunde 

Faae  til  at  tie,  udbrød  i  en  Sang 

Saa  ildfuld  og  saa  flammende  om  Hæder, 

Med  slig  Trompetklang  i  sig,  endende 

Med  saadan  Kraft  og  saa  jernklingende, 

At  da  han  slutted,  greb  os  Længsel  efter 

At  fare  paa  hinanden,  og  vi  skulde 

Det  have  gjort,  hvis  ei  hint  skjønne  Dyr, 

Opskræmt  ved  Larmen,  var  opfaret  tæt 

Ved  vore  Fødder  og  saa  gledet  bort, 

Ret  som  en  Sølverskygge  gjennem  Skoven. 

Vi  red  igjennem  denne  dunkle  Egn 

Mod  Vindens  Brusen,  mens  i  vore  Øren 

End  lød  en  Gjenklang  af  hin  stolte  Sang. 

Vi  jaged  Glimtet  af  de  gyldne  Horn 

Til  de  forsvandt  nær  ved  hin  Alfe-Brønd, 

Der  leer  ved  Jern  —  som  vore  Fædre  gjorde ; 

Det  Vand,  hvor  Børn  nedkaste  Søm  og  Nagler, 

I  det  de  skrige:  „Lee  nu,  lille  Brønd." 

Men  rører  du  det  med  et  Sværd,  da  surrer 

Det  vildt  om  Odden.    Der  vi  tabte  den. 

Saa  ædel  Sang  var  det.    Men,  Vivien,  naar 

Du  nys  for  mig  sang  hine  søde  BAim, 

Det  var  mig,  som  du  kjendte  hin  fordømte 

Troldformel,  og  udøved  den  paa  mig, 

Og  som  jeg  laae  og  følte  alt  hvordan 

Mit  Ry,  mit  Navn  veg  langsomt  bort  fra  mig." 

Og  Vivien  svare d,  smilende  bedrøvet: 
„O,  mine  ere  vegne  bort  for  stedse, 
Og  alt  fordi  jeg  fulgte  dig  til  disse 
De  vilde  Skove,  for  at  være  dig 
Til  nogen  Trøst,  da  jeg  dig  saae  tungsindig. 
See  nu  dog,  hvordan  Mandfolks  Hjerter  ere! 
I  Selvforglemmelse  de  aldrig  komme 
Saa  højt  som  Kvindens  blide  Sindelag. 
Og  hvad  nu  Ry   angaaer  —  endskjøndt  du 

spotter 

Min  Sang,  hør  dog  et  Vers  af  den  endnu. 
Nu  er  det  Damen,  som  udtaler  dette: 

„Mit  Navn,  før  mit,  nu  dit,  blot  meer  er  mit, 
Thi  kunde  jeg  faae  Ky,  det  Ry  var  dit, 
Og  kunde  du  faae  Skjændsel,  var  den  min. 
Saa  tro  mig  slet  ei,  eller  Alt  i  Alt." 

Godt  sagt,  ei  sandt?    Og  der  er  meer.  Det 

Riim 

Er  ligt  vor  Dronnings  skjønne  Perle-Halsbaand, 
Som  brast  i  Dandsen,  Perlerne  blev  spredte  — 

Tabt  bleve  nogle,  somme  bleve  stjaalne, 
Og  somme  gjemte  som  Reliqvier. 
Men  aldrig  meer  de  samme  Søster-Perler 
Randt  ned  ad  Silketraaden  forat  kysse 
Hinanden  paa  den  hvide,  slanke  Hals. 
Saa  er  det  og  med  dette  Riim.    Det  lever 
Adsplittet  nu  i  mange,  mange  Hænder, 
Og  hver  Minstrel  det  synger  nu  forskjelligt. 
En  Linie  dog  er  sand  —  den  Perlers  Perle: 
„Mænd  drømme  kun   om  Ry,   men  Kvinden 

vaager 

For  Kjærlighed. "  Hvor  sandt!  Thi  Kjærlighed, 

Var  den  end  nok  saa  grov,  dog  skjærer  ud 

Et  Stykke  af  det  sikkre  Nu,  og  æder 

Og  bruger  det,  om  Resten  ubekymret. 

Men  Ry,  det  Ry,  som  følger  efter  Døden, 

For  os  er  Intet.    Og  hvad  er  vel  Ry 

I  dette  korte  Liv?  —  Kun  halv  Vanære, 

Omvexlende  med  Mørke.    Selv  du  veed, 

Misundelsen  dig  kalder  Djævlens  Søn 

Og  da  du  synes  Mester  i  al  Kunst, 

De  gjøre  dig  til  Mester  i  al  Last." 

Og  Merlin  sagde,  med  sin  Haand  i  hendes: 
„Engang  jeg  søgte  om  en  magisk  Urt 

Og  fandt  en  smuk,  ung  Svend,  som  sad  alene, 
Og  havde  skaaret  sig  et  Ridderskjold 
Af  Træ  og  malte  derpaa  nu  et  Vaaben 
Som  i  sin  Fantasi  han  ønsked  det: 
Azurblaat,  med  en  Ørn,  som  steg,  og  Solen 
I  højre  Felt  —  Devisen:  „Ry  jeg  følger". 
Nu  taus  jeg  lænede  mig  over  ham 
Og  tog  hans  Pensel  og  udsletted  Fuglen, 
Og  malte  saa  en  Gartner,  som  indpoder 
En  Ympe  med  det  Motto:  „Heller  Nytte, 
End  Ry".    Du  skulde  have  seet  ham  rødme! 
Men  siden  blev  han  dog  en  Ridder  bold. 
O  Yivien,  vel  jeg  troer,  at  du  i  Tanken 
Mig  elsker  helt,  og  jeg,  hvad  mig  angaaer, 
Jeg  elsker  dig  og  noget.    Hvil  derved. 
Thi  Elskov  i  sig  selv  bør  have  Hvile 
Og  Glæde,  bør  ei  altid  kræve  Løn, 
Bør  ikke  være  altfor  lysten  efter 
At  prøve  Sindelaget  hos  den  Mand, 
Du  siger,  at  du  elsker.    Ry  for  Mænd 
Er  ikkun  større  Midler  til  at  tjene 
Den  hele  Menneskenes  Slægt,  og  burde 
Kun  have  liden  Lyst  og  Hvile  i 
Sig  selv,  men  virke  som  en  Tjener  for 
Den  større,  mere  vide  Kjærlighed, 

Mod  hvilken  hin  den  snævre  Kjærlighed 

Fra  En  til  En  kun  bliver  til  en  Dværg. 

Min  Virken  gav  mig  By  fra  første  Færd, 

Og  By,  som  voxte,  gav  mig  atter  Yirken. 

See  der  min  Løn  —  jeg  fordrer  ingen  anden. 

Mænd  søgte  vel  at  stemple  mig  som  ond 

Fordi  jeg  ønskede  at  give  dem 

Et  større  Sind  —  og  saa  Misundelsen 

Mig  kaldte  Djæv'lens  Søn.    Det  syge  Bæst, 

Det  svage,  som  forsøgte  paa  at  hjælpe 

Sig  selv  ved  blindt  at  slaae  sin  Bedrem  and, 

Slog  feil  og  brugte  kun  sin  egen  Klo 

Imod  sig  selv,  og  sa-arede  sit  Hjerte. 

O,  søde  var  de  Dage,  da  jeg  end 

Var  ganske  ukjendt.    Men  da  nu  mit  Navn 

Opløfted  blev  saa  høit,  brød  Stormen  løs 

Paa  Bjerget,  og  jeg  ændsede  det  ikke. 

Bet  vel  jeg  veed,  at  By  er  halv  Vanære  — 

Men  nødes  dog  at  virke  ud  mit  Værk. 

Jeg  brød  mig  ikke  om  hint  andet  By, 

Tomt  dog  tilsidst,  for  En,  der  ei  har  Børn, 

Ufødte  Slægters  Kaglen  omkring  Graven. 

En  enkelt  Taagestjerne  ængsted  mig  — 

Den  anden  i  en  Linie  af  Stjerner, 

Der  synes  som  et  Sværd  midt  under  Beltet 

Af  trende  dannet.    Stedse,  naar  jeg  saae  den, 

Jeg  drømte  om  en  mægtig  Trolddom,  gjemt 

I  denne  Stjerne,  at  tilintetgjøre 

Al  Hæder.    Derfor,  naar  jeg  frygter  for, 

At  du,  hvor  høit  du  nu  end  elsker  mig, 

Dog  vilde  øve  Falskhed  mod  mig,  dersom 

Jeg  gav  dig  dette  Tryllemiddels  Magt  — 

(Som  Kongesønner  elske,  mens  de  er 

I  deres  Lærlingstid,  men  blive  siden 

Naar  de  faae  Magt,  til  grusomme  Tyranner)  — 

Da  frygter  jeg  meer  Tabet  af  min  Virken 

End  af  mit  Ry,  —  jeg  frygter,  at  du  vilde 

Hin  Trylleformel  øve  da  paa  Den, 

Du  troer  at  elske,  ei  saa  meget  dog 

Af  Ondskab,  som  vel  i  et  Anfald  af 

En  Kjærlighedens  overspændte  Stemning, 

Kan  være,  for  mig  saa  at  holde  fast 

Til  dig  alene,  eller  ogsaa  ved 

Et  hastigt  Ryk  af  Kvindens  Skinsyge." 

Og  Vivien  svared,  smilende  som  vred: 
„Har  jeg   ei   svoret?  —  Ei   du  troer  mig? 

Godt! 

Saa  dølg  det  kun,  jeg  skal  det  dog  udfinde  — 
Og  er  det  fundet  —  vogt  dig  da  for  Vivien 

Sand  Kvinde,  og  ei  troet !  —  Ganske  vist, 
Jeg  kunde  føle  vel  en  hastig  Vending 
Til  Vrede  i  mig,  oprørt  ved  din  Mistro. 
Og  hint  dit  skjønne  Tilnavn  er  og  rigtigt: 
Thi  see,  min  fulde  Elskov,  som  ei  faaer 
Det  fulde  Hjertes  Gjengjæld,  kan  fortjene 
Vel  din  Benævnelse  af  Overspændthed. 
Behandlet  som  jeg  bliver,  undres  daglig 
Jeg  ved,  at  jeg  kan  desuagtet  elske. 
En  Kvindes  Skinsyge!  —  Og  hvorfor  ei? 
Til  hvilket  Maal,  om  ikke  just  til  dette, 
At  faae  mig  skinsyg,  hvis  jeg  elsker  dig, 
Har  selv  du  fundet  op  hin  skjønne  Trolddom? 
Jeg  troer  fuldtvel,  at  hele  Verden  rundt 
Du  har  en  villig  Fange  her  og  der 
Vel  indelukket  i  et  gammelt  Taarn, 
Hvorfra  der  ei  er  Udgang  nogentid." 

Den  store  Mester  svared  hende  muntert: 
„Min  var  og  mangen  Elsket  i  min  Ungdoms 
Den  elskovsfulde  Tid  —  for  dem  at  eie, 
Jeg  trængte  da  til  ingen  anden  Trolddom 
End  Kjærlighed  og  Ungdom.     Og  dit  Hjerte, 
Det  fulde,  hvorom  du  saameget  snakker, 
Lad  det  forsikkre  dig  nu  og  om  mit. 


118 


Saa  lev  da  uden  Trylleri.    Thi  de, 
Som  først  udøved  det,  hos  dem  er  Leddet 
Adskilt  fra  Haanden,  som  bevæged  sig, 
Og  Foden,  som  da  skridted,  er  løst  af 
Fra  Ankelbenet  —  mange  Tider  siden. 
Men  vil  du  til  Belønning  for  dit  Biim 
Nu  høre  Sagnet,  som  det  lyder  derom? 

Der  var  engang  i  fjernest  Øst  en  Konge, 
Saa  gammel  ei  som  jeg,  men  ældre  dog; 
Thi  i  mit  Blod  er  fjerne  Tiders  Farver. 
Der  ankr  ed  i  hans  Havn  en  Sørøver, 
Hvis  Barke  havde  plyndred  tyve  Øer, 
Der  ei  har  Navn.    Som  han  ved  Morgengry 
Strøg  en  af  dem  forbi,  han  saae  to  Byer 
I  tusind  Baade  kæmpe  om  en  Kvinde 
Paa  Søen  der.    Og  styrende  sit  Fartøi 
Det  sorte,  vandt  han  ind  blandt  dem,  og  splitted 
Let  deres  ad,  og  tog  til  Fange  Kvinden 
Med  Tab  af  halvt  sit  Folk,  af  Pile  trufne. 
En  Mø,  saa  fin,  saa  hvid,  saa  underfuld! 
De  sagde,  at  der  kom  et  Lys  fra  hende, 
Naar  hun  bevæged  sig.    Og  da  Piraten 
Ei  vilde  give  hende  op,  lod  Kongen 
Ham  spidde  paa  en  Pæl,  som  Sørøver, 

Og  derpaa  tog  han  hende  til  sin  Dronning. 
Men  disse  Øine,  paa  en  0  opfostred, 
En  Krig  nu  førte,  vel  uvilligt,  dog 
Saa  heldigt  paa  al  Ungdom,  at  den  sygned. 
Hans  Raad  fortyndedes,  hans  Hær  tog  af, 
Thi  lig  Magneten  drog  hun  det  mest  rustne 
Og  skjulte  J ern  fra  gamle  Krigsmænds  Hjerter, 
Ja,  selve  Dyrene  og  tilbad  hende. 
Kamelen  knæled  af-  sig  selv,  Uhyret 
Med  bjergstor  Ryg,  som  Konger  bær  i  Borge, 
Til  Hyldning  bøied  sine  sorte  Knæ 
Og  med  sin  Slange-Snabel  bragte  hendes 
Smaa,  gyldne  Ankelbjælder  til  at  ringe, 
Kun  for  at  faae  et  Smil  af  hende.  Saa, 
Hvad  Under  vel,  om  Kongen,  skinsyg,  lod 
Igjennem  alle  hundred  Underriger 
Som  han  beherskede,  ved  Horn  udraabe 
Befaling  til  at  finde  ham  en  Troldmand, 
Der  kunde  lære  ham  et  Tryllemiddel, 
Hvormed  hans  Dronning  kunde  blive  holdt 
For  ham  alene.    Til  en  Slig  han  loved 
Meer  Løn  end  Konger  nogensinde  gav: 
En  Miil  af  Bjerge  med  Guldminer  fulde, 
Og  en  Provinds  med  hundred  Miles  Kyst, 
Et  Slot  og  en  Prindsesse  —  Alt  til  ham. 

Men  over  alle  dem,  hvis  Kunst  slog  feil, 
Forkyndte  Kongen  og  en  grufuld  Dom, 
Vel  i  den  Tanke,  derved  at  faae  holdt 
For  stort  et  Antal  Prætendenter  borte, 
Hvad  heller  for,  som  Konge,  ei  at  gjækkes. 
Nok,  deres  Hoveder  henraadne  skulde 
Paa  Stadens  Porte.    Mange  dog  forsøgte 
Og  feilede,  fordi  Naturens  Troldmagt 
Hos  hende  større  var  end  deres  egen. 
Og  mangen  Viismands  Pande  blegedes 
Paa  Voldene,  i  mange  Uger  hang 
En  Sværm  af  Aadselkrager  som  en  Sky- 
Tæt  over  Taarnene  ved  Byens  Porte." 

Her  Vivien  afbrød  ham  og  sagde:  „Vel! 
Jeg  sidder  her  og  samler  Honning.  Dog, 
Jeg  troer,  din  Tunge  har  fortalt  sig  lidt. 
Spørg  kun  dig  selv:  Hin  Dame  øved  ikke 
Uvillig  Krig  med  sine  smukke  Øine,  — 
Hun  havde  Morskab  af  det,  og  hun  gjorde 
Med  skjellig  Grund  sin  gode  Mand  jaloux. 
Og  leved  der  saa  dengang  ingen  Dame, 
Der  kom  i  Harme  ved  en  Elskers  Tab  ? 
Var  Alle  d  a  saa  tamme  —  nei,  jeg  mener 
Saa  ædle  og,  som  Dronningen  var  skjøn? 


121 


Var  der  ei  En,  som  kunde  slænge  Gift 

I  hendes  Øine  eller  kaste  Mordstøv 

I  hendes  Bæger,  eller  gjøre  hende 

Ved  en  forgiftet  Rose  mere  bleg? 

Nu  vel,  de  Dage  var  ei  vore  Dage. 

Men  fandt  de  og  en  Troldmand?    O,  fortæl, 

Var  han  dig  lig?"  — 

Hun  taug  og  lagde  tæt 
Sin  bløde  Arm  omkring  hans  runkne  Hals 
Mens  hun  lod  sine  Øine  tale  for  sig 
Saa  glødende,  som  Brudens  til  sin  Brudgom, 
Sin  egen  Mand,  af  alle  Mænd  den  Første. 

Han  svared  leende:  „Nei,  mig  ei  lig. 
Tilsidst  hans  Trolddoms-Jægere  dog  fandt 
En  lille,  skaldepandet,  haarløs  Mand, 
Som  leved  ene  i  en  vildsom  Ørken 
Af  Urter  kun,  og  læste  kun  een  Bog, 
Og  ved  bestandig  Læsning  bleven  var 
Saa  tæret  ud  ved  Tænkning  og  saa  tynd, 
At  kun  lians  Øine  var  uhyre  store, 
Imens   hans  Hud   hang   slap   ved  Bryst-  og 

Bibbeen. 

Da  han  sit  Sind  kun  vendte  mod  eet  Maal, 
Og  aldrig  rørte  Viin,  ei  smagte  Kjød, 

Ei  havde  Sandsers  Drift,  saa  blev  for  ham 
Den  Væg,  der  skiller  Aander  ifra  Mænd 
Med  Skygge,  som  Krystal  saa  gjennemsigtig, 
Saa  han  dem  saae,  og  hørte  deres  Stemmer 
Bag  Væggen  tale,  og  aflærte  dem 
Snart  deres  hemmelige  Elementer 
Og  deres  Magt  og  Kræfter.    Ofte  drog 
Han  over  Solens  klare  Øie  Skyens 
Det  sorte  Øielaag,  og  pidsked  det 
Med  Storm  paa  Skraa  mod  Grunden.  Eller 

naar 

Ved  Middagsdunst  der  kom  en  heftig  Hegn 
Mens  Søen  hvidnede  og  Skoven  brølte 
Og  Bjerget  var  en  Taage  —  bragte  han 
Til  Verden  Fred  igjen  ved  Solens  Skin. 
Her  Manden  var  —  og  ham  med  Magt  de 

slæbte 

Til  Kongen,  og  han  lærte  Kongen  nu 
Sin  Dronning  at  fortrylle  saaledes, 
At  ingen  Mand  meer  kunde  hende  see, 
Ei  heller  hun  see  Nogen,  uden  Kongen, 
Som  øved  denne  Trolddom,  naar  han  kom 
Og  naar  han  gik.    Saa  laae  hun  der  som  død 
Og  tabte  Brugen  af  sit  Liv,  sin  Magt. 
Men  da  nu  Kongen  tilbød  ham  hans  Løn: 

Hin  Miil  af  Bjerge,  med  Guldminer  fulde, 
Provindsen  med  den  hundred  Miles  Kyst, 
Prindsessen,  Slottet  —  da  tilbagevendte 
Hin  gamle  Viismand  til  sin  gamle  Ørk 
Og  leved  der  af  Urter,  og  forsvandt. 
Og  see  —  hans  Bog  er  kommet  ned  til  mig." 

Og  Vivien  svared  med  sit  frække  Smil: 
„Du  Bogen  har  —  Troldmidlet  deri  skrevet, 
Grodt,  tag  mit  B,aad:   Lad  mig  nu  strax  det 

kjende ; 

Thi  gjem  det  kun  som  i  en  Narre-Æske, 
Hver  Æske  skjult  vel  i  en  anden  Æske, 
Hver  Æske  lukket,  laaset  tredivefold  — 
Begrav  det  Hele  under  tungest  Jordhøi, 
Som  efter  blodigt  Slag  de  Faldne  jordes 
Paa  vilde  Banke  over  Havets  Dyb  — 
Jeg  skulde  snart  dog  hitte  paa  et  Middel 
Til  der  at  grave,  hakke,  aabne,  finde 
Og  læse  Trylleformlen.    Hvis  jeg  da 
Forsøgte  den,  hvo  vilde  dadle  mig?" 

Og  smilende,  som  Mesteren  tilsmiler 
En,  der  er  ikke  af  hans  egen  Skole, 
Ja,  ei  af  nogen  Skole,  uden  den, 

Hvor  blind  Uvidenhed  den  ganske  Dag 

Og  uden  Sky  afgiver  kaade  Domme 

Om  alle  Ting,  —  saa  Merlin  svared  hende: 

„Du  læse  Bogen,  smukke  Vivien? 
O,  ja,  den  er  kun  tyve  Sider  lang, 
Men  hver  en  Side  har  en  Margin  bred 
Og  hver  en  Margin  slutter  ind  i  Midten 
En  Text  i  Fiirkant,  der  seer  ud  som  blot 
En  lille  Plet,  Bogstaverne  ei  større 
End  Fluefødder,  og  hver  saadan  Fiirkant 
En  grufuld  Trolddom,  skreven  i  et  Sprog, 
Som  for  saa  langt  tilbage  er  uddøet, 
At  siden  den  Tid  Bjerge  have  reist  sig 
Med  Byer  paa  sin  Byg.  —  Du  læse  Bogen? 
Hver  Margin  er  fuldskrevet,  overkrydset 
Med  tættest  sammentrængte  Kommentar, 
Vel  haard  for  Sind  og  Øie.    Men  de  lange 
Søvnløse  Nætter  i  mit  lange  Liv 
Har  gjort  den  let  for  mig.     Og  selve  Texten 
Kan  Ingen  læse,  ikke  engang  jeg. 
Og  Kommentaren  kan  ei  Nogen  læse 
Undtagen  jeg,  og  deri  har  jeg  fundet 
Hin  Trylleformel.    Brugen  er  kun  simpel, 
Et  Barn  den  kunde  øve  paa  Enhver 

Og  aldrig  faae  den  ugjort.    Spørg  éi  mere  — 

Thi  om  du  end  ei  øved  den  paa  mig, 

Men  holdt  den  Ed,  du  svor  —  kan  hænde  dog 

Du  vilde  øve  den  paa  nogen  Ridder 

Ved  Arthurs  runde  Bord,  Alt  kun  fordi 

Du  drømmer,  at  de  føre  Snak  om  dig." 

Og  Vivien,  nu  for  Alvor  harmfuld,  sagde: 
„Hvad  vove  de  forædte  Løgnere 
Om  mig  at  sige ?    De  udride  for 
At  lindre,  straffe  Menneskenes  Onder? 
Med  Kniv  i  Mad  og  Viin  i  Horn  de  sidde !  - — 
De  bundne  ved  en  hellig  Kydskheds  Lov? 
Var  jeg  ei  Kvinde  —  Mangt  jeg  kunde  røbe; 
Men  du  er  Mand,  og  du  kan  vel  forstaae 
Den  Skam,  som  ei  udsiges  kan  for  Skam. 
Ei  En  af  Flokken  røre  mig!  —  de  Sviin!" 

Merlin  ei  agted  hendes  Ord,  og  svared: 
„Den  Anklage,  du  aander,  er  kun  tom, 
Af  Mørksind  født,  jeg  tænker,  og  beviisløs. 
Ifald  du  Noget  veed  —  kom  frem  dermed, 
Saa  din  Beskyldning  staae  kan  eller  falde." 

Og  Vivien  svared  harmfuld,  truende: 

„O,  ja,  hvad  siger  du  til  Sir  Valence? 
Som  af  sin  Frænde  blev  til  Vogter  sat 
For  dennes  Viv  og  to  smaa  Børn,  mens  han 
Til  fjerne  Lande  drog?    Var  eet  Aar  gaaet, 
Da  han  tilbagekom,  og  fandt  ei  to, 
Men  tre?    Der  laae  den  sidste  lille  Glut, 
Een  Time  gammel  kun.    Hvad  sagde  saa 
Den  lykkelige  Fader?    Ja,  et  Barn 
Syv  Maaneder  da  gammelt,  vilde  vel 
Ham  været  en  troværdigere  Grave; 
Men  disse  søde  Maaner  tolv  forstyrred 
Hans  Faderforhold." 

»  Merlin  svared:  „Nei  — 

Jeg  kjender  den  Fortælling.    Sir  Valence 
Var  gift  med  en  udlændisk  Dame.  Uvist 
Af  hvilken  Grund,  han  havde  holdt  sig  borte 
Ifra  sin  Viv  —  de  havde  kun  eet  Barn. 
Det  levede  hos  hende,  men  hun  døde. 
Hans  Frænde,  som  i  eget  Ærind  reiste, 
Fik  af  Valence  det  Hverv  at  bringe  Barnet 
Til  Hjemmet.    Altsaa  bragte  han  det  med, 
Men  fandt  det  ikke.    Der  er  Sandheden." 

„Ja,"   sagde  Vivien   —   „altfor   sandt  et 

Sagn." 

Men  nu,  hvad  siger  du  vel  til  den  søde 
Sir  Sagramore  ?    Hin  altfor  varme  Mand  ? 
Saa  siger  Sangen:  „Plukke  Blomst  i  Vaar, 
Jeg  troer,  ei  Nogen  til  Forræder  slaaer." 
O,  Mester,  skal  vi  kalde  ham  for  rask 
Til  at  afplukke  egen  søde  Rose, 
Før  Tiden?" 

Merlin  svared:  „Altfor  rask 
Er  du,  at  samle  op  en  ækel  Fjær, 
Fra  Vingen  faldet  af  den  stygge  Rovfugl, 
Hvis  Bytte  er  en  Mands  det  gode  Navn. 
Han  krænked  ei  sin  Brud.    Jeg  kjender  Sagen: 
Et  heftigt  Vindstød  pusted  ud  hans  Fakkel 
Iblandt  de  tusind  Rum  og  Korridorer 
I  Arthurs  Slot.    Tilsidst  han  fandt  en  Dør, 
Og  følende  i  Mørket  paa  den  Krands 
Af  hugget  Prydelse,  som  omgav  den, 
Han  troede  kjende,  at  den  var  hans  egen. 
Træt,  som  han  var,  han  søgte  Seng,  og  sov 
Pletfri  ved  Siden  af  en  pletfri  Mø. 
Og  begge  sov,  og  kjendte  ei  hinanden, 
Før  Morgensolen  gjennem  Konge-Rosen 
I  Arthurs  Vindve  kydsk  saae  ned  paa  dem 
Og  rødmede  paa  dem,  som  selv  de  rødmed. 
Strax  stod  han  op,  og  uden  Ord  han  skildtes 

Fra  hende.    Men  da  Sagen  blev  spredt  ud 

Yed  Hoffet,  tvang  den  dumme  Verdens  Hyl 

Dem  til  et  Ægteskab,  hvori  de  finde 

Sig  lykkelige,  thi  de  ere  rene." 

„Ja,u  svared  Vivien,  „det  var  meget  troligt. 

Hvad  siger  du  da  om  Sir  Percival 

Og  om  den  græsselige  Styggedom, 

Som  han  bedrev,  den  meget  fromme  Yngling, 

Det  pletfri  Christi-Lam  —  om  ikke  heller 

En  ravnsort  Vædder  fra  Sankt  Satans  Fold? 

Hvad?  —  i  Kapellets  hellige  Enemærker, 

Blandt  Ridderbilleder  af  Erts  paa  Grave, 

Og  blandt  de  Dødes  kolde  Mindekors?4' 

Og  Merlin,  uden  Agt  for  den  Beskyldning, 
Hun  atter  kom  med,  svared  ikkun  saa: 
„En  ædru  Mand  er  Percival,  og  reen. 
Kun  engang  i  sit  Liv,  af  Viin  ophedet, 
Han  søgte  Kjøling  i  Kapellets  Graard, 
Hvor  En  af  Satans  Tjenerinder  greb  ham 
Og  med  sin  Mesters  Tegn  ham  vilde  mærke  — 
Men  ei  er  troligt,  at  han  syndet  har. 
Thi  see  kun  paa  hans  Aasyn !    Synded  han, 
Da  var  det  kun  den  ene  mørke  Times 
Forvildelse,  som  siden  bringer  Anger  — 

Ei  Synden,  som  langvarig  Øvelse 

Os  brænder  ind  i  Blodet,  —  ene  den 

Vil  brændemærke  os  med  Tegnet  paa 

Til  hvilken  Hjord  vi  høre.    Var  ei  saa, 

Da  var  jo  han,  den  hellige  Drot,  hvis  Hymner 

I  Kirken  synges,  værre  end  dem  Alle. 

Men  har  du  nu  din  Galde  fraadet  ud? 

Eller  har  du  end  meer?" 

Og  Vivien  svared 
Endnu  af  Vrede  fyldt:  „0,  ja,  end  meer. 
Hvad  siger  du  til  Lancelot,  min  Ven? 
Forræder  eller  tro?    Jeg  spørger  dig: 
Hint  Samkvem  med  vor  Dronning,  er  det  ud- 

raabt 

Af  hvert  et  Barn,  hvad  heller  hvisket  kun 
I  Krogene?    Siig,  kjender  du  til  det?" 

Bedrøvet  svared  han:  „Jeg  kjender  det. 
Sir  Lancelot  blev  først  sendt  som  Gesandt, 
At  hente  hende.    Hun  ham  tog  for  Kongen, 
Og  fæstede  sin  Hu  til  ham.    Lad  være! 
Men  har  du  .ei  et  Ord  af  skyldig  Priis 
For  Arthur,  pletfri  Mand  og  pletfri  Konge?" 

Hun  svared  med  en  lav,  indvortes  Latter: 

„Han?    Er  han  da  en  rigtig  Mand,  som 

veed 

Og  blinker  kun?   Som  seer,  hvad  hun  bedriver 
Og  hvad  hun  er,  hans  skjønne  Brud,  og  lukker 
Dertil  kun  sine  Øine,  i  den  Tro, 
At  derved  han  sig  selv  kan  gjøre  blind, 
Som  og  det  hele  runde  Bord,  ja  blindt 
For  al  den  Styggedom,  som  de  udøve  ? 
Var  det  ei  for  min  Kvindeligheds  Skyld, 
Jeg  kunde  selv  ham  kalde  med  det  rette 
Og  folkelige  Navn,  slig  Manddom  høster, 
Jeg  kunde  kalde  ham  den  første  Aarsag 
Til  Alles  Brøde  —  ja,  hvis  han  ei  var 
En  kronet  Konge,  kunde  jeg  ham  kalde 
En  Kryster  og  en  Taabe!" 

Merlin  sagde 
Med  Væmmelse  da  til  sit  eget  Hjerte: 
„Du  Sandheds  Lys,  du  Kjærlighedens  Væld, 
O  du  min  Overherre  og  min  Drot! 
Du  Selvfornægter,  pletfri  Biddersmand, 
Som,  mod  dit  eget  Øies  Vidnesbyrd, 
Saa  gjerne  vilde  ansee  alle  Mænd 
For  troe  og  sande,  alle  Kvinder  rene!  — 
Hvor  er  dog,  i  de  slette  Folke-Munde, 
Din  hvide  Skyldfrihed  vendt  om  til  Skyld, 

Fordi  din  overvættes  Finhed  ei 

Begribes  kan  af  disse  lave  Sjæle, 

Hos  hvem  hver  Sands  er  bleven  falsk  og  fæl, 

Som  bløde  Smuds,  der  fylder  Rendestenen." 

Men  Vivien,  som  antog  ham  overvældet 
Saa  ved  Exempler,  tog  nu  paa  igjen, 
Og  lod  sin  Tunge  rase  som  en  Ild 
Iblandt  de  ædleste  og  bedste  Navne, 
Besmitted  Alt,  med  Indsats  af  sig  selv, 
Bagtaled  og  forvansked,  til  hun  levned 
Ei  engang  Lancelot  hans  Tapperhed, 
Ei  Gaiahad  hans  Reenhed. 

Ilendes  Ord 
Dog  fik  en  anden  Virkning,  end  hun  tænkte. 
Han  sine  Øienbryns  de  lange  Buske 
Drog  ned  kun,  og  saa  dannede  deraf 
Et  sneehvidt  Skjærmtag  for  de  dybe  Øine 
Og  mumled  for  sig  selv:  „Fortælle  hende 
Hin  Trylleformel?    Hvis  hun  eied  den, 
Hun  vilde  spotte  mig,  besnære  Andre  — 
Og  eier  hun  den  ei  —  hun  vil  dig  spotte. 
Hvad  sagde  Flanen?     „Ei  saa  høit  at  stige". 
Vi  knapt  saa  dybt  kan  synke.   Thi  en  Forskjel 
Der  er,  som  Jord  og  Himmel,  mellem  Mænd, 

Men  mellem  bedste  Kvinder  og  de  værste 
Der  er  et  Dyb,  som  mellem  Himmel,  Helved'. 
Jeg  kjender  mine  gamle  Venner  ved 
Det  runde  Bord  —  de  ere  alle  tappre, 
Mange  høimodige,  og  nogle  kydske. 
Jeg  troer,  hun  klæder  Tabets  Saar  med  Løgn, 
Jeg  troer  hun  fristed  dem,  og  tabte  Spillet. 
Hun  er  saa  bitter  nu.  —  Thi  lumske  Planer 
Kan  vel  slaae  feil,  hvor  godt  end  Skjøger 

male 

Al  deres  Snak,  som  deres  Ansigtstræk 

Med  Hjertefarver,  ikke  deres  egne. 

Jeg  vil  ei  lade  hende  vide  det. 

Ni  Tienddeel  af  Gange  findes  altid 

Bagvaskere  og  Smigrere  de  samme, 

Og  de,  som  mest  tilregne  Andre  Brøden, 

Er  selv  mest  rede  til  at  falde  i  den, 

Anklage  saa  sig  selv,  i  det  de  mangle 

Den  sjælelige  Orden.    Eller  ogsaa 

Forvolder  lavt  Begjær  om  ei  at  føle 

Sig  selv  saa  lav,  at  de  vil  jævne  Alt. 

Ja,  Bjerget  jævnede  de  helst  med  Sletten, 

For  saa  at  efterlade  lige  Lavhed. 

Og  Skjøger  og  i  det  er  Mængden  lige, 

At,  hvis  de  finde  nogen  Plet  og  Lyde 

Hos  et  udmærket  Navn,  da  sørge  de 
Ei  ved,  at  deres  Største  er  saa  Smaa, 
Men  blæse  selv  sig  op  med  Vanvids  Lyst 
Og  dømme  al  Naturen  fra  dens  Fødder 
Af  Leer,  fordi  de  ikke  ville  løfte 
Sit  Øie  op  og  see  dens  Guddoms-Hoved, 
Der  krones  af  den  aandelige  Ild. 
O,  jeg  er  kjed  af  hende.44  — 

Saa  han  talte 
I  Ord,  dels  hørte,  dels  i  Hvisken  talte, 
Halv  kvalte  i  den  laadne,  lange  Fæld 
Af  mange  Vintres  Uld  paa  Hals  eg  Hage. 
Men  Vivien,  som  lidt  samled  af  hans  Mening, 
Og  hørte  „Skjøge"  mumlet  to,  tre  Grange, 
Sprang  fra  sit  Sæde  paa  hans  Skjød,  og  stod 
Stiv  som  en  frossen  Hugorm.    Fælt  at  see, 
Hvordan  fra  Livs  og  Elskovs  Rosenlæber 
Fremglimted  Dødens  grinende  Skelet! 
Kridhvid  var  hendes  Kind  og  skarpe  Drag 
Af  Vredens  Veir  udvided  hendes  fine 
Smaa  Næsebor;  med  Haanden,  knyttet  halvt, 
Hun  famled  nedad  Siden  til  sit  Belte 
Og  følte  i  det.    Havde  der  en  Dolk 
Hun  fundet,  ganske  vist  hun  vilde  dræbt  ham 
(Thi  i  et  Nu  falsk  Elskov  bliver  Had), 

Men  ei  hun  fandt  den.   Merlins  Blik  var  roligt. 
Saa  pludseligt  hun  gav  sig  til  at  græde 
Med  bitter  Graad,  ret  som  et  pryglet  Barn  — 
En  lang,  lang  Graad,  utrøstelig.  Tilsidst 
Fik  hendes  falske  B^øst  dog  Luft  med  Hulken: 

„O  du,  som  er  meer  grum,  end  nogensinde 
I  Saga  blev  fortalt,  i  Sang  udsunget!  — 
O  Kjærlighed,  saa  tomt  bortødslet!  Grumme! 
Der  var  ei  nogen  Ting,  saa  vild  og  sælsom, 
Tilsyneladende  saa  skjændselsfuld  — 
(Thi  hvad  er  Skjændsel  vel  i  Kjærlighed, 
Naar  Kjærlighed  er  sand,  og  ei  som  din)  — 
Der  var  ei  nogen  Ting,  som  stakkels  Vivien 
Ei  vilde  have  gjort  for  dog  at  vinde 
Tiltro  hos  ham,  der  kaldte  hende,  hvad 
Du  kaldte  hende.    Hele  hendes  Brøde 
Var  ene  Ønsket  om  at  faae  beviist, 
Om  han  var  ganske  hendes." 

Lidt  hun  grunded, 
Saa  slog  hun  sine  Hænder  sammen  med 
Et  jamrende,  et  ynksomt  Skrig,  og  sagde: 
„Stødt  gjennem  Hjertets  Følelser  til  Hjertet! 
Kogt  som  et  Kid  i  egen  Moders  Melk! 
Dræbt  ved  et  Ord,  langt  værre  end  et  Slag, 

Der  varer  hele  Livet!    Ak,  jeg  tænkte, 
At  han  var  lige  mild,  som  han  er  stor! 
O,  havde  jeg  en  mindre  Mand  dog  elsket! 
Hos  ham  jeg  vilde  fundet  større  Hjerte. 
O!  jeg,  som  kun  bedaaret  af  min  Elskov, 
Saae  Ridderne,  det  hele  Hof,  selv  Kongen 
I  dit  Lys  mørke,  —  jeg,  som  gjerne  vilde 
Fremstille  Mænd  meer  mørke,  end  de  ere, 
Fordi  jeg  følte  Glæde  ved  at  stille 
Dig  ene  paa  min  Guddoms  Pjedestal! 
Nu  har  jeg  faaet  Svar.    Og  ak  —  herefter 
Den  Livsensgang,  der  syntes  mig  saa  skjøn 
Med  dig  til  Leder,  Mester,  ene  dig!  — 
Den  bliver  nu  en  Klippesti  ved  Havet 
Brat  afbrudt,  og  som  ender  i  Ruin. 
Mig  Intet  levnes  nu  —  kun  det,  at  krybe 
Ind  i  en  Hules  Dyb,  og  der,  hvis  Ulven 
Mig  sparer,  græde  langsomt  bort  mit  Liv, 
Dræbt  ved  usigelig  Uvenlighed!" 

Hun  standsed,   vendte   sig  og  hang  med 

Ho'det, 

Guldslangen  gled  fra  hendes  Haar,  en  Fletning 
Faldt  og  oprulled  sig  —  hun  græd  paany. 
Den  mørke  Skov  blev  mørkere  mod  Storm, 

Og  vented  den  i  Stilhed,  mens  hans  Vrede 

Lidt  efter  lidt  uddøde  i  hans  Indre, 

Indtil  han,  forat  vinde  Hjerte-Ro, 

Lod  al  sin  Yiisdom  fare.    Halvt  han  troede 

At  hun  var  sanddru  nu,  og  kaldte  hende 

Til  Ly  og  Dække  i  den  hule  Eg. 

„Kom  hid  fra  Stormen!"    Og  da  hun  ei  svared, 

Han  saae  paa  hendes  Skuldre,  som  sig  hæved', 

Paa  hendes  Ansigt,  halvt  med  Haanden  dulgt, 

Som  i  det  Yderste  af  Sorg  og  Skam. 

Tre .  Gange  søgte  han  med  ømme  Navne 

At  stilne  hendes  Sjælsoprør  —  forgjæves. 

Tilsidst  hun  lod  sig  dog  beseire  af  ham, 

Og  som  en  Fugl,  fra  Buret  nylig  fløiet, 

Tilbagevender,  kom  hun  nu,  fast  lig 

En  forurettet,  aabenhjertet  Tingest 

Tilbage  til  sin  gamle  Pind,  og  satte 

Sig  der.   Mens  der  hun  sad,  halv  sjunket  ned 

Ifra  hans  Knæ,  halvt  puttet  ved  hans  Hjerte, 

Og  da  han  saae  den  sagte  Taare  stjæle 

Sig  frem  end  under  lukket  Øielaag  — 

Den  milde  Viismand  lagde  blidt  sin  Arm 

Om  hende,  til  Beskyttelse,  vel  meer 

Opfyldt  af  Godhed  end  af  Kjærlighed. 

Men  hun  sig  gjorde  løs  og  reiste  sig 

Med  sine  Arme  korsviis  over  Brystet, 
Og  stod  der  som  en  dydig  Adelsfrøken, 
Dybt  krænket,  opret  foran  ham,  og  sagde: 

„Der  maa  ei  være  flere  Elskovshandler 
Os  To  imellem,  aldrig  meer  herefter. 
Thi,  er  jeg,  hvad  saa  grovt  jeg  skjældes  for  — 
Hvad  kunde  gives,  som  dit  haarde  Hjerte 
Vil  finde  værd  at  tage?  —  Jeg  vil  gaae. 
Vel  sandt  —  kun   een  Ting  nu  mig  kunde 

bringe 

Til  her  at  blive;  —  bedre  var  det  vel 
Tre  Gange  døe,  end  een  Gang  bede  om  det  — 
Hin  Prøve  paa  din  Tiltro  —  o  saa  tidt 
Forlangt  forgjæves  —  hvor  retfærdigt,  seer  jeg 
Med  Sorg  nu  efter  hint  dit  stygge  Ord. 
Jeg  kunde  da  —  hvo  veed?  —  end  een  Gang 

troe  dig ! 

O,  hvad  der  før  mig  ikkun  var  et  Indfald 
Af  Fantasien,  det  er  nu  mig  blevet 
En  stor  Nødvendighed  for  Hjerte,  Liv. 
Farvel  —  tænk  venligt  paa  mig  —  thi  jeg 

frygter 

Min  Skjæbne,  som  min  Feil,  at  overgive 
Den  muntre  Tingdom  for  en  gammel  Mand, 

Maa  blive  vel,  at  elske  dig  endnu. 
Men  før  jeg  dig  forlader,  lad  mig  sværge 
Endnu  en  Grang,  at  hvis  jeg  lagde  Anslag 
Imod  din  Fred  i  dette,  —  Gid  da  Himlen, 
Den  strenge,  som  nu  mørkner  over  mig, 
Nedsende  maa  et  Lynslag,  som  forfeiler 
Hver  anden  Ting ;  men  træffer  ene  mig 
Og  gjør  min  Hjerne  til  en  Askehob, 
Ifald  jeg  lyver."  — 

Neppe  taug  hun,  før 
Et  Lyn  slog  ned  fra  Himlen  (thi  nu  var 
Den  mørke  Tordenstorm  tæt  over  dem) 
Og  pløiede  en  Kjæmpe-Eg,  og  kasted 
Som  Spyd  de  skarpe  Splinter  ifra  Skoven 
Rundt   om  paa    dunkle   Jord.     Han  hæved 

Øiet  — 

Saae  Træet,  flækket  hvidt  i  Mulmet  skinne. 
Men  Vivien,  som  nu  frygted,  Himlen  havde 
Hørt  hendes  Ed,  og  som  var  blændet  ved 
De  blaalig-hvide  Zigzag-Lyn,  bedøvet 
Ved  tunge  Brag  og  Skrald,  der  fulgte  efter, 
Ræd  flygtede  tilbage  og  skreg  høit: 
„O,  Merlin,  skjøndt  du  ikke  elsker  mig, 
Dog  frels  mig,  frels  mig!"   —  hang  sig  ved 

ham,  trykked 

Ham  til  sig  tæt,  og  i  sin  store  Frygt 
Ham  kaldte  kjær  Beskytter.    Men  selv  nu 
I  Skrækken  hun  ei  sine  Kunstgreb  glemte, 
Indvirked  paa  hans  Sind  og  favned  ham. 
Viismandens  blege  Blod  ved  den  Berøring 
Tog  mere  friske  Farver,  lig  Opalen, 
Naar  den  opvarmes.    Hun  bebreided  sig, 
At  nys  hun  havde  fremført  Bygtesnak, 
Hun  skjælvede  af  Frygt,  og  græd  for  hvad 
Af  Kaadhed  blot  hun  havde  gjort.  Derefter 
Hun  kaldte  ham  sin  Mester  og  sin  Herre, 
Sin  Seer,  Skjald,  sin  Sølver- Aftenstjerne, 
Sin  Gud,  sin  Merlin,  han,  den  Eneste, 
Hun  havde  elsket  i  sit  hele  Liv. 
Og  altid  ovenover  brølte  Stormen, 
Og  raadne  Grene  knak  i  Fosse-Begnen 
Tæt  over  dem,  og  i  den  bratte  Skiften 
Af  Glands  og  Mørke  hendes  Hals  og  Øine 
Fremglimted  og  forsvandt,  til  Stormen  nu, 
Da  endelig  dens  Baseri  var  udtømt, 
Kun  lød  som  Klage  fjernt  fra  andre  Egne 
Og  havde  ladt  den  pinte  Skov  i  Fred. 
Og  hvad  ei  burde  være  skeet,  var  skeet. 
Thi  Merlin,  overtræt  og  overvældet, 
Nu  havde  givet  efter  og  fortalt 

Den  snilde  Vivien  hele  Trylleformlen 
Og  sov. 

Da,  i  et  Nu,  hun  øved  den  paa  ham 
Med  visse  Skridt  og  Haandbevægelser. 
Og  i  den  hule  Eg  han  laae  som  død 
Og  tabt  for  Liv  og  Virken,  Navn  og  Ry. 

Saa  skreg  hun:  „Jeg  har  gjort  hans  Hæder 

min ! " 

Og  raabende:  „O,  Nar"  —  løb  Skjøgen  ned 
Igjennem  Skoven,  Tykningen  bag  hende 
Sig  lukked,  og  fra  Skoven  gjenlød:  „Nar!" 


ELAINE. 


ELAINE. 


Elaine,  den  Fagre  og  den  Elskelige, 
Elaine,  den  Lilie-Mø  paa  Astolat, 
Høit  oppe  i  sit  Taarnkammer  mod  Øst 
Sad  vogtende  Sir  Lancelots  hellige  Skjold, 
Og  først  det  stilled,  hvor  den  første  Straale 
Af  Morgensolen  kunde  falde  paa  det 
Og  vække  hende  med  dets  Glands.  Derefter 
Af  Frygt  for  Rust  og  Smuds  hun  lavede 
Et  Silkehylster  til  det  og  brodered' 
Paa  det  enhver  Devise,  Skjoldet  bar, 
Hver  i  dens  egne  Farver,  og  tilføied 
Af  egen  Kløgt  en  fantasirig  Bræm 
Af  Grene  og  af  Blomster,  hvori  Smaafugl 
Med  gule  Halse  titted  frem  af  Beden. 
Og  dermed  ei  tilfreds,  Dag  efter  Dag 
Sit  Huusbestyr,  sin  Fader  hun  forlod 

Og  opsteg  i  hint  østre  Taarn,  hvor  hun, 
Indtraadt  i  Kammeret,  aflaased  Døren, 
Tog  Hylstret  af,  saae  paa  det  bare  Skjold, 
Nu  gjætted  skjulte  Mening  i  hans  Vaaben, 
Nu  laved  for  sig  selv  en  smuk  Fortælling 
Om  hvert  et  Spor  af  Sværdhug,  slaget  i  det, 
Og  om  hver  Rids,  en  Landse  havde  gjort, 
Imens  hun  slutted  sig  til  naar  og  hvor. 
Det  Skaar  var  friskt,  det  her  for  ti  Aar  siden, 
Hint  ved  Caerleon,  hint  ved  Camelot. 
Grud  sig  forbarme!  —  hvilket  Slag  var  der! 
Og  her  et  Stød,  som  kunde  have  dræbt  ham, 
Men  Grud  brød  stærke  Landse,  slog  hans  Fjende 
Og  frelste  ham.    Saa  fantasered  hun. 

Hvorledes  kom  den  Lilie-Mø  til  dette 
Sir  Lancelots   Skjold ,    hun ,   som   ei  engang 

kj  endte 

Hans  Navn?    Jo,   thi  han  lod  det  staae  hos 

hende, 

Da  han  drog  ud  at  kæmpe  for  den  store 
Krondiamant  ved  Diamant-Tournering, 
Som  Arthur  havde  stiftet  og  benævnt 
Saadan,  fordi  en  Diamant  var  Prisen. 

Thi  før  end  Nogen  vidste,  hvorfra  han 
Var  kommen  hid,  og  længe  før  end  Folket 
Ham  havde  valgt  til  Konge,  Arthur  havde 
Paa  Vandring  i  Lyonesses  øde  Kige 
Stødt  paa  en  Dal:  graa  Klipper  og  sort  Tjern. 
En  Rædsel  laae  om  Tjernet  og  sig  klæbed 
Til  Klippesiden,  som  dens  egen  Taage. 
Thi  tvende  Brødre,  En  af  dem  en  Konge, 
Her  mødtes  engang,  kjæmped  med  hinanden, 
Men  deres  Navne  kj endtes  ikke  meer. 
Og  med  eet  Hug  Hver  havde  dræbt  sin  Broder 
Og  ned  de  faldt,  og  gjorde  Dalen  afskyet 
Og  der  de  laae  til  deres  Been  var  bleget 
Til  samme  Farve,  som  de  nære  Klipper. 
Og  En  af  Disse,  Kongen,  havde  paa 
En  Krone,  sat  med  store  Diamanter, 
En  midt  foran,  og  fire  til  hver  Side. 
Og  Arthur  kom,  og  som  han  klattred  op 
Ad  Kløften  i  en  taaget  Maanskinsnat, 
Helt  uforvarende  han  traadte  paa 
Det  kronede  Skelet,  og  Hjerneskallen 
Brød  af  fra  Nakkebenet,  og  fra  Skallen 
Nu  Kronen  rulled'  frem  i  Maanelyset 
Og,  dreiende  sig  om  sin  runde  Kant, 
Foer  som  en  Grlimre-Bæk  mod  Tjernet  ned. 

7 

Han  styrted  ogsaa  ned  ad  grusfyldt  Skar, 
Greb  Kronen  og  den  satte  paa  sit  Hoved, 
Og  i  sit  Hjerte  hørte  han  det  mumle: 
„See,  ligerviis  skal  du  og  vorde  Konge." 

Derefter,  bleven  Konge,  lod  han  alle 
De  skjønne  Stene  tage  ud  af  Kronen 
Og  viste  dem  til  sine  Riddere, 
Idet  han  sagde:  „Disse  Ædelstene, 
Som  jeg  ved  Herrens  Naade  fundet  har, 
Er  Kongerigets,  ikke  Kongens  Eie, 
Til  alment  Brug.    Herefter  lad  da  blive 
En  Grang  hvert  Aar  en  Kamp  for  en  af  disse  — 
Thi  saa  ved  ni  Aars  Prøve  kan  vi  lære 
Hvem  er  vor  Mægtigste,  og  vi  skal  selv 
Da  voxe  frem  i  Vaabenbrug  og  Manddom 
Indtil  vi  drive  ud  de  Hedninger, 
Som  Nogle  sige  engang  skulle  herske 
I  dette  skjønne  Land,  det  Gud  forhindre!" 
Saa  talte  han.    Og  otte  Aar  var  gaaéde, 
Og  otte  Væddekampe  vare  holdte, 
Og  i  dem  alle  havde  Lancelot 
End  vundet  Aarets  Diamant,  med  Hensigt 
At  overrække  dem  til  Dronningen, 
Naar  alle  vare  vundne.    I  den  Tanke, 

Paa  engang  ret  at  vinde  hendes  Gunst 
Ved  saadan  Gave,  der  var  mere  værd 
End  halve  hendes  Bige,  havde  han 
Ei  hidtil  mælet  noget  Ord  derom. 

Nu  havde  Arthur,  som  den  Tid  holdt  Hof 
Ved  Floden,  nær  det  Sted,  hvor  nu  er  Verdens 
Den  største  Stad,  anordnet  en  Tournering 
Ved  Camelot,  for  hin  den  midterste, 
Den  sidste  og  den  største  Diamant. 
Og  da  dens  Tid  kom  nær,  han  talte  saa 
Til  Dronningen,  der  havde  været  syg: 
„Er  du  saa  syg,  Gruinevra,  at  du  ei 
Kan  drage  op  til  disse  skjønne  Kampe?" 
„Ja,  Herre,"  sagde  hun,  „du  veed  det  jo." 
Han  svarede:  „Da  vil  Sir  Lancelots 
De  store  Gjerninger  gaae  tabt  for  dig 
Som  og  hans  Tapperhed  i  Skrankerne  — 
Et  Syn,  jeg  veed,  du  gjerne  skuer  paa." 
Og  Dronningen  opløfted'  sine  Øine 
Og  mest  de  dvælede  paa  Lancelot, 
Der  stod  ved  Kongens  Side.   Men  han  troede 
At  tyde  hendes  rette  Mening  saa: 
„Bliv  hos  mig,  jeg  er  syg.    Min  Kjærlighed 
Er  mere  værd  end  mange  Diamanter." 

7* 

Saa  gav  han  efter,  og  hans  Hjerte,  som, 
Hvor  stærkt  han  enddog  higed  at  fuldende 
Hint  Tal  af  Diamanter  til  sin  Gave, 
Dog  lød  sin  Dronnings  mindste  Vink,  af  Elskov, 
Nu  drev  ham  til  at  tale  imod  Sandhed 
Og  sige:  „Herre  Konge,  endnu  er 
Min  gamle  Vunde  ikke  ganske  lægt, 
Forhindrer  mig  at  ride."    Kongen  hlikked 
Paa  ham  først,  saa  paa  hende,  og  gik  bort. 
Knapt  var  han  borte,  før  hun  strax  begyndte: 

„Sir  Lancelot,  du  meget  er  at  dadle. 
Hvi  gaaer  du  ei  til  denne  skjønne  Kamp? 
Af  Ridderne  er  Hælvten  vore  Fjender, 
Og  Mængden  mumle  vil,  især  de  Frække, 
Som  søge  deres  Tidsfordriv,  nu  Kongen, 
Den  Tillidsfulde,  ikke  meer  er  her." 
Saa  Lancelot,  ærgret  ved  at  have  løiet: 
.,Er  du  saa  klog?    Engang  du  var  ei  saa, 
Hin  Sommer,  Dronning,  da  du  først  mig  elsked. 
Du  tog  da  ei  meer  Hensyn  til  hin  Mængde 
End  til  de  Myriader  Græshopper, 
Hvis  Røster  høres  fra  hvert  Straa  paa  Engen, 
Mens  hver  en  Røst  betyder  Ingenting, 
i  vad  Ridderne  angaaer,  dem  kan  jeg  bringe 

Til  Taushed  let.    Men  min  loyale  Hyldest 
Er  nu  for  alle  Mænd  bekjendt  og  tilladt. 
Vel  mangen  Skjald  har  uden  Anstød  bundet 
Tilsammen  vore  Navne  i  sin  Sang: 
Sir  Lancelot  som  Tapperhedens  Blomst, 
Dronning  Gruinevra,  som  al  Skjønheds  Perle. 
Ved  mangen  Fest  har  Ridderne  os  hilset 
I  den  Forening,  medens  Kongen  lytted 
Og  smilte  dertil.    Hvad  er  nu  da  skeet? 
Er  der  nu  meer?  —  Har  Kongen  Noget  talt? 
Hvad  heller  vil  du  selv,  nu  kjed  af  al 
Min  Tjeneste  og  Hyldest,  dog  herefter 
Din  feilfri  Herre  blive  mere  tro?" 

Hun  udbrød  i  en  kort  og  harmfuld  Latter : 
„Arthur,  min  Herre!    Han,  den  feilfri  Konge, 
Den  sværmende  Fuldkommenhed,  min  Herre! 
Men,  hvem  kan  stirre  vel  paa  Himlens  Sol? 
Han  talte  aldrig  Dadels-Ord  til  mig, 
Min  Usandhed  han  aldrig  saae  et  Glimt  af  — 
Han  bryder  sig  ei  om  mig.    Kun  idag 
JDer  glimted  svagt  en  Mistro  i  hans  Øine  — 
En  eller  anden  Skurk  maa  have  blandet 
Sig  mellem  og  forsøgt  at  ængste  ham. 
Han  er  jo  ellers  altid  henrykt  i 

Sit  Hjernespind  om  dette  runde  Bord 

Og  i  at  lade  Mænd  besværge  Løfter 

Paa  det  Umulige,  for  saa  at  gjøre 

Dem  lige  med  ham  selv«    For  mig,  min  Ven, 

Er  Den  mest  feilfuld,  som  har  ingen  Feil, 

Thi  Hvo,  som  elsker  mig,  maa  ogsaa  eie 

Et  jordisk  Træk.    Naar  Solen  lavest  staaer, 

Frembringer  den  mest  Farve.    Jeg  er  din, 

Ei  Arthurs,  trods  det  ydre  Baand,  det  veed  du, 

Og  derfor  hør  mit  Ord:  Graa  til  hin  Kamp! 

De  pibende  Trompetlyd  fra  en  Myg 

Vor  Drøm  afbryde  kan,  naar  den  er  sødest, 

De  Myggestemmer  her  saa  lydt  kan  summe  — 

Vel  vi  foragte  dem  —  de  stikke  dog." 

Da  svare d  Lancelot,  den  første  Bidder: 
„Med  hvilket  Aasyn,  efter  hint  mit  Baaskud, 
Skal  jeg,  o  Dronning,  lade  mig  tilsyne 
I  Camelot?    Jeg,  overfor  en  Konge, 
Der  jo  sit  eget  Ord  i  Ære  holder 
Som  var  det  Guds?" 

„Ja,"  svared  hun,  „han  er 
Et  dydigt  Barn,  som  mangler  Styre-Kunst, 
Han  havde  ellers  ikke  mistet  mig. 
Men  lyt  til  mig,  jeg  maa  nok  hjælpe  dig 

Dit  Vid  at  finde  nu.    Vi  høre  sige, 
At  Mænd.  nedfalde  ene  ved  Berøring 
Let  af  din  Landse,  vel  fordi  de  veed, 
At  du  er  Lancelot.    Dit  store  Navn, 
Det  seirer.    Skjul  det  derfor,  gaae  ukjendt! 
Vind  Prisen!   —   Ja,  ved-  dette  Kys,   du  vil 

det! 

Vor  sanddru  Konge  vil  da  bære  over 

Let  med  dit  Paaskud,  o  min  Ridder  —  saasom 

Alt  jo  er  skeet  for  meer  at  vinde  Hæder. 

Thi  dette  maa  vi  lade  ham,  hvor  blød 

Han  enddog  synes,  at  meer  ivrig  Jæger 

End  han  er,  efter  Hæder,  aander  ei. 

Han  elsker  den  hos  sine  Riddere 

Langt  meer  end  for  sig  selv,  thi  de  bevise 

For  ham  hans  Værk.   Vind  da,  og  kom  igjen!" 

Da  steg  Sir  Lancelot  til  Hest  med  Et, 
Vred  paa  sig  selv.    Som  han  ei  vilde  kjendes, 
Forlod  han  den  fast  traadte  Landevei 
Og  valgte  grønne  Sti  med  færre  Fodspor. 
Og  der  han,  blandt  de  ensomt  bare  Banker, 
Fortabt  i  egne  Tanker,  tabte  Veien, 
Indtil  han  fandt  et  svagt  henskygget  Spor, 
Der  ofte  afbrudt,  gjennem  Dalene 

Mod  Borgen  Astolat  ham  ledte  hen, 
Dens  Taarne  saae  han  paa  en  Høi  mod  Vesten. 
Didhen  han  red  og  stødte  i  et  Horn, 
Som  hang  ved  Porten.   Ud  da  kom  en  gammel 
Tæt  rynket  Mand,  der  syntes  stum,  og  lukked 
Ham  ind  i  Borgen  og  aftog  hans  Vaaben 
Og  Lancelot  sig  undred  ved  den  Stumme, 
Og  fandt  saa  Herren  til  Borg  Astolat, 
Som  med  to  Sønner,  Torre  og  Lavaine, 
Kom  ud  at  møde  ham  i  Borggaarden. 
Og  tæt  bag  dem  fremskred  den  Lilie-Mø, 
Elaine,  hans  Datter.    Ingen  Moder  var 
I  Huset  der.    En  Spøg  var  just  opstaaet 
Imellem  dem  med  Latter,  som  hendøede, 
Da  denne  store  Bidder  nærmed  sig. 
Da  sagde  Borgherren  paa  Astolat: 
„Hvorfra  kom  du,  min  Gjæst,  og  hvilket  Navn 
Er  dit  i  Folkemunde?    Thi  din  Pragt 
Og  din  Person  mig  lader  gjætte,  du 
En  Høvding  er  for  dem,  som,  efter  Kongen, 
Sit  Maaltid  holde  i  Kong  Arthurs  Hal. 
Ham  har  jeg  seet,  —  men  Besten,   de,  som 

sidde, 

Omkring  hans  runde  Bord,  de  er  for  mig 
Ukjendte,  hvor  velkjendte  de  end  ere." 

Nu  svared  Lancelot,  den  første  Ridder: 
„Velkjendt  er  jeg,  og  er  fra  Arthurs  Hal, 
Velkjendt  er  og  mit  Skjold,  som  ikkun  ved 
Feiltagelse  jeg  nu  har  medbragt  hid. 
Men  eftersom  jeg  ukjendt  vil  gaae  hen 
Til  Camelot,  for  ved  Tournering  der 
At  kjæmpe  for  den  store  Diamant, 
Saa  spørg  mig  ei,  I  skal  mig  kjende  siden. 
Og  dette  Skjold  —  jeg  beder,  laaner  mig 
Et  andet,  hvis  I  har  et,  som  er  blankt, 
Hvad  heller  idetmindste  med  et  Mærke, 
Som  ei  er  mit." 

Da  svared  Borgens  Herre: 
„Ja,  her  er  Torre's.    I  sin  første  Kampleg 
Han  kastet  blev,  min  Søn,  Sir  Torre.  Derfor 
Hans  Skjold  er  blankt  nok  —  Grud  skal  vide 

det! 

Hans  kan  du  faae."     Da  svared  jævne  Torre: 
„Ja,  siden  ikke  jeg  kan  bruge  det, 
Maa  I  det  have.4'    Her  loe  Faderen 
Og  sagde:  „Fy,  Sir  Tølper!    Er  det  vel 
Et  Svar  til  saadan  ædel  Riddersmand? 
Tilgiv  ham!  —  Men  Lavaine,  min  Yngre  her, 
Han  er  saa  fuld  af  Liv  og  Raskhed,  han 
Vil  ride  i  Tournering  for  hin  Steen 

Og  vinde  den,  og  om  en  Time  bringe 
Den  hid  tilbage  for  at  sætte  den 
I  denne  Jomfru's  gyldne  Haar,  saa  bun 
Bli'er  tre  Grang  mere  nykfuld  end  tilforn." 

„Nei,  gode  Fader,  skam  mig  ikke  ud 
For  Ingenting  hos  denne  ædle  Ridder", 
Ung  Lavaine  sagde.     „Visselig  jeg  spøgte 
Med  Torre  kun.    Han  syntes  mig  saa  vranten 
Fordi  han  ikke  kunde  gaae  derhen. 
En  Spøg,  ei  meer.    Thi,  Ridder,  denne  Pige 
Har  drømt,  at  En  gav  denne  Diamant 
I  hendes  Haand,  og  at  den  var  for  glat 
At  holde  paa  og  gled  og  faldt  i  Vandet  — 
En  lille  Dam,  Borgbrønden,  kan  jeg  tænke. 
Da  sagde  jeg,  at  hvis  jeg  gik,  og  dersom 
Jeg  kjæmpede  og  vandt  den,  maatte  hun 
Meer  sikkert  holde  paa  den.    Alt  var  Spøg, 
Kun  Spøg  og  Gjækkeri,  imellem  os. 
Men,  Fader,  giv  mig  Lov  at  ride  med 
Til  Camelot  med  denne  ædle  Ridder, 
Ifald  han  vil,  —  da  skal  jeg  vel  ei  vinde, 
Men  gjøre  dog  mit  Bedste  for  at  vinde. 
Ung,  som  jeg  er,  dog  gjerne  vilde  jeg 

Mit  Bedste  gjøre." 

Med  et  Smil  ham  svared 
Saa  Lancelot:  „Hvis  du  vil  følge  mig 
Hen  over  disse  øde  Banker,  hvor 
Jeg  nys  foer  vild,  da  skal  jeg  være  glad 
At  have  dig  til  Fører  og  til  Ven. 
Og  du  skal  vinde  denne  Diamant, 
Der,  som  jeg  hører,  er  saa  stor  og  skjøn  — 
At  sige,  hvis  du  kan  —  og  du  skal  give 
Den  saa  til  denne  Jomfru,  hvis  du  vil." 
„En  prægtig  Diamant!"  —  tilføied  jævne 
Sir  Torre  —  „  Sligt  er  kun  for  Dronninger 
Og  ei  for  simple  Piger."    Men  Elaine, 
Som  fæsted  sine  Øine  imod  Jorden 
Og  hørte  nu  sit  Navn  saa  kastes  om, 
Let  rødmed  ved  slig  let  Nedsættelse 
Fremfor  en  fremmed  Bidder.     Denne  blikked 
Paa  hende  nu,  og  saa  til  Gjensvar  tog 
Hofmæssigt  vel,  men  ikke  falskeligt: 

„Ifald  det  Skjønne  kun  er  for  det  Skjønne, 
Og  ene  Dronninger  kan  kaldes  saa  — 
Bask  var  min  Dom  da,  naar  jeg  syntes,  denne 
Skjøn  Jomfru  kunde  være  værd  at  bære 
Den  skjønneste  Juveel,  som  Jorden  har, 

Ei  krænkende  det  Baand,  som  føier  Lige 
Til  Lige." 

Talte  saa,  og  taug.  Elaine, 
End  før  hun  saae  paa  ham  alt  vunden  ved 
Hans  bløde  Stemme,  løfted  nu  sit  Blik 
Og  læste  i  hans  Ansigtstræk.    Den  store 
Og  brødefulde  Kjærlighed,  han  bar 
Til  Dronningen,  i  Strid  med  Kjærligheden, 
Han  næred  for  sin  Konge,  havde  skjæmmet 
Hans  Ansigt  og  sat  Mærke  der,  før  Tiden. 
En  Anden,  som  paa  slige  Høider  havde 
Bedrevet  Synd  med  En,  al  Vestens  Blomst 
Og  hele  Verdens  —  vilde  derved  ikkun 
Udvortes  bleven  mere  glat,  men  han 
Bar  ofte  i  sit  Sind  en  fjendtlig  Dæmon, 
Der  reiste  sig  og  drev  ham  ud  med  Dødskamp 
I  Ensomhed  og  Ørkner  —  thi  hans  Sjæl 
Var  levende.    Dog,  mærket  som  han  var, 
Han  syntes  hende,  da  hun  opslog  Øiet, 
Den  skjønneste  og  ædleste  blandt  alle 
De  Mænd,  der  nogensinde  havde  siddet 
Tilbords  med  Damer  i  en  Kongehal. 
Hvor  skjæmmet  end  han  var,    og  meer  end 

dobbelt 

Saa  gammel  vel  som  hun,  hvor  arret  end 

Af  gammelt  Sværdhug  over  Kinden,  kvæstet 
Og  solbrændt  —  dog  hun  løfted  sine  Blikke 
Og  elsked  ham  med  al  den  Kjærlighed, 
Som  hendes  Skjæbne  var  og  hendes  Dom. 

Den  store  Ridder  da,  den  Hoffets  Yndling, 
De  Elskeligstes  Elskling  traadte  ind 
I  denne  simple  Hal  med  venlig  Ynde, 
Og  ei  med  halv  Foragt  skjult  under  Ynden, 
Som  i  en  mindre  Tid,  men  som  en  Mand, 
Der  venlig  rører  sig  blandt  sine  Lige. 
De  underholdt  ham  da  med  Mad  og  Viin, 
Hvad  Bedst  de  havde,  og  med  livlig  Tale, 
Med  Harpespil  og  Sang  af  Borgens  Skjald. 
Og  meget  de  udspurgte  ham  om  Hoffet 
Og  om  det  runde  Bord,  og  altid  villig 
Og  vel  han  svared  dem.    Men  da  de  sigted 
Hen  paa  (luinevra,  brød  han  af,  og  spurgte 
Helt  pludseligen  om  den  stumme  Mand. 
Baronen  meldte,  at  for  ti  Aar  siden 
Var  han  af  Hedningerne  bleven  fanget, 
Berøvet  Tungen.     „Han  erfoer  og  vared 
Mig  først  om  deres  Voldsplan  mod  mit  Huus, 
Og  ham  de  fanged,  eg  lemlæsted'  saa. 
Men  jeg  og  mine  Sønner,  lille  Datter, 

Vi  flygtede  fra  Lænker  eller  Død 

Og  dvæled  mellem  Skovene  ved  Floden, 

Skjult  i  en  Baadsmands  Hytte.     Tunge  Dage 

Vel  vare  disse,  til  vor  gode  Arthur 

Brød  Hedningernes  Aag  paa  Badon  Høi." 

„O,  der,  min  store  Herre,  udentvivl 
Og  I  har  kjæmpet",  sagde  nu  Lavaine, 
Henrevet  af  den  søde  Lidenskab, 
Som  Ungdom  føler  for  en  Ældres  Storhed. 
„Fortæl  os  dog  derom.    Thi,  som  I  veed, 
Afsides  leve  vi  fra  Arthurs  Krige." 
Og  Lancelot  fortalte,  gav  Besked 
Som  Den,  der  havde  været  med  Kong  Arthur 
I  Kampen,  der  den  hele  lange  Dag 
Stod  ved  den  stride  Grlemflods  hvide  Munding, 
Og  i  de  fire  vilde  Slag  ved  Bredden 
Af  Duglas;  det  ved  Bassa;  derpaa  Krigen, 
Som  tordned  gjennem  Skoven  Celidons 
De  dunkle  Bande,  ud  og  ind.    Saa  atter 
Ved  Borgen  Gruriiion,  hvor  den  store  Konge 
Paa  sit  Kyrads  bar  stolt  Vor  Frues  Hoved, 
Udskaaret  af  en  eneste  Smaragd, 
Omgivet  med  en  Sol  af  Sølverstraaler, 
Der  lyste  klart,  alt  som  han  drog  sin  Aande. 


159 


Og  saa  ved  Caerleon  havde  han  bistaaet 
Sin  Herre,  da  den  vilde,  hvide  Hest 
Med  stærke  Vrinsken  havde  bragt  ethvert 
Guldfarvet  Brystværn  til  i  Skræk  at  bæve; 
Og  op  i  Agned  Cathregonion  saa, 
Og  ned  ad  øde  Sandkyst  ved  Trath  Treroit, 
Hvor  mangen  Hedning  faldt.     „Paa  Bjerget 

Badon 

Selv  saae  jeg  Kongen  falde  an  i  Spidsen 

For  Alle  ved  hans  runde  Bord,  mens  alle 

Hans  Legioner  raabte  Christ  og  Ham, 

Og  splitted  Fjenden.    Og  jeg  saae  ham  siden 

Staae  paa  en  Dynge  Slagne,  fra  sin  Spore 

Til  Hjelmens  Busk  saa  rød  som  Morgensolen 

Af  Hedningblod.   Da  saae  han  mig  og  raabte 

Med  vældig  Bøst:  „De  ere  brudte,  brudte!" 

Thi  viid,  hvor  mild  end  Kongen  synes  hjemme, 

Hvor  han  ei  bryder  sig  om  Hæderspriis 

I  vore  Lege  og  Tourneringer, 

Og  naar  hans  egen  Bidder  kaster  ham 

Kun  leer  og  siger,  at  hans  Biddere 

Er  bedre  Mænd  end  han,  —  dog  i  hin  Krig 

Mod  Hedninger  Gruds  Ild  opfylder  ham  — 

Jeg  aldrig  saae  hans  Lige.    Ei  der  lever 


160 


En  større  Fører." 

Mens  han  yttred  dette, 
Til  eget  Hjerte  hvisked  Lilie-Møen: 
„Du  selv  undtagen  dog,  min  fagre  Herre!" 
Og  hvor  hans  Tale  faldt  fra  Krigens  Alvor 
Til  Skjæmte-Snak,  —  han  kunde  være  lystig 
Men  paa  en  værdig  Maade  —  hun  bemærked, 
At   naar   det   muntre  Smil   svandt  fra  hans 

Læber, 

Da  kom  der  over  ham  en  Sky  af  mørk 

Melankoli,  fra  hvilken  atter,  hvergang 

Den  Lilie-Møe  bevæged  sig  om  ham 

Og  stræbte  at  opmuntre  ham,  der  frembrød 

Helt  pludselig  en  Straale  dog  af  Ømhed 

I  hans  Manerer  og  i  hans  Natur. 

Og  ak,  hun  troede,  det  var  Alt  Natur, 

Og  Alt,  maaskee,  for  hende,  ja,  for  hende! 

Den  hele  Nat  det  Ansigt  stod  for  hende, 

Som  naar  en  Maler,  granskende  et  Ansigt, 

Med  sit  Geniblik  gjennem  hver  en  Hindring 

Udfinder  Manden  bag  det,  og  ham  maler 

Saaledes,  at  hans  Ansigt,  ja  selv  Formen 

Og  Farven  af  et  Liv,  en  Sjæl,  nu  lever 

Som  det  var  bedst  og  fuldest,  for  hans  Børn. 

Saa  leved  dette  Ansigt  foran  hende, 

Mørkt-prægtigt,  talende  i  Taushed,  fuldt 
Af  ædel  Daad  —  og  holdt  hende  fra  Søvnen. 
Thi  stod  hun  aarle  op,  halvt  narret  af 
Den  Tanke,  at  hun  maatte  byde  dog 
Farvel  til  ung  Lavaine.    Først  som  i  Frygt 
Hun  stjal  sig  Trin  for  Trin  og  nølende 
Nedad  den  lange  Taarntrappe.    Nu  hørte 
Hun  Lancelot  raabe  høit  i  Borggaarden: 
„Hint  Skjold,  min  Ven,   hvor  er  det?"  Og 

Lavaine 

Gik  indenfor,  og  hun  kom  ud  fra  Taarnet. 
Der  vendte  Lancelot  sig  mod  sin  Stridshest 
Og  klappede  dens  blanke,  stolte  Skulder, 
Imens  han  nynned  for  sig  selv.    Halv  skinsyg 
Paa  Kjærtegn  fra  den  Haand,  hun  nærmed  sig 
Og  stod  der.    Han  saae  op  —  og  meer  for- 

bauset, 

End  om  syv  Mænd  var  faret  ind  paa  ham, 
Saae  han  den  Mø  staae  der  i  Morgenduggen  — 
Han  havde  ikke  drømt,  hun  var  saa  skjøn. 
Da  kom  der  paa  ham  som  en  hellig  Frygt, 
Thi,  skjøndt  han  hilste  hende,  stod  hun  taus 
Henrevet  ved  hans  Aasyn,  som  var  det 
En  Gruddoms.    Pludseligt  hun  grebes  af 
Det  vilde  Ønske,  at  ved  hin  Tournering 

Han  skulde  bære  hendes  Farver.  Derfor 
Hun  gjorde  Vold  paa  sit  oprørske  Hjerte 
Ved  trods  dets  Varsel  at  begjære  det: 
„Skjøn  Riddersmand,  hvis  Navn  jeg  ikke  veed, 
Men  troer  det  ædelt,  ja  det  ædleste  — 
Vil  du  min  Farve  bære  ved  hin  Kamp?" 
„Nei,  skjønne  Dame,"  var  hans  Svar — „fordi 
Jeg  aldrig  nogen  Dames  Farve  end 
.Har  baaret  ved  Tournering.    Saadan  er 
Min  Skik,   hvad  De,   som   kjende  mig,  vel 

kjende." 

„Nuvel,"  hun  svared  —  „hvis  du  bærer  min, 
Da  vil  der  være  mindre  Fare  for, 
At  De,  dig  kjende,  skulle  kjende  dig." 
Og  i  sit  Sind  han  veied  hendes  B-aad 
Og  fandt  det  godt  og  svared:  „Sandt,  mit  Barn. 
Vel,  jeg  vil  bære  den.    Giv  den  til  mig  — 
Hvad  er  dit  Tegn?"  —  Hun  sagde:  „Et  rødt 

Ærme, 

Besat  med  Perler."     Og  hun  bragte  det. 
Da  fæsted  han  det  paa  sin  Hjelm  og  smiled 
Idet  han  sagde:  „Aldrig  har  jeg  før 
Saameget  gjort  for  nogen  Mø,  som  lever." 
Og  Blodet  sprang  til  hendes  Ansigt  op 
Og  fyldte  hende  med  Henrykkelse, 

Men  snart  lod  hendes  Kind  kun  mere  bleg, 
Da  ung  Lavaine  tilbagekom  med  Skjoldet, 
Hans  Broders,  som  var  uden  Vaabenmærke, 
Og  gav  det  saa  til  Lancelot.    Men  denne 
Sig  skilte  ved  sit  eget,  rakte  det 
Til  skjøn  Elaine.     „Viis  mig  den  Gunst,  mit 

Barn, 

At  tage  i  dit  Værge  dette  Skjold 
Indtil  jeg  kommer  atter."     Glad  hun  svar  ed: 
„Mig  skeer  en  Gunst,  den  anden  denne  Dag  — 
Jeg  er  din  Vaabendrager."     Ung  Lavaine 
Med  Latter  sagde:  „Liliemø,  at  ei 
Vort  Folk  for  Alvor  skal  dig  kalde  „Lilien", 
Lad  mig  din  Farve  bringe  saa  tilbage:  — 
En,  to  Gang,  tre  Gang  —  gaa  nu   strax  til 

Sengs." 

Han  kyssed  hende  saa  —  men  Lancelot 
Sin  egen  Haand,  og  derpaa  red  de  bort. 
Hun  stod  der  et  Minut.    Saa  pludseligt 
Hun  skred  til  Porten  hen,  og  der  hun  dvæled 
I  Portens  Bue,  lænet  imod  Skjoldet, 
Mens  Vinden  blæste  hendes  lyse  Lokker 
Om  hendes  Alvorsansigt,  rosenfarvet 
Endnu  af  hendes  Broders  Kys.    Saa  stod  hun 
I  Taushed,  mens  hun  skimted  deres  Vaaben 

At  blinke  i  det  Fjerne,  til  de  sank 
Bag  Bankerne.    Da  steg  hun  op  i  Taarnet, 
Medtog  hans  Skjold  og  vogtede  det  der 
Og  leved  saa  i  Fantasiens  Drømme. 

Imidlertid  de  nye  Venner  red 
Henover  langs  de  nøgne  Bankers  Rygge, 
Indtil  et  Sted,  ei  langt  fra  Camelot, 
Hvor  Lancelot  vidste,  at  en  Bidder  leved, 
En  Eremit,  som  nu  i  firti  Aar 
Der  havde  bedet,  arbeidet,  og  bedet, 
Og  under  stadigt  Arbeid  havde  hulet 
Sig  i  den  hvide  Klippe  ud  en  Hal 
Og  et  Kapel,  af  svære  Søiler  baaret,  — 
Bet  som  en  Grrotte  i  et  Fjeld  ved  Stranden  — 
Og  Kammere  og  Celler,  skjønne,  tørre. 
Det  grønne  Skjær  fra  Engen  underneden 
Slog  op  og  spilled  langs  de  hvide  Buer, 
Mens  der  paa  Engen  lød  fra  Bæver-Asp 
Og  Bopler  som  en  Susen  af  en  Begnskur  — 
Didhen  de  kom,  og  dvæled  der  den  Nat. 

Men   som   den   næste  Dag   brød   ind  fra 

neden 

Og  gjennem  Hulen  skjød  rød  Ild  og  Skygger, 

Opstod  dé,  hørte  Messe,  spiste  Frokost, 
Og  red  saa  bort>.    Da  sagde  Lancelot: 
„Hør  nu,  men  hold  mit  Navn  dog  hemmeligt  — 
Du  rider  med  Sir  Lancelot  af  Søen." 
Lavaine,  undseelig  og  betaget  af 
Den  pludselige  Ærefrygt,  meer  kjær 
For  unge  Hjerter  selv  end  egen  Priis, 
Knapt  kunde  stamme:  „Er  det  saa  i  Sandhed?" 
Og  mumlende:  „Den  store  Lancelot!" 
Tilsidst  han  fik  sit  Veir  og  svared:  „En, 
En  har  jeg  seet,  hin  Anden,  vor  Lehnsherre, 
Pendragon,  han,  Britanniens  Kongers  Konge, 
Om  hvilken  Folket  taler  gaadefuldt  — 
Han  vil  og  være  der!    O,  blev  jeg  slagen 
Med  Blindhed  samme  Øieblik,  jeg  vilde 
Dog  kunne  sige,  at  jeg  havde  seet!" 

Saa  talte  ung  Lavaine,  og  da  de  naaede 
Til  Skrankerne  ved  Oamelot  paa  Engen, 
Han  lod  sit  Blik  gaae  hen  ad  Galleriet, 
Som  halvrundt  laae  der,  fuldt  af  Folk,  ret  som 
En  Regnbue,  der  falden  var  paa  Græsset, 
Indtil  hans  Blik  fandt  Kongen  med  det  lyse 
Og  klare  Ansigt,  hvor  han  sad,  rigt  klædt 
I  røden  Silke,  let  at  kjendes  ved. 

Thi  paa  hans  Krone  hang  den  gyldne  Drage 

Og  nedad  Kjortlen  vred  den  sig  i  Guld, 

Og  fra  udskaarne  Træværk  bag  ham  krøb 

To  gyldne  Drager,  ludende  sig  ned, 

At  danne  Arme  for  hans  Stol,  imedens 

Det  Øvrige  af  dem  i  Knuder,  Løkker, 

Og  i  utalte  Slyngninger  flød  over 

I  Træværket,  indtil  de  naaede 

Det  nye  Mønster,  hvor  de  tabte  sig  — 

Dog  alt  med  Lethed,  thi  saa  fint  var  Værket. 

Og  i  den  kostelige  Baldachin, 

Sat  over  ham,  fremstraaled  Diamanten, 

Den  sidste  fra  hin  Konge  uden  Navn. 

Nu  svared  Lancelot  Lavaine  og  sagde: 

„Ven,  mig  du  kalder  stor.    Ja  vel,  mit  Sæde 

Paa  Hesten  er  meer  fast,  min  Landse  sikkrest  — 

Men  der  er  mangen  Yngling  nu  i  Væxt, 

Som  engang  opnaae  vil,  hvad  jeg  nu  er, 

Ja  overgaae  det  —  og  hos  mig  der  dvæler 

Ei  nogen  Storhed,  skulde  det  ei  være 

Det  fjerne  Storhedstræk,  at  kjende  vel 

At  jeg  er  ikke  stor.    Men  der  er  Manden." 

Lavaine  da  stirred  paa  ham,  som  paa  noget 

Vidunderligt.    Trompeterne  nu  blæste 

Og  derpaa  begge  Parter,  De,  der  angreb, 

De,  der  holdt  Skrankerne,  anlagde  Landsen, 
Grav  Hestene  af  Sporen,  stormed  frem, 
I  Midten  mødtes,  og  der  stødte  sammen 
Saa  rasende,  at  vel  en  Mand  langt  borte 
(Hvis  nogen  Mand  den  Dag  var  ladt  tilbage) 
Grodt  maatte  have  mærket  Jorden  bæve 
Og  fjerne  Vaabentorden.  Lancelot 
End  vented  lidt,  indtil  han  kunde  see, 
Hvem  der  var  svagest.   Derpaa  kasted  han  sig 
Ind  i  Meléen,  mod  den  Stærkere. 
Kun  lidet  gjøres  nødigt,  her  at  tale 
Om  Lancelot   i   hans  Grlands:    Drot,  Hertug, 

Jarl, 

Greve,  Baron  —  hvem  han  end  traf,  han  kasted. 

Men  paa  den  Kampplads  Lancelots  Slægt 

og  Venner 
I  samlet  Række  stod  med  Ridderne 
Af  runde  Bord,  som  Skrankerne  forsvared, 
Fuldt  stærke  Mænd,  der  nu  var  vrede  over, 
At  her  en  fremmed  Bidder  skulde  øve, 
Ja  næsten  overtræffe  deres  egen 
Sir  Lancelots  Bedrifter.   Og  den  Ene 
Da  sagde  til  den  Anden:  „See,  hvad  er  han? 
Jeg  mener  ikke  blot  hans  Kraft  og  Styrke, 

Men  og  hans  Gratie,  hans  Smidighed. 
Er  det  ei  Lancelot?  —  Naar  bar  han  vel 
En  Dames  Farve  ved  Tourneringer  ? 
Ei  slig  hans  Skik  —  det  vide  vi  for  godt. 
„Hvad   da  —  hvem   da?"     En  Rasen  greb 

dem  nu, 

En  Slægtens  Lidenskab  for  Lancelots  Navn 
Og  for  en  Hæder,  som  var  en  med  deres. 
De  lagde  deres  Spyd  tilrette,  spored 
Stærkt  deres  Heste  og  ind  paa  ham  bar, 
Mens  deres  Fjedre  dreves  bag  af  Vinden, 
Som  de  opvakte  ved  at  fare  frem. 
Som  En  de  Alle  foer  imod  ham,  liig 
En  mægtig  Bølge  i  den  vide  Nordsø, 
Grøntglindsende  mod  Toppen,  naar  den  bærer 
I  Storm  sin  Kam,  mod  Himlen  fygende, 
Ned  paa  en  Baad,  og  overvælder  den 
Og  ham,  der  styrer  den,  —  saa  overfoer  de 
Sir  Lancelot  og  hans  Granger,  og  et  Spyd 
Nedglimted,  lammed  Hesten,  og  et  Spyd 
Traf  skarpt  hans  eget  Brystharnisk,  og  Spidsen 
Igjennemstak  hans  Side,  brødes  af, 
Og  blev  der  siddende. 

Da  viste  sig 
Lavaine  som  nyttig  og  som  trofast  Hjælper. 

En  velkjendt  Ridder  kasted  han  til  Jorden 
Og  bragte  saa  lians  Hest  til  Lancelot 
Der,  hvor  han  laae.    Han,  skjøndt  i  Smerte- 
Sved, 

Kom  op  i  Sadlen  dog,  men  tænkte  nu 
At  handle,  mens  han  kunde  holde  ud. 
Og  kraftigt  hjulpen  af  de  Øvrige 
Paa  hans  Parti  —  skjøndt   halvt   det  syntes 

Under 

For  dem,  han  kjæmped  med  —  han  drev  sin 

Slægt 

Og  sine  Venner  og  det  runde  Bord 
Tilbage  indtil  Skranken.    Høit  da  blæste 
Herolden  og  forkyndte:  Hans  er  Prisen, 
Som  bar  Skarlagens-Ærmet,  perlesat. 
Og  alle  Ridderne  paa  hans  Parti 
Tilraabte  ham:  „Træd  frem,  tag  Diamanten, 
Din  Priis!"    Han  svared:  „Ingen  Diamant 
For  mig  nu  meer  —  kun  Luft,  for  Guds  Skyld, 

Luft! 

Tilkjend   mig   ingen   Priis  —  min   Priis  er 

Døden. 

Herfra  jeg  vil  —  og  beder:  Følg  mig  ei!a  - — 

Han  talte  og  forsvandt  med  Et  fra  Pladsen 

Med  ung  Lavaine  og  kom  til  Poppel-Lunden, 
Der  gled  han  fra  sin  Ganger  ned,  og  sad 
Og  gisped  til  Lavaine:  „Træk  Odden  ud!"  — 
„Ak,  kjære  Herre,"  sagde  denne  da, 
„Jeg  frygter,  hvis  jeg  trækker,  vil  I  døe." 
Men  han:  „Jeg  døer  alt  med  den  —  træk  dog, 

træk!" 

Lavaine  da  trak,  og  strax  den  Anden  udgav 
Et  stort,  uhyre  Skrig,  en  rædsom  Stønnen, 
Hans   halve   Blod   brast    frem,    og   ned  han 

sank 

Af  bare  Smerte,  og  helt  daaned  hen. 

Saa  Eremiten  kom  og  bar  ham  ind 

Og  standsede  hans  Blod.    Og  der,  i  daglig 

Uvished  om  at  leve  eller  døe, 

Han  laae  i  mangen  Uge,  dulgt  for  hele 

Den  vide  Verdens  Larm  ved  grønne  Lund 

Af  ranke  Popler  og  af  Bæver-Asp 

Med  deres  Susen,  som  af  Hegn,  der  falder. 

Men  paa  hin  Dag,  da  Lancelot  bortflygted 
Era  Skrankerne,  kom  hans  Parti,  som  vare 
De  Riddere  fra  yderst  Nord  og  Vest, 
Herrer  til  vilde  Grændsemarker,  Konger 
Paa  øde  Øer,  rundt  om  deres  store 

Pendragon  og  tiltalte  ham:  „See,  Herre, 

Vor  Ridder,  lian,  ved  hvem  vi  Dagen  vandt, 

Svært  saaret  er  bortredet  og  har  ladet 

Sin  Priis  utaget,  raabende,  hans  Priis 

Var  Døden."     „Gud  forbyde,"  sagde  Kongen, 

„At  saadan  En,  saa  stor  en  Ridder,  som 

Vi  have  seet  idag  —  han  tyktes  mig 

En  anden  Lancelot,  —  ja,  tyve  Gange 

Jeg  tænkte,  han  var  Lancelot,  —  at  han 

Skal  lades  uden  Omsorg.    Op,  Gawain, 

Min  Frænde,  rid  nu  hen  og  find  den  Ridder, 

Nær  maa  han  være,  saaret  som  han  er. 

Jeg  byder  dig,  bestig  nu  strax  din  Hest. 

I  Riddere  og  Konger !    Ikke  aander 

Der  En  blandt  Eder,  som  vil  synes,  denne 

Vor  Seierspriis  for  raskt  er  givet  hen  — 

Hans  Tapperhed  var  altfor  underfuld. 

Vi  vil  ham  vise  ei  sædvanlig  Hæder 

Og  siden  Ridderen  til  Os  ei  kommer 

Af  Os  at  fordre  Prisen,  vil  Vi  sende 

Den  efter  ham.    Tag  denne  Diamant, 

Giv  den  til  ham,  og  kom  saa  her  tilbage 

At  melde  hvor  han  er,  og  hvor  han  lider, 

Og  lad  ei  af  din  Søgen,  før  du  finder." 

8* 

Med  disse  Ord  han  fra  udskaaren  Blomst, 
Hvori  Demanten  var  et  rastløst  Hjerte, 
Udtog  den,  rakte  den  til  Fyrst  Grawain. 
Da  reiste  sig  fra  Bordet,  hvor  han  sad 
Ved  Arthurs  høire  Side,  Fyrst  Gawain, 
Med  Smil  i  Aasyn  og  med  Trods  i  Hjertet, 
En  Prinds  i  Blomsten  af  sin  friske  Vaar, 
Benævnt  den  Høflige,  vel  skjøn  og  stærk 
Og  efter  Lancelot,  Tristram  og  Geraint 
Og  Lamorack  gjæv  Ridder,  men  derhos 
Sir  Modreds  Broder,  af  et  listigt  Huus, 
Ei  ofte  tro  sit  Ord,  nu  og  uvillig 
Ved  saa  paa  Kongens  Bud  at  skulle  bort 
I  Søgen  efter  En,  han  ikke  kjendte, 
Og  derved  nødt  til  at  forlade  Festen 
Og  Ridderes  og  Kongers  glade  Samling. 

Saa  steg  han  vred  tilhest  og  drog  afsted. 
Men  Arthur  mørk  i  Hu  til  Festen  gik, 
Idet  han  tænkte:  „Er  det  Lancelot, 
Hidkommet,  trods  det  Saar,  han  talte  om, 
Alt  for  at  vinde  Hæder,  og  har  føiet 
Nu  Saar  til  Saar,  og  redet  bort,  at  døe?" 
Saa  frygted  Kongen  i  sit  stille  Sind, 
Og  efter  trende  Dages  Ophold  der 

Han  vendte  hjem.    Da  han  saae  Dronningen, 
Han  tog  hende  i  Favn  og  spurgte:  „Kjære, 
Er  du  endnu  saa  syg?"      „Nei,  Drot,"  hun 

sagde. 

„Og  hvor  er  Lancelot?"  —  Forbauset  hun: 
„Var  han  da  ei  med  Eder?  Vandt  han  ei 
Da  Eders  Priis?"  —  „Nei,  En,  som  var  ham 

lig."  — 

„O,  den,  som  ligned  ham,  det  var  ham  selv." 
Da  Kongen  spurgte,  hvordan  hun  det  vidste, 
Hun  svared:  „Herre,  neppe  havde  du 
Forladt  os,  for  Sir  Lancelot  fortalte 
Mig  om  den  gængse  Tale,  den,  at  Mænd 
Blot  ved  Berøring  af  hans  Spyd  nedfaldt, 
Fordi  de  vidste,  han  var  Lancelot. 
Hans  store  Navn  beseired  dem,  og  derfor 
Sit  Navn  for  alle  Mænd  han  vilde  dølge, 
Enddog  for  Kongen ;  og  til  denne  Ende 
Han  havde  paaskudt  Saar,  der  hindred  ham, 
Paa  det  han  maatte  kjæmpe  ganske  ukjendt 
Og  lære,  om  hans  gamle  Tapperhed 
I  nogen  Maade  havde  taget  af. 
Og  han  tilføied:  Vist  vor  rene  Arthur 
Naar  han  erfarer  det,  vil  billige 

Mit  Paaskud,  da  det  kun  er  brugt,  for  derved 
At  vinde  mig  en  Hæder,  mere  reen." 

Da  sagde  Kongen:  „Meget  kjærere 
Det  vilde  været  mig,  om  Lancelot 
Istedetfor  slig  Spøg  med  Sandheden 
Mig  havde  troet,  som  han  troede  dig. 
Forvist  hans  Konge  og  hans  fuldtro  Ven 
Hans  Hemmelighed  havde  vel  bevaret. 
Vistnok,  endskjøndt  jeg  kjender  vel  hin  Lyst 
T^L  Eventyr  hos  mine  Riddere, 
Dog  hos  vor  stærke  Lancelot  slig  Frygt 
Nødvendigt  maatte  have  vakt  min  Latter. 
Nu  er  der  liden  Aarsag  meer  til  Latter, 
Hans  egen  Slægt  —  ak,  onde  Nyheder 
Min  Dronning,  disse,  for  Enhver,  ham  elsker  — 
Hans  Slægt  og  Venner,  der  ei  kjendte  ham, 
Foer  ind  paa  ham,  saa,  at  han  farligt  saaret 
Forlod  vor  Kampplads.    Grode  Nyheder 
Der  er  dog  og  —  jeg  har  det  glade  Haab, 
At  Lancelots  Hjerte  er  ei  enligt  meer. 
Han  bar  imod  sin  Sædvane  paa  Hjelmen 
Et  Ærme  af  Skarlagen,  sat  med  Perler  — 
En  eller  anden  ædel  Jomfrus  Grave." 

„Ja,  Herre,"  sagde  hun,  „dit  Haab  er  mit." 
Og  med  de  Ord  det  var,  som  kvaltes  hun, 
Sig  vendte  bort  og  iled  til  sit  Kammer. 
Der  kasted  hun  sig  ned  paa  Kongens  Seng 
Og  vred  sig  paa  den,  knytted  sine  Fingre 
Indtil  de  bed  i  Haandfladen,  og  skreg 
„Forræder!"  til  de  døve  Vægge.  Brast 
I  vilde  Taarer  saa,  stod  op  igjen 
Og  vandred  om  i  Slottet,  stolt  og  bleg. 

Gawain  imedens  rundt  den  hele  Egn 
Hed  med  sin  Diamant,  af  Søgen  kjed, 
Berørte  hvert  et  Punkt,  undtagen  Lunden, 
Og  kom  tilsidst,  skjøndt  sent,  til  Astolat. 
Der  Møen  saae  ham,  glimrende  i  Vaaben 
Rigt  emaillerede,  og  udbrød  høit: 
„Hvad  Nyt  fra  Camelot,  Herre?  —  Hvordan 

lider 

Hin  Bidder  med  det  røde  Ærmes  Tegn?" 
„Han  vandt."      „Jeg  vidste  det",  hun  sagde. 

„Men 

Han  drog  fra  Pladsen,  saaret  i  sin  Side." 
Ved  dette  udgav  hun  et  Suk,  og  gjennem 
Sin  egen  Side  skarpt  hun  følte  Landsen  — 
Foer  til  den  med  sin  Haand  og  næsten  daaned. 


Og  mens  han  saae  paa  hende,  undrende, 
Kom  Borgens  Herre  ud.   Til  ham  nu  Prindsen 
Beretted  hvem  han  var,  og  i  hvad  Ærind 
Han  ud  var  sendt,  at  han  medhavde  Prisen 
Og  kunde  ikke  finde  Seierherren, 
Men  havde  redet  vildt  omkring,  ham  efter, 
Og  var  nu  træt  af  den  forgjæves  Søgen. 
Til  ham  da  Borgens  Herre:  „Dvæl  hos  os, 
Og  rid  ei  længer  vildt  omkring,  min  Prinds! 
Her  var  den  Bidder,  her  han  efterlod 
Et  Skjold,  det  vil  han  sende  efter,  eller 
Hidkomme  selv.    End  meer,  min  Søn  er  med 

ham, 

Snart  skal  vi  høre  fra  dem,  ganske  sikkert." 

Til  dette  gav  den  glatte  Prinds  sit  Minde 

Med  vanlig  Høflighed,  en  Høflighed 

Med  Underlag  dog  af  Forræderi. 

Han  blev,  og  kasted  sine  Øine  paa 

Elaine,  den  Skjønne.    Thi  hvor  kunde  han 

Et  Ansigt  finde,  meer  indtagende? 

Og  hendes  Skabning  da!  —  Fra  Panden  ned 

Til  Foden  helt  fuldkommen,  og  igjen 

Fra  Fod  til  Panden  op  saa  udsøgt  formet? 

„Vel,  hvis  jeg  bliver,  denne  vilde  Blomst 

Er  da  for  mig."     Og  ofte  mødtes  de 

Blandt  Havens  Taxtræer  og  han  tog  da  paa 

At  spille  hende  op  med  muntert  Vid, 

Og  med  frie  Glimt  ifra  en  Region 

Høit  over  hende,  som  med  Hoffets  Kunster, 

Med  Sange,  Suk  og  Smil  og  gylden  Tale 

Og  elskovsfuld  Tilbedelse.    Dog  Møen 

Sig  reiste  mod  det,  sagde  til  ham:  „Prinds, 

Trofaste  Frænde  af  vor  ædle  Konge, 

Hvi  spørger  du  ei  om  at  see  det  Skjold, 

Han  lod  tilbage  her,  hvoraf  hans  Navn 

Du  vilde  lære?    Hvorfor  skuffe  Kongen 

Og  tabe  Sporet,  han  dig  sendte  ud  paa, 

Og  ikke  tee  dig  mere  sikker  end 

Vor  Falk  igaar,  som  tabte  Heiren,  hvorpaa 

Vi  lod  den  løs,  og  fløi  for  alle  Vinde?" 

„Nei,  ved  mit  Hoved,"  sagde  han,   „jeg  taber 

Hvert  Spor  i  dit  Øies  klarblaa  Lys, 

Ret  som  vi  tabe  Lærken  op  i  Himlen. 

Men,  da  du  vil  det,  lad  mig  see  hint  Skjold. " 

Da  Skjoldet  nu  var  bragt  og  Prindsen  saae 

Sir  Lancelots'  Løver,  blaa  med  gyldne  Kroner, 

I  Feldtet  springe,  smækked  han  med  Fingren 

Og  spotted:  „Kongen  havde  Het  —  Det  var 

Vor  Lancelot,  den  Sandheds  Mand!"    „Saa  jeg 

Og  havde  Ilet" — hun  sagde  muntert — „Jeg, 

Som  drømte,  at  min  Ridder  var  den  Største 
Af  alle  Riddere."     „Og  hvis  jeg  drømte"  — 
Gavain  da  sagde  —  „at  du  elsker  denne 
Den  største  Ridder  —  tilgiv  —  see  —  du 

veed  det  — 
Tal  derfor  —  skal  jeg  øde  mig  forgjæves?" 
Fuldt  enkelt  hendes  Svar:  „Hvad  veed  jeg  vel? 
Kun  mine  Brødre  hidtil  var  mit  Selskab 
Og  naar  de  talte  tidt  om  Kjærlighed, 
Jeg  ønsked,  det  min  Moder  havde  været, 
Thi  de,  saa  syntes  mig,  kun  talte  om 
Hvad  selv  de  ikke  kjendte.    Og  jeg  selv, 
Jeg  veed  ei,  om  jeg  veed  hvad  Kjærlighed, 
Den  sande,  er.  —  Men  veed  jeg  det  —  ja  da, 
Hvis  ham  jeg  ikke  elsker,  tænker  jeg 
Der  er  ei  nogen  Anden,  jeg  kan  elske." 
„Jo,  ved  Guds  Død"  —  han  sagde  —  „ham 

du  elsker, 
Men  vilde  ikke,  vidste  du,  hvad  alle 
Vi  Andre  veed,  og  hvem  det  er,  han  elsker.44 
„Saa  være  det,44  —  udraabte  da  Elaine 
Og  med  opløftet  Aasyn  gik  derfra. 
Men  han  forfulgte  hende,  kaldende: 
„Vent  lidt  —  kun  et  Minut  af  Guld  —  han 

bar 

Dit  Ærme.    Vilde  han  da  bryde  Tro 

Mod  En,  jeg  ei  skal  nævne?  —  Maa  vor  mest 

Trofaste  Mand  nu  vendes,  som  et  Blad? 

Maa  det  saa  være?  —  Nu  velan,  saa  være 

Det  langt  fra  mig  at  krydse  ham,  vor  store 

Sir  Lancelot  i  hans  Elskovsspil.    Og,  Jomfru, 

Thi  vel  jeg  slutter,  at  du  kjender  godt 

Din  store  Bidders  Skjulested,  —  Lad  mig 

Min  Søgen  overlade  nu  til  dig 

Og  Diamanten  med.    Her  er  den.  Thi, 

Ifald  du  elsker,  vil  det  være  sødt 

At  give  ham  den,  og  hvis  dig  han  elsker, 

Det  vil  ham  være  sødt  at  have  den 

Ifra  din  egen  Haand.    Og  enten  han 

Nu  elsker  eller  ikke  —  ligegodt!  — 

En  Diamant  er  dog  en  Diamant. 

Saa  far  nu  vel,  ja  tusind  Gang  Farvel! 

Dog,  hvis  han  elsker  og  hans  Elskov  varer  — 

Vi  To  herefter  mødes  kan  ved  Hoffet. 

Der,  ta  nker  jeg,  saasandt  du  lærer  Hofskik, 

Vi  To  hinanden  kjende  skal." 

Saa  gav  han 
Hin  Diamant  og  kyssed  let  den  Haand, 
Hvori  han  gav  den.    Kjed  af  al  den  Søgen 

Sprang  lian  til  Hest  og,  trallende  mod  Sky 
En  Elskovsvise,  red  han  let  afsted. 

Derfra  han  drog  til  Hoffet,  der  fortalte 
Til  Kongen,  hvad  alt  denne  vidste,  nemlig: 
„Sir  Lancelot  er  Bidderen"  og  dertil: 
„Min  Herre  Drot,  saameget  jeg  erfar  ed, 
Men  fandt  ham  ei,   endskjøndt  jeg  red  helt 

rundt 

Den  hele  Omegn.    Dog  jeg  traf  paa  Møen, 
Hvis  Tegn  han  bær.    Hun  elsker  ham.  Til 

hende 

Jeg  Diamanten  gav,  fordi  jeg  troede, 
At  dog  vor  Høflighed  er  sandest  Lov. 
Hun  vil  den  bringe  i  de  rette  Hænder, 
Thi,  ved  mit  Liv,  hun  veed  hans  Skjulested/' 

Den   sjældent  vrede  Drot  blev  mørk,  og 

sagde: 

„I  Sandhed  —  altfor  høfligt!  —  Du  skal  ei 
Gaae  mere  i  mit  Ærind,  da  jeg  seer, 
Du  glemmer  ganske,  Lydighed  er  dog 
Den  bedste  Høflighed,  man  skylder  Konger." 

Han  talte  og  gik  bort.    Den  Anden,  vred,- 

Men  fuld  af  Ærefrygt  for  fjerne  Slægtskab, 

Blev  taus  tilbage,  stirred  efter  ham, 

Saa  rysted  sine  Lokker  og  foer  ud 

Og  summed  overalt  om  Jomfruen 

Paa  Astolat,  om  hendes  Kjærlighed. 

Nu  alle  Øren  bleve  aabnede 

Og  alle  Tunger  løste  —  vidt  det  lød: 

„Astolats  Mø,  hun  elsker  Lancelot, 

Og  Lancelot  hin  Mø  paa  Astolat." 

I  Kongens  Aasyn  Nogle  læste,  Andre 

I  Dronningens,  og  Alle  undred  paa, 

Hvem  denne  Mø  mon  være,  men  de  Fleste 

Gav  forud  Dom,  at  hun  var  ham  uværdig. 

En  gammel  Dame  kom  helt  pludseligt 

Til  Dronningen  med  denne  skarpe  Nyhed. 

Hun,  som  alt  forud  havde  hørt  den  Larm, 

Men  sørged  over,  at  Sir  Lancelot 

Saa  dybt  sig  skulde  have  nedladt,  mødte 

Venindens  Stik  med  sneebleg  Rolighed. 

Saa  løb  den  Snak  som  Ild  omkring  ved  Hoffet, 

Som  Ild  i  Kornstak  flammed  dette  Under 

Ni  Dage,  til  selv  Ridderne  ved  Bordet 

To,  trende  Gange  glemte  rent  at  drikke 

For  Lancelot  og  Dronningen,  men  drak 

En  Skaal  for  Lancelot  og  Lilie-Møen, 

Med  Smilen  til  hinanden.  Dronningen, 
Som  sad  med  rolige  og  strenge  Læber, 
Dog  følte  Knuden  stige  i  sin  Strube, 
Og  useet  knuste  hun  med  sine  Fødder 
Den  vilde  Lidenskab  mod  Gulvet  under 
Det  rige  Bord,  paa  hvilket  Retterne 
Blev  hende  som  Malurt,  og  dybt  hun  haded 
Dem  Alle,  som  udbragte  denne  Skaal. 

Men  langt  derfra  hin  Mø  paa  Astolat, 
Den  Stoltes  skyldfri  Rivalinde,  hun, 
Som  stedse  i  sit  Hjerte  tro  bevared 
Den  Ridder,  hun  kun  een  Dag  havde  seet, 
Hun  stjal  sig  til  sin  Fader,  mens  i  Tanker 
Han  ene  sad,  og  Plads  tog  paa  hans  Knæ, 
Og  strøg   hans  sølvgraa  Skjæg   og  sagde  til 

ham: 

„Fader,  tidt  kalder  du  mig  egensindig 
Og  Skylden  er  hos  dig,  som  lod  mig  have 
Min  Villie.    Derfor  nu,  min  søde  Fader, 
Vil  du,  at  jeg  skal  gaae  fra  Vid  og  Sands?" 
„Vist   ikke"   —  sagde   han.     „Saa  lad  mig 

gaae"  — 

Hun  svared,  „og  opsøge  vor  Lavaine."  — 
„Du  vil  ei  miste  Viddet  for  Lavaine, 

Vent  lidet  kun,  Vi  snart  maa  høre  fra  ham 

Og  om  hin  Anden."    „Ja,  hun  sagde  —  ogsaa 

Om  denne  Anden.    Thi  nødvendigt  maa  jeg 

Herfra,  at  finde  ham,  hvor  han  saa  er, 

Og  med  min  egen  Haand  ham  overgive 

Hans  Diamant,  hvis  jeg  ei  agtes  skal 

Saa  troløs  i  mit  Ærind,  som  hin  Svend, 

Der  overlod  sit  Ærinde  til  mig. 

O  Fader,  jeg  ham  seer  i  mine  Drømme 

Udtæret,  som  var  han  kun  sit  Skelet, 

Dødbleg  ved  Savn  af  ædle  Kvinders  Hjælp. 

Jo  mere  ædelbaaren  Pigen  er 

Des  meer,  min  Fader,  er  hun  bunden  til 

At  være  mild,  tjenstagtig  imod  ædle 

Og  tappre  Riddere  i  Sygdom,  naar 

De  have  baaret  hendes  Tegn.   Du  veed  det  — 

Lad  mig  da  gaae  herfra,  jeg  beder  dig." 

Da  nikked  Faderen  med  Smil  og  sagde: 

„Vel,  vel  —  hin  Diamant!  Jeg  tilstaaer,  Barn, 

Ret  gjerne  vilde  jeg  erfare,  om 

Hin  Ridder  var  helbredet,  da  han  er 

Vor  største.    Ja,  og  du  maa  give  den, 

Dog  vist  jeg  tænker,  denne  Frugt  er  hængt 

For  høit  for  nogen  Mund  at  gabe  over 

Undtagen  for  en  Dronnings.    Nei,  jeg  mener 

Ei  Nogenting.     Velan,  saa  gaa  da  kun   

Du  faaer  vel  gaae.a 

Let  gled  hun  bort,  da 
hendes 

Begjæring  var  indvilget.    Og  imedens 
Hun  gjorde  sig  fuld  færdig  til  sit  .Ridt 
Lød  Fad  rens  sidste  Ord  i  hendes  Øre: 
„Da  du  nu  engang  have  maa  din  Villie, 
Saa  faaer  du  gaae."     Og  hun  forandred  det 
Til  det  gav  Gjenlyd  saa  i  hendes  Hjerte: 
„Da  du  nu  engang  have  maa  din  Villie, 
Saa  maa  du  døe."    Men  hun  var  lykkelig 
Og  rystede  det  af,  som  vi  afryste 
En  Bi,  der  summer  om  os,  og  i  Hjertet 
Besvarede  hun  det  og  sagde:  „Nu, 
Hvad  gjør  det,  naar  jeg  hjælper  ham  tilbage 
Til  Livet?"  Derpaa  red  hun  bort,  med  gode 
Sir  Torre  som  sin  Fører,  red  langt  over 
De  lange  Bygge  af  de  bare  Banker 
Til  Oamelot.     Og  foran  Stadens  Porte 
Kom  hendes  Broder  til  med  lystigt  Aasyn, 
Idet  han  lod  en  Skimmel  gjøre  Krumspring 
Af  Glæde  paa  en  blomstersmykket  Mark. 
Da   hun   ham   saae,   „Lavaine!"    hun  skreg, 

„Lavaine,  - 


Hvor  lider  min  Lord  Lancelot?"  Forbauset 
Han  raabte:  „  Torre  og  Elaine!  —  Hvi  her? 
Sir  Lancelot!    Hvor  veed  du,  at  min  Herre 
Sig  kalder  saa?"     Men  da  nu  Pigen  havde 
Fortalt  ham  Alt,  Sir  Torre  vendte  sig 
Og  i  et  Lune-Anfald  dem  forlod, 
Red  ind  igjennem  Porten  med  de  sære 
Udhugningen,  hvori  Kong  Arthurs  Krige 
Gjengivne  var  i  mystisk  Billedværk, 
Ked  op  den  rige  Stad,  ind  til  sin  Slægt, 
Hans  Blodsforvandte,  som  i  Camelot  boede. 
Men  hende  førte  ung  Lavaine  igjennem 
Hin  Poppellund  til  Hulerne.    Der  saae 
Hun  først  paa  Væggen  Lancelots  Hjelm,  hvorfra 
End  hendes  røde  Ærme  strømmed  ned, 
Skjøndt  sønclerhugget,  Perlerne  halvt  borte. 
Og  i  sit  Hjerte  blev  hun  glad,  fordi 
Han  ikke  havde  løst  det  fra  sin  Hjelm, 
Men  tænkte  end  en  Gang,  maaskee,  med  det 
At  drage  i  Tournering.    Og  da  de 
Vandt  ind  i  Gellen,  hvor  han  laae  og  sov, 
Hans  Arme,  vredne  i  saa  mangt  et  Slag, 
Hans  mægtige  og  senestærke  Hænder 
Laae  nøgne  ovenpaa  et  Ulveskind, 
Og  han  bevæged  dem,  som  drømte  han 

At  han  drog  mod  en  Fjende.    Da  hun  saae 
Ham  ligge  der  saa  ilde  redt,  uraget, 
Udtæret,  som  var  han  kun  sit  Skelet, 
Hun  gav  et  lille,  ømt  og  smertsomt  Skrig.  — 
Den  Lyd,  saa  uvant  paa  det  stille  Sted, 
Den  syge  Ridder  vækked,  og  iraedens 
Han  rullede  med  Øinene,  end  tomme 
Af  Søvn,  hun  iled  til  ham,  sigende: 
„Her  er  din  Seierspriis,  hin  Diamant 
Sendt  dig  fra  Kongen."  Da  hans  Øine  glindsed 
Hun  forestilled.  sig:  „Er  det  for  mig?" 
Og  da  nu  Pigen  havde  Alt  fortalt 
Om  Drot  og  Prinds,  om  Diamanten,  sendt, 
Og  om  det  Ærind,  hende  var  betroet 
Og  som  hun  ei  var  værdig  til,  hun  knæled 
Helt  ydmygt  ved  et  Hjørne  af  hans  Seng 
Og  lagde  Diamanten  i  hans  Haand. 
Nært  hendes  Ansigt  var,  og  som  vi  kysse 
Det  Barn,  der  har  udrettet  hvad  man  havde 
Det  paalagt,  kyssede  han  hendes  Ansigt. 
Med  Et  hun  gled  lig  Vand  til  Gulvet  ned. 
„Ak,"  sagde  han  —  „dit  Pidt  har  trættet  dig,  — 
Til  Hvile  trænger  du."     „Ei  nogen  Hvile 
For   mig"  —  hun   sagde.     „Nei,   min  ædl 

Ridder  — 

Her  i  din  Nærhed  har  jeg  Hvile  nok." 
Hvad  kunde  hun  vel  mene  ved  de  Ord? 
Hans  store,  sorte  Øine,  endnu  større 
Nu  ved  hans  Magerhed,  paa  hende  dvælte, 
Og  hendes  Hjertes  Hemmelighed  derved 
Opblussede  paa  hendes  aabne  Ansigt 
Med  Hjertets  Farver.    Lancelot  det  saae 
Og  blev  forvirret  i  sit  Sind,  og.  da 
Han  end  var  svag,  han  sagde  ikke  mere. 
Dog  huede  ham  ei  den  Farve,  thi 
Han  brød  sig  ei  om  Kvinde-Kjærlighed, 
Undtagen  een.    Saa  vendte  han  sig  om 
Da  paa  den  anden  Side,  sukked  dybt 
Og  lod  som  om  han  sov,  indtil  han  sov. 

Da  reiste  sig  Elaine  og  gled  henover 
De  grønne  Marker,  gik  igjennem  Porten 
Med  sære  Billeder  i  Staden  op, 
Den  mørke,  rige,  til  sin  egen  Slægt. 
Der  blev  hun  Natten,  men  ved  Morgendæmring 
Hun  vaagnede,  og  gik  igjennem  Byen, 
Den  mørke,  rige,  til  de  grønne  Marker, 
Derfra  til  Hulen.    Saadan  Dag  for  Dag 
I  Tusmørket  hun  gled  let  som  en  Aand 
Frem  og  tilbage,  og  hver  Dag  ham  pleied, 

Vel  ogsaa  mangen  Nat.    Og  Lancelot, 

Endskjøndt  sit  Saar  han  kaldte  kun  en  Rift, 

Hvoraf  han  snarlig  vilde  blive  karsk, 

Dog  undertiden  i  sin  Feberhede 

Dog  syntes  mindre  venlig,  enddog  han. 

Imidlertid  den  blide  Mø  bar  altid 

Sødt  over  med  ham,  og  hun  var  mod  ham 

Meer  blid  end-  noget  Barn  imod  en  barsk, 

Streng  Amme,  mere  mild  end  nogen  Moder 

Imod  sit  syge  Barn.    Og  aldrig  handled 

En  Kvinde,  siden  Mandens  første  Fald, 

Meer  venligt  mod  en  Mand.  Men  hendes  stærke 

Og  dybe  Kjærlighed  bar  hende  oppe, 

Til  Eremiten,  der  var  helt  forfaren 

I  hin  Tids  Lægekunst  og  Videnskab, 

Fortalte  ham,  at  hendes  ømme  Pleie 

Mest  havde  frelst  hans  Liv.    Den  syge  Mand 

Da  glemte  hendes  simple,  søde  Rødmen, 

Og  kaldte  hende  tidt  Veninde,  Søster, 

Og  lytted  gjerne  efter  hendes  Komme, 

Beklaged  hendes  Skridt,  naar  hun  gik  bort. 

Og  han  omfatted  hende  med  al  Ømhed 

Og  elsked  hende  med  al  Kjærlighed, 

Undtagen  den  imellem  Mand  og  Kvinde, 

Naar  de  hinanden  elske  bedst  og  tættest. 

Og  gjerne  vilde  lian  for  hendes  Sag 
Paa  Kidderviis  vel  have  døet  Døden. 
Maaskee,  hvis  først  han  havde  hende  seet, 
Hun  kunde  have  omskabt  denne  Verden 
Som  og  hin  anden,  til  en  bedre  Verden 
For  denne  syge  Mand.    Men  Lænkerne 
Af  gammel  Kjærlighed  nu  holdt  ham  fast, 
Hans  Ære  stod  rodfæstet  i  Vanære, 
Og  utro  Troskab  holdt  ham  svigfuldt  tro. 

Midt  i  sin  Sygdom  gjorde  Ridderen 
Dog  mangt  et  helligt  Løfte,  fatted  mangen 
En  reen  Beslutning  for  sit  Liv  herefter  — 
Men  disse  Sygdoms  Børn  ei  kunde  leve. 
Thi  da  hans  Blod  randt  mere  kraftigt  i  ham, 
Det  søde  Billed  af  et  velkjendt  Ansigt 
Helt  ofte  gav  hans  Sind  forrædersk  Ro 
Og  spredte  ad  hans  Forsæt  som  en  Sky. 
Naar  Pigen  da,  mens  dette  Gjenfærds  Ynde 
Bestraalede  hans  Indre,  talte  til  ham, 
Han  svared  ikke,  eller  kort  og  koldt. 
Hun  vidste  vel,  hvad  Sygdommen  medførte, 
Hvad  dette  dog  betød,  hun  ei  forstod, 
Og  Sorgen  da  omtaaged  hendes  Syn, 
Drev  hende  ud  før  Tiden,  ud  i  Marken, 

Ind  i  den  rige  Stad,  hvor  hun  alene 

Saa  mumlede:  „Forgjæves,  Alt  forgjæves! 

Det  kan  ei  skee,  han  vil  ei  elske  mig! 

Hvad  da?  —  maa  jeg  da  døe?"    Og  som  en  liden 

Og  hjælpeløs,  uskyldig  Fugl,  der  eier 

Kun  een  ukunstlet  Sats  af  enkle  Noder, 

Yil  synge  denne  simple  Melodi 

Igjen,  igjen,  den  hele  Foraarsmorgen, 

Til  Øret  trættes  ved  at  høre  den, 

Saaledes  denne  simple  Mø  gjentog 

For  sig  den  halve  Nat:  „Maa  jeg  da  døe?u  — 

Hun  vendte  sig  til  Høire,  saa  til  Venstre, 

Og  fandt  ei  Ro,  hvor  tidt  hun  end  sig  vendte 

Og  ikke  heller,  naar  hun  stille  laae. 

„Ham  eller  Døden"  —  mumle d  hun,  og  altid 

Som  i  et  Omkvæd:  „Døden  eller  ham". 

Men  da  Sir  Lancelots  dybe  Saar  var  lægt 

De  Tre  tilbage  red  til  Astolat. 

Der,  Morgen  efter  Morgen,  viste  hun  sig 

For  Lancelot,  udsmykket  med  hvad  selv 

Hun  troede  maatte  klæde  hende  bedst, 

Idet  hun  tænkte:  „Hvis  jeg  elsket  er, 

Da  er  jo  disse  Klæder  nu  min  Festdragt  — 

Hvis  ei  —  da  Offrets  Blomster,  før  det  døer". 

Men  Lancelot  trængte  altid  ind  paa  Pigen, 

Hun  skulde  kræve  nogen  Gave  af  ham 

For  sig  alene,  eller  og  for  Sine. 

„Sky  ikke  at  udtale,  hvad  dit  Hjerte 

Mest  ønsker,  thi  en  saadan  Tjeneste 

Du  har  mig  viist,  at  nu  jeg  gjør  min  Villie 

Til  din.    Og  Fyrste  er  jeg,  Herre  over 

Mit  eget  Land,  og  hvad  jeg  vil,  jeg  kan".  — 

Da  som  en  Aand  opløfted  hun  sit  Aasyn, 

Men  lig  en  Aand,  der  ei  har  Magt  at  tale. 

Og  Lancelot  saae,  at  hun  tilbageholdt 

Sit  Ønske,  og  han  blev  iblandt  dem  end 

En  stakket  Tid,  for  at  erfare  det. 

En  Morgen  traf  det  sig,  han  hende  fandt 

Blandt  Havens  Taxushække  og  han  sagde: 

„Opsæt  ei  længer,  bær  dit  Ønske  frem, 

Thi  jeg  maa  gaae  idag".    Da  brød  hun  ud: 

„Gaae  bort?    Og  vi  skal  aldrig  see  dig  meer? 

Og  jeg  maa  døe,  fordi  mig  fattes  nu 

Et  dristigt  Ord".    „Tal",  sagde  han.    „At  jeg 

End  lever,  dig  at  høre,  er  dit  Værk". 

Med  et  hun  talte  da  i  Lidenskab: 

„Vanvittig  er  jeg  bleven  —  jeg  dig  elsker  — 

Saa  lad  mig  døe!"    „Ak,  Søster",  svared  han, 

Hvad  er  dog  dette?"     Og  uskyldig  strakte 

Hun  sine  hvide  Arme  ud  mod  ham: 

„Din  Kjærlighed'4,  hun  sagde  —  „o,  at  blive 
Din  Hustru.!"  —  Fyrsten  svared:  „Havde  jeg 
En  Hustru  valgt,  da  maatte  før  det  skeet. 
Nu  bliver  der,  min  søde  Pige,  aldrig 
En  Viv  for  mig".  —  „Nei",  raabte  hun,  „o 

nei  — 

Jeg  bryder  mig  ei  om  at  blive  Hustru  — 

Kun  om  at  være  hos  dig,  see  dit  Aasyn 

Dig  tjene,  følge  dig  igjennem  Verden!" 

Og  Lancelot  svared:  „Nei  —  thi  Verden,  Verden 

Er  lutter  Øie,  Øre,  med  et  Hjerte 

Saa  haardt  til  at  fortolke  Seet  og  Hørt, 

Og  med  slig  Tunge  til  at  brøle  ud 

Hvad  selv  den  har  fortolket!    Nei,  helt  ilde 

Jeg  skulde  lønne  da  din  Broders  Ømhed 

Og  Eders  gamle  Faders  Venlighed!" 

Hun  sagde:  „Ei  at  være  meer  hos  dig  — 

Ei  see  dit  Aasyn!  —  Ak  og  Vee  mig  da! 

Forbi  saa  ere  mine  gode  Dage!" 

„Nei,  ædle  Mø",  han  svared — „tifold  Nei  — 

Nei,  dette  er  ei  Elskov,  ikkun  Elskovs 

Det  første  Grlimt,  hos  Ungdommen  sædvanligt, 

Ja,  thi  jeg  kjender  det  ifra  mig  selv. 

Og  du  vil  smile  ad  dig  selv  herefter 

Naar  du  din  Livsblomst  giver  hen  til  En 

Meer  nær  din  Alder,  og  ei  tre  Gang  den. 
Og  da  vil  jeg,  —  (thi  du  er  sand  og  sød 
Langt  over  hvad  jeg  tænkte  før  om  Kvinden)  — 
Ifald  den  Ridder  skulde  være  fattig, 
Udstyre  dig  med  Land  og  Eiendom 
Enddog  til  Hælvten  af  mit  eget  Rige 
Hinsides  Havet  —  dersom  dette  kan 
Dig  gjøre  lykkelig.    End  ydermere  — 
Vil  jeg,  indtil  min  Død,  som  var  vi  Søclskend, 
Din  Ridder  være  i  enhver  din  Strid. 
Det  vil  jeg  gjøre,  kjære  Mø,  for  din  Skyld, 
Og  meer  end  dette  kan  jeg  ei." 

Imedens 

Han  talte,  hverken  rødmed  eller  skjalv  hun, 
Men  dødbleg  stod  hun,  gribende  til  hvad 
Var  hende  nærmest.    Derpaa  svared  hun: 
„Af  alt  Det  vil  jeg  Intet".    Saa  faldt  om, 
Og  daanende  hun  bares  til  sit  Taarn. 

Da  talte  hendes  Fader,  til  hvis  Øren 
Al  deres  Samtale  var  trængt  igjennem 
De  stive  Taxushækkes  mørke  Vægge : 
„Akvee!  —  et  Lyn,  som,  frygter  jeg,  vil  fælde 
Min  Blomst  til  Døden.    Altfor  høflig  er  du, 
Min  ædle  Herre  Lancelot  —  jeg  beder  — 

Viis  nogen  haarcl  Uhøflighed,  for  saa 
At  sløve  eller  bryde  hendes  Elskov". 

Men  Lancelot  sagde:  „Dette  vilde  være 
Mod  min  Natur.  —  Men  hvad  jeg  kan,  jeg  vil". 
Den  Dag  han  blev  der  da,  og  imod  Aften 
Han  krævede  sit  Skjold.    Helt  ydmyg  Pigen 
Da  reiste  sig,  tog  Hylstret  af  og  hengav 
Det  nøgne  Skjold.    Saa,  da  paa  Steenbroen 
Hans  Hest  hun  hørte,  rev  hun  Vindvet  op 
Og  saae  ned  paa  hans  Hjelm,  fra  hvilken  Ærmet 
Var  borte  nu.    Og  Lancelot  mærked  vel 
Den  sagte  Klirre-Lyd,  og  hun  var  ogsaa 
Ved  Elskovs  Sands  forvisset  om,  at  han 
Godt  vidste,  hun  saae  ned  paa  ham.    Og  dog 
Han  blikked  ikke  op,  ei  heller  vinked 
Med  Haanden,  ikke  heller  bød  Farvel  — 
Men  red  sin  Vei  bedrøvet.    Dette  var 
Den  eneste  Uhøflighed,  han  viste. 

Nu  i  sit  Taarn  alene  Pigen  sad, 
Hans  Skjold  var  ogsaa  borte.    Ikkun  Hylstret 
Var  ladt  tilbage,  hendes  stakkels  Værk, 
Ak,  hendes  tomme  Arbeid!    Men  endnu 
Hun  hørte  ham,  endnu  hans  Billed  formed 

Sig  mellem  hende  dog  og  Billedvæggen. 
Saa  hendes  Fader  kom  og  sagde  sagte : 
„Vær  trøstig"  —  og  hun  hilste  ham  med  Ro. 
Saa  kom  og  hendes  Brødre,  sigende: 
„Fred  være  med  dig,  søde  Søster!"  Dem 
Hun  svared  ogsaa  med  al  ydre  B,o.  — 
Men,  som  de  havde  ladet  hende  ene, 
Da  kaldte  Døden,  lig  en  Vennerøst, 
Ifra  den  fjerne  Mark,  og  nærmed  sig 
Igjennem  Mørket.    Uglerne,  som  tuded- 
Fik  Magt  paa  hendes  Sind,  hun  blandede 
Sin  Fantasi  med  Aftnens  gustne  Skygger 
Som  og  med  Vindens  dybe  Klagesuk. 

Og  i  de  Dage  gjorde  hun  en  Sang 
Og  kaldte  den:  „Om  Elskov  og  om  Død", 
Og  sang  den  —  sødeligt  hun  kunde  synge: 

„Sand  Elskov  er  sød,  skjøndt  omsonst  givet  hen, 
Og  Død,  som  ender  Smerten,  saa  sød  er  en  Ven. 
Jeg  veed  ej,  hvad  er  sødest,  ei  jeg,  arme  Mø. 

O  Elskov,  er  du  sødest?  —  da  Død  er  bit- 
terlig! — 

Ak,  Elskov,  du  er  bitter  —  sød  Døden  er  for 

mig!  — 

O  Elskov,  er  Død  sødest  —  ak,  saa  lad  mig  døe ! 

O  Elskov  sød,  som  synes  ei  ville  svinde  meer! 
O  søde  Død,  som  synes  at  gjøre  os  til  Leer  — 
Jeg  veed  ei  hvad  er  sødest,  ei  jeg,  arme  Mø! 

Jeg  fulgte  gjerne  Elskov,  hvis  dette  kunde  skee, 
Jeg  maa  dog  følge  Døden,  som  vinker  med  sin 

Lee  — 

Saa  kald  da  —  og  jeg  følger,  —  jeg  følger  — 

lad  mig  døe ! " 

Høit  med  det  sidste  Ord  steg  hendes  Stemme 
Og  dette  hørte  hendes  Brødre,  mens 
Ved  ildrød  Daggry  Stormen  rysted  Taarnet 
Hvori  hun  laae.    Med  Gysen  tænkte  de: 
„Hør  Husets  Spøgelse,  som  altid  skriger 
Før  En  skal  døe!"     De  kaldte  Faderen 
Og  alle  Tre  i  Hast  og  Angst  løb  op 
Til  hende  da  —  og  see  —  den  blodigrøde 
Dagdæmring  flammede  paa  hendes  Ansigt 
Imedens  skarpt  hun  skreg:  „O,  lad  mig  døe!" 

Som  naar  vi  dvæle  ved  et  Ord,  vi  kjende, 
Gjentaget,  til  det  Ord,  saa  godt  vi  kjende, 
Os  bliver  underligt,  vi  veed  ei  hvorfor  — 
Saa  dvæled  Faderen  ved  hendes  Ansigt 
Og  tænkte:  „Er  vel  dette  min  Elaine"  — 
Til  Pigen  sank  tilbage  —  gav  til  hver 
Sin  matte  Haand,  og  laae  og  først  udtalte 
Med  sine  Øine  kun  en  stum  Godmorgen. 
Tilsidst  hun  sagde:  „Kjære  mine  Brødre, 
Igaar  Nat  bares  det  mig  for,  jeg  var 
Tgjen  en  lille,  en  nysgjerrig  Pige, 
Saa  lykkelig,  som  da  vi  dvæled  end 
Imellem  Skovene,  og  da  I  pleied 
Ved  Flodtid  tage  mig  i  Færgebaaden 
Op  ad  den  store  Elv.    Kun  vilde  I 
Ei  roe  forbi  det  Næs,  hvor  Poplen  staaer. 
Der  satte  I  vort  Maal  og  vendte  saa 
Tilbage  tidt  med  Strømmen.     Og«*|eg  skreg 
Fordi  I  vilde  ikke  roe  forbi  det  V 
Og  fare  op  den  blanke  Flod,  indtil 
Vi  paa  dens  Bredder  fandt  Kong  Arthurs  Slot. 
Og  dog  I  vilde  ei.    Men  denne  Nat 
Jeg  drømte,  jeg  var  ene  der  paa  Floden 
Og  sagde :  Nu  jeg  have  skal  min  Villie ! 
Da  vaagned  jeg,  men  Ønsket  blev  tilbage. 

Herfra  da  lad  mig,  at  tilsidst  jeg  ma  a 
Forbi  hin  Poppel  komme  opad  Floden 
Indtil  jeg  finder  Arthurs  Kongeborg. 
Der  vil  jeg  træde  ind  iblandt  dem  Alle 
Og  Ingen  der  vil  vove,  mig  at  baane. 
Men  der  vil  Skjøn  Gawain  vel  undres  ved  mig 
Og  Store  Lancelot  vil  tænke  paa  mig: 
Gawain,  som  bød  mig  tusinde  farvel, 
Lancelot,  som  koldt  bortred,  ei  gav  mig  et. 
Og  der  vil  Kongen  kjende  mig,  min  Elskov, 
Og  selve  Dronningen  vil  ynke  mig 
Og  hele  Hoffet  byde  mig  Velkommen 
Og  efter  lange  Fart  jeg  der  skal  hvile". 

„Tys",  sagde  hendes  Fader  —  „O,  mit  Barn, 
Du  synes  mig  ei  rigtig  i  dit  Hoved. 
Thi,  hvad  for  Kraft  har  du  vel  til  at  gaae 
Saa  langt,  naar  du  er  syg?   Og  hvorfor  vilde 
Du  see  paa  denne  stolte  Karl  igjen, 
Han  som  foragter  kun  os  Alle?" 

Da 

Tog  simple  Torre  paa  at  røre  sig, 
Udbrast  i  stormfuld  Hulken  og  udbrød: 
„Jeg  syntes  aldrig  om  ham.    Møder  jeg  ham, 
Jeg  bryder  mig  ei  om  hvor  stor  han  er, 

Men  jeg  vil  slaae  til  ham  og  slaae  ham  ned. 
(liv  mig  god  Lykke,  jeg  vil  slaae  ham  død 
For  denne  Ufred,  han  har  bragt  i  Huset." 

Hvortil  den  blide  Søster  gav  det  Svar: 
„Opirr  dig  ikke  selv,  min  kjære  Broder, 
Og  bliv  ei  vred,  thi  see,  det  er  ei  mere 
Sir  Lancelots  Feil,  at  han  ei  elsker  mig, 
End  det  er  min,  blandt  alle  Mænd  at  elske 
Ham  mest,  der  synes  mig  den  høieste!" 

„Den  Høieste!"  —  da  svared  Fad'ren  — 

„høiest !" 

(Han  tænkte  bryde  hendes  Lidenskab) 
„Min  Datter,  ikke  veed  jeg  hvad  du  kalder 
Det  høieste.    Men  dette  veed  jeg  vel, 
Thi  hele  Folket  kjender  det:  Han  olsker 
Vor  Dronning  jo,  og  det  i  aaben  S\kjændsel, 
Hun  elsker  ham  igjen  i  aaben  Skjændsel. 
Hvis  dette  er  at  være  høi,  hvad  er 
Det  saa  at  være  lav?" 

Da  talte  hun, 
Den  liliehvide  Mø  paa  Astolat: 
„Min  søde  Fader!    Jeg  er  altfor  svag 
Til  Vrede.    Dette  er  Bagvaskelse. 

End  aldrig  gaves  der  en  ædel  Mand 

Hvorom  man  ei  har  ført  uædel  Snak, 

Den  faaer  ei  Ven,  som  aldrig  gjør  sig  Fjender. 

Men  dette  er  min  Glands,  at  have  elsket 

En  Mageløs,  foruden  Plet.    Lad  mig 

Da  gaae  herfra,  min  Fader,  hvordan  end 

For  dig  det  synes,  ei  ulykkelig. 

Thi  jeg  har  elsket  Herrens  Bedste,  Største, 

Endskjøndt  min  Kjærlighed  blev  ikke  gjengjældt. 

Dog,  da  jeg  seer  du  ønsker,  at  dit  Barn 

Skal  leve,  saa  hav  Tak.    Men  selv  du  virker 

Imod  dit  eget  Ønske.    Thi,  hvis  jeg 

End  kunde  troe  de  Ting,  du  siger,  da 

Jeg  vilde  ikkun  døe  des  snarere. 

Thi  hør  da  op,  min  Fader,   og  kald  Præsten 

Herhen,  at  jeg  kan  skriftes  reen,  og  døe!" 

Saa,  da  nu  Præsten  kommet  var  og  gaaet, 
Hun  med  et  Aasyn,  lysende,  som  alt 
Forladt  for  alle  Synder,  bad  Lavaine 
Et  Brev  at  skrive,  Ord  for  Ord,  som  hun 
Det  vilde  ham  angive.    Og  da  han 
Nu  spurgte:  „Er  det  til  min  ædle  Herre, 
Til  Lancelot,  da  vil  jeg  glad  det  bringe" 
Hun  svared:  „Ja,  det  er  til  Lancelot, 

Til  Dronningen  og  til  den  hele  Verden, 
Men  selv  jeg  maa  det  bringe".     Saa  han  skrev 
Det  Brev,  som  hun  angav.    Da  det  var  skrevet 
Og  foldet  sammen,  sagde  hun:  „Min  Fader, 
Min  søde  Fader,  —  o,  saa  øm  og  tro !  — 
Nægt  mig  nu  ei  —  du  aldrig  nægted  mig 
Jo  et  af  mine  Indfald  —  nægt  mig  ei 
Mit  sidste.    Læg  det  Brev  her  i  min  Haand 
Lidt  før  jeg  døer,  og  luk  min  Haand  derover, 
Jeg  skal  bevare  det  enddog  i  Døden. 
Naar  Livsvarmen  er  svundet  fra  mit  Hjerte 
Tag  da  den  lille  Seng,  hvorpaa  jeg  døde  — 
Af  Kjærlighed  til  Lancelot.    Tildæk  den 
Saa  rigt,  som  Dronningens,  mig  ligerviis 
Som  hende  med  det  Rigeste,  jeg  har, 
Og  læg  mig  paa  den.     Og  bered  en  Liigvogn 
At  føre  mig  til  Floden.    Lad  en  Barke 
Paa  Floden  være  rede,  klædt  med  Sort  — 
Jeg  gaaer  i  Stads  til  Hoffet,  der  at  mødes 
Med  Dronningen.    Der  skal  jeg  visselig 
Selv  tale  for  mig,  og  af  Eder  Ingen 
Kan  tale  for  mig  der  saa  vel.     Og  derfor 
Lad  kun  vor  stumme  Mand  gaae  med  mig  did  — 
Han  styre  kan  og  roe,  og  han  vil  føre 
Mig  til  hint  Slot  og  til  dets  gyldne  Port." 

Hun  taug,  og  hendes  Fader^  loved  det. 
Hvorpaa  hun  blev  saa  munter,  saa  de  troede 
At  hendes  Død  var  me  er  i  Fantasien 
End  just  i  Blodet.    Men  der  hengik  saa 
Ti  lange  Morgener;  —  den  ellevte 
Dog  hendes  Fader  lagde  taus  hint  Brev 
I  hendes  Haand,  og  lukked  den  derover 
Og  saa  hun  døde.    Og  den  samme  Dag 
Da  var  der  megen  Sorg  i  Astolat. 

Men  da  den  næste  Sol  brød  frem  af  Grunden, 
Den  sørgelige  Liigvogn,  langsomt  fulgt 
Af  disse  tvende  Brødre,  sorgbetagne, 
Drog  lig  en  Skygge  over  Markerne 
Der  pranged  i  fuld  Sommer,  til  den  Strøm 
Hvor  Barken  laae,  behængt  i  al  dens  Længde 
Med  sortest  Fløiel.    Der  snd  Husets  gamle 
Trofaste  Kreatur,  den  stumme  Tjener, 
Paa  Dækket,  blinkende  med  sine  Øine 
Og  med  sit  Ansigt  sært  af  Sorg  fortrukket. 
Saa  disse  tvende  Brødre  da  fra  Vognen 
Tog  og  nedlagde  hende  paa  sin  Seng 
Paa  sorte  Dæk ;  en  Lilie  satte  de 
I  hendes  Haand  og  over  hende  hang 
Hint  Silkehylster  med  broderie  Vaaben, 

Saa  kyssede  de  hendes  stille  Pande 

Og  sagde:  „Søster  —  Ak,  farvel  for  stedse!*' 

Og  atter:  „Nu  farvel,  vor  søde  Søster!"  — 

Og  gik  med  tunge  Taarer  bort  derfra. 

Da  reiste  sig  den  stamme,  gamle  Tjener  — 

Og  nu  den  Døde,  styret  af  den  Stumme, 

Gled  opad  Floden  —  i  den  venstre  Haand 

Hun  Lilien  havde,  i  den  høire  Brevet, 

Alt  hendes  lyse  Haar  frit  strømmed  ned 

Og  hendes  O  ver  tæppe  var  af  Gruldstof, 

Optrukket  under  Brystet,  og  hun  selv 

Var  klædt  i  Hvidt,  kun  hendes  Ansigt  bart. 

Og  dette  Ansigt  med  de  klare  Træk 

Var  yndigt,  thi  hun  syntes  ikke  død 

Men  fast  i  Søvn,  og  laae,  som  om  hun  smiled. 

Den  Dag  Sir  Lancelot  kræved  Audients 
I  Slottet  hos  Guinevra,  for  at  give 
Tilsidst  hin  Seierspriis,  værd  halvt  et  Rige, 
Den  Diamant,  i  ni  Aar  kjæmpet  for 
Med  Saar  og  Slag,  med  A  ndres  Død,  ja  næsten 
Og  med  hans  egen.    Derfor  han  udsaae 
Blandt  hendes  Hofmænd  En,  og  sendte  ham 
Til  Dronningen,  frembærende  hans  Ønske, 
Og  Dronningen  gav  dertil  da  sit  Minde 

Med  saadan  ubevæget  Majestæt, 

At  for  en  Billedstøtte  af  sig  selv 

Hun  kunde  være  taget,  hvis  hin  Hofmand, 

Dybt  bukkende  med  skyldig  Ærefrygt 

Indtil  han  næsten  kyssed  hendes  Fødder, 

Ei  havde  mærket  med  et  Sideblik 

En  Skygge  af  en  Knipling  og  at  skjælve 

Let  i  Guinevras  Skygge  hist  paa  Væggen. 

Han  gik  og  i  sit  Hofmandshjerte  loe. 

Saa  mødtes  de  i  et  Karnap  mod  Syd 
Med  Viinløv  klædt,  i  Arthurs  Slot  mod  Floden 
Og  Lancelot  yttred  knælende:  „Min  Dronnin 
Min  Frue  kjær,  i  hvem  jeg  har  min  Glæde! 
Tag,  hvad  jeg  vundet  har  for  dig  alene ; 
Disse  Juveler!    Gjør  mig  lykkelig 
Ved  dem  at  danne  til  en  Armring  for 
Den  Arm,  som  er  den  rundeste  paa  Jorden 
Hvad  heller  til  et  Halsbaand  for  en  Hals 
Mod  hvilken  Svanens  selv  gulagtig  er. 
Det  er  kun  Ord  —  din  Skjønhed  er  din  Skjønhed 
Og  vel  jeg  synder  ved  at  tale  om  den, 
Men  tillad  dog  min  Dyrkelse  af  den 
De  Ord,  som  vi  tillade  Sorgen  Taarer. 
En  saadan  Synd  i  Ord  vi  begge  kan 

Maaskee  tilgive;  men,  min  Dronning,  vel 

Jeg  hører  Rygter  flyve  gjennem  Hoffet. 

Vor  Pagt,  en  Pagt  ei  mellem  Mand  og  Viv, 

Dog  burde  have  i  sig  selv  en  mere 

Fuldkommen  Borgen,  for  at  fylde  ud 

Hin  Mangel  —  lad  da  Rygterne  kun  fare !  — 

Naar  fløi  ei  Rygter  om?     Saasandt  jeg  stoler 

Paa  at  du  i  din  egen  Ædelhed 

Paa  mig  og  stoler  —  nødig  vil  jeg  troe 

At  du  paa  disse  Rygter  troer,  min  Dronning!" 

Mens  saa  han  talte,  Dronningen,  halvt  bort- 
vendt, 

Brød  fra  det  rige  Viinløv  om  Karnappet 

Blad  efter  Blad,  og  rev,  og  dem  henkasted 

Til  hele  Rummet,  hvor  hun  stod,  var  grønt. 

Da  han  saa  taug,  med  Et  hun  med  en  Haand, 

Kold  og  passiv,  tog  alle  Stenene 

Og  lagde  dem  afsides  paa  et  Bord 

Der  stod  i  hendes  Nærhed.     Derpaa  talte: 

„Kan  være,  jeg  er  mere  rask  i  Tro 
End  du  tiltroer  mig,  Lancelot  af  Søen! 
Vort  Pagt  er  Pagt  ei  mellem  Mand  og  Viv ;  — 
Hvad  saa  dun  mangler,  dog  det  Gode  har  den 

At  den  kan  brydes  lettere.    For  dig 

Jeg  har   i  mangt  et  Aar  gjort  Ondt  og  Uret 

Mod  En,  som  altid  i  mit  Hjertes  Hjerte 

Jeg  har  erkjendt  den  Ædlere.     Hvad  er 

Vel  disse  Diamanter  nu  for  mig  ? 

De  vilde  have  tre  Gang  deres  Værd 

Som  Skjænk  fra  dig,  hvis  du  ei  havde  tabt 

Dit  eget  Værd.    Thi  for  loyale  Hjerter 

Værdien  af  en  Grave  skifte  maa 

Med  Giverens.     Saa  ei  for  mig  —  for  hende, 

For  din  nye  Flamme!    Ene  dette  lov  mig: 

Jeg  beder  dig  —  hold  Eders  Lyst  afsides! 

Jeg  ei  betvivler,  at,  hvor  meget  end 

Du  er  forandret  —  dog.  saa  meget  du 

Bevarer  af  hvad  der  er  Sømmeligt. 

Og  selv  jeg  vilde  skye  at  bryde  disse 

Tilvante  Skranker,  hvori  jeg  som  Dronning 

Bevæger  mig  og  styrer  her  ved  Hoffet  — 

Thi  kan  jeg  ikke  tale  ud  min  Sjæl. 

En  Ende  da  paa  dette  —  vistnok  en 

Helt  sær,  uventet  —  dog  jeg  tager  den 

Og  siger  Amen.    Altsaa  beder  jeg: 

Læg  Diamanterne  til  hendes  Perler! 

Dæk  hende  til  med  dem,  siig  hende  kun 

Hun  overstraaler  mig!  —  En  Armring  for 

En  Arm,  mod  hvilken  min,  en  Dronnings,  kun 

Er  mager  og  indskrumpen,  og  et  Halsbaand 

Vel  for  en  Hals,  saameget  skjønnere 

Ak,  som  en  Troskab,  engang  dog  saa  skjøn, 

Var  rigere  end  disse  Diamanter. 

De  ere  hendes  —  ikke  mine !  —  Nei, 

Ved  Herrens  Moder  selv !  —  hvad  enten  de 

Er  hendes  eller  mine,  —  mine  nu 

Til  at  udrette,  hvad  der  er  min  Villie  — 

Hun  skal  ei  have  dem ! "  — 

Med  disse  Ord 
Hun  greb  dem  og  igjennem  Vindvet,  som 
For  Hedens  Skyld  stod  aabent,  slynged  dem, 
Og  ned  de  glimted  og  slog  ned  i  Floden 
Og  fra  dens  trufne  Overflade  glimted 
Det  og  som  Diamanter,  dem  imøde, 
Og  de  forsvandt.    Da,  mens  Sir  Lancelot  læned 
Sig  over  Vindveskanten,  halvt  i  Lede 
Til  Kjærlighed,  til  Liv,  til  alle  Ting  — 
Tæt  nedenunder,  hvor  han  stod  og  saae, 
Og  lige  over  Stedet,  hvor  de  sank, 
Gled  langsomt  Barken,  hvorpaa  Liliemøen 
Fra  Astolat  laae  hvid  og  smilende 
Ret  som  en  Stjerne  klar  i  sortest  Nat. 

Den  vilde  Dronning,  som  ei  saae  det,  bortfoer, 
At  græde  og  at  jamre  sig  i  Løndom, 
Og  Barken  gled  til  Slottets  Port,  og  standsed. 
Der  stod  to  Vaabenmænd  og  vogted  Porten  — 
Til  dem,  den  hele  Marmortrappe  op, 
Rad  over  Rad  sig  føied  aabne  Munde, 
Der  gabede,  og  Øine,  som  vildt  spurgte: 
Hvad  er  det  ?  —  Men  Roerskarlens  magre  Fjæs, 
Saa  haardt  og  stivt  vel  som  et  Ansigt,  Mænd 
Alt  efter  eget  Indfald  hugge  ud 
Af  brudte  Blokke  paa  en  Klippeside  — 
Forskrækkecl  dem,  og  mellem  sig  de  sagde: 
„Han  er  fortryllet,  kan  ei  tale  —  Hun!  — 
See  hvor  hun  sover  —  Alfedronningen !  — 
Saa  fager,  men  hvor  bleg !  hvem  kan  de  være  ? 
Mon  Kjød  og  Blod  ?  —  Hvad  heller  komme  de 
At  tage  Kongen  med  til  Alfeland? 
Thi  Somme  sige,  Arthur  kan  ei  døe 
Men  skal  engang  gaae  ind  i  Alfelandet 

Mens  saa  de  snakkede  om  Kongen,  denne 
Kom,  fulgt  af  sine  Riddere.    Da  vendte 
Den  tungeløse  Mand  sig  helt  omkring 
Og  reiste  sig,  og  pegede  paa  Møen 
Og  saa  til  Porten,    Arthur  bød  den  blide 

Sir  Percival  tilligemed  den  rene 
Sir  Galahad  at  løfte  Pigen  op, 
Og  de  ærbødigt  hende  bar  til  Hallen. 
Da  kom  den  smukke  Sir  Grawain  og  saae 
Paa  hende  med  stor  Undren,  og  lidt  efter 
Kom  Lancelot  og  grubled  over  hende, 
Tilsidst  kom  Dronningen  og  ynked  hende! 
Men  Arthur  saae  det  Brev,  hun  bar  i  Haanden, 
Saa  bøied  sig  og  tog  det  op,  brød  Seglet 
Og  læste  det.    Men  dette  var  det  Hele: 

„Mest  ædle  Herre,  Lancelot  af  Søen! 
Jeg,  sommetider  kaldet  Jomfruen 
Af  Astolat,  nu  kommer  hid,  da  du 
Forlod  mig  og  ei  sagde  mig  Farvel, 
Hid,  forat  tage  sidst  Farvel  med  dig. 
Jeg  elsked  dig,  min  Elskov  blev  ei  gjengjældt  — 
Og  derfor  blev  min  Kjærlighed  min  Død. 
Og  derfor  til  vor  Dronning,  Fru  Gruinevra, 
Til  alle  andre  Fruer  maa  jeg  klage. 
Bed  for  min  Sjæl  og  giv  mig  Jordefærd, 
Bed  ogsaa  for  min  Sjæl,  Sir  Lancelot, 
Saa  sandt  du  er  en  Bidder  uden  Lige."  — 

Saa  læste  han,  og  alt  som  høit  han  læste, 
Græd  Herrerne  og  Damerne,  og  saae 

Vel  ofte  fra  hans  Ansigt,  mens  han  læste, 

Til  hendes,  som  laae  der  saa  taus  og  bleg. 

Og  stundom  var  de  saa  bevægede 

At  halvt  de  tænkte,  hendes  blege  Læber 

Som  havde  udtalt  Brevet,  rørtes  atter. 

Frit  talte  da  Sir  Lancelot  til  dem  Alle: 

„Min  Herre  Konge!  —  Alle  I,  som  høre! 

Viid,  at  for  denne  ædle  Jomfrus  Død 

Ret  sorgfuld  er  jeg  —  hun  var  god  og  trofast, 

Men  elske d  mig  —  ak,  med  en  Kjærlighed 

Langt  større,  end  al  Kjærlighed  hos  Kvinder, 

Hvem  det  saa  er,  jeg  maatte  have  kjendt. 

Dog,  det  at  være  elsket,  kan  ei  skabe 

Gjenkjærlighed,  vel  mindst  i  mine  Aar, 

Hvordan  det  end  forholder  sig  i  Ungdom. 

Yed  Sandhed  og  ved  Ridderskab  jeg  sværger 

At  aldrig  har  jeg  givet  nogen  Aarsag, 

Ei  med  min  Villie,  til  slig  Kjærlighed. 

Paa  dette  kalder  jeg  til  Vidner  alle 

Tro  Venner,  hendes  Brødre,  hendes  Fader, 

Som  selv  besvoer  mig  være  plump  og  haard 

Og  forat  bryde  denne  Lidenskab 

Uhøflighed  at  vise  —  hvad  der  er 

Mod  min  Natur.    Jeg  gjorde,  hvad  jeg  kunde  — 

Jeg  hende  taus  forlod  —  bød  ei  Farvel. 

Skjo'ndt,  hvis  jeg  havde  vidst,  hun  vilde  do'e. 
Jeg  kunde  have  tvunget  min  Forstand 
Til  nogen  Haardheds  Yttring,  og  maaskee 
Saa  hjulpet  hende  fra  sig  selv." 

Da  sagde 

Dronning  Guinevra  (hendes  Vrede  var 
Et  Hav,  som  endnu  bolger  efter  Stormen) 
..Du  burde  idetmindste  hende  viist 
Saamegen  Yenlighed,  min  ædle  Herre. 
Som  kunde  hende  frelst  fra  Døden".  Han 
Sit  Hoved  lofted,  deres  Blikke  modtes 
Og  hendes  sænkedes.    Han  føied  til: 

..Dronning,  tilfreds  hun  vilde  ikke  været 
Undtagen,  om  jeg  ægted  hende.  Dette 
Ei  kunde  skee.    Saa  kræved  hun  at  følge 
Mig  gjennem  Vorden,  hvad  ei  heller  kunde 
Gaae  an.    Jeg  sagde  hende,  hendes  Elskov 
Var  kun  et  Ungdomsglimt,  der  vilde  mørknes, 
For  sidenefter  at  opstaae  paany 
Med  mere  rolig  Flamme  for  En,  hende 
Meer  værdig.    Og  isaafald  vilde  jeg 
Især,  hvis  han,  hun  ægtede,  var  fattig, 
Udstyre  dem  med  udstrakt  Land  og  Gods 
Hinsides  Havet,  i  mit  eget  Elge, 

Forat  befæste  deres  Lykke.  Meer 
End  dette  jeg  formaaed'  ei,    Men  hun 
Ei  vilde  det,  og  saaledes  hun  døde." 

Han  taug  og  Arthur  svared:  „O,  min  Ridder  ! 
Det  være  maa  din  Skyldighed,  som  Ridder, 
Og  min,  som  Hoved  for  det  runde  Bord, 
At  paasee,  hun  jordfæstet  bli'er  med  Ære." 

Saa  til  den  Kirke,  som  den  rigeste 
I  hele  Riget  var,  drog  langsomt  Ord'nen 
Af  Runde  Bord,  med  Arthur  selv  i  Spidsen  — 
Og  Lancelot  fulgte  mere  mørk  end  vanligt, 
At  see  den  Jomfru  jordet,  ikke  som 
En  TJbekjendt,  ei  simpelt,  men  med  prægtig 
Begravelse,  med  Messe  og  Musik 
Ret  som  en  Dronning.    Og  da  Ridderne 
Nu  hendes  skjønne  Hoved  havde  nedlagt 
Dybt  iblandt  Støvet  af  halvt  glemte  Konger, 
Da  talte  Arthur  blandt  dem  Alle  saa: 
„Lad  hendes  Gravsted  blive  prydet  rigt 
Og  hendes  Billed  lægges  ovenpaa, 
Og  lad  Sir  Lancelots  Skjold  ved  hendes  Fod 
Udhugges,  og  i  hendes  Haand  en  Lilie, 
Og  lad  Historien  om  hendes  Reise, 

Den  sørgelige,  blive  gravet  ind 

Paa  hendes  Grav  med  Bogstaver  af  Guld 

Og  af  Azur".     Saa  dette  blev  derefter 

Og  udført.    Men  da  Herrer  nu  og  Damer 

Og  Folket,  strømmende  fra  Kirkens  Port, 

Adspredtes  i  Uorden,  hver  til  Sit, 

Guinevra,  som  bemærked  Lancelot 

Gaae  for  sig  selv,  kom  nær  til  ham,  og  sukked 

I  Forbigaaende :  „O  Lancelot, 

Tilgiv  mig!  —  jeg  var  skinsyg  i  min  Elskov!44 

Han  svared  med  sit  Blik  paa  Jorden  fæstet: 

„Det  er  jo  Elskovens  Forbandelse!  — 

Gaa  videre,  min  Dronning  —  Alt  tilgivet!44 

Men  Arthur,  som  vel  saae  hans  mørke  Mine, 
Sig  nærmed  til  ham,  og  af  Venskab  fuld 
En  Arm  ømt  lagde  om  hans  Hals  og  sagde: 

„Min  Lancelot,  min  Lancelot,  o  Du, 
Til  hvem  jeg  har  mest  Kjærlighed  og  Tillid ! 
Thi  vel  jeg  veed,  hvad  ved  min  Side  du 
I  Kampen  været  har  —  og  mangen  Gang 
Har  ved  Tourneringer  jeg  mærket,  hvor 
Du  fældet  har  den  største,  mest  erfarne 
Og  bedste  Riddersmand,  imedens  du 

Den  yngre  og  den  meer  uøvede 

Har  ladet  uskadt  gaae,  paa  det  at  han 

Sig  kunde  vinde  Hæder  og  et  Navn!  — 

Og  jeg  har  elsket  saa  din  Ridderlighed, 

Dig  selv,  alt  som  en  Mand,  ret  skabt  at  elskes.  — 

Men  nu  til  Gud  jeg  vilde  ønsket  —  thi 

Det  vilde  Folk  nu  siger  vilde  Ting 

Om  dig  —  jeg  vilde  ønsket,  at  du  kunde 

Dog  have  elsket  denne  hulde  Mø, 

Der  syntes  skabt  af  Gud  for  dig  alene ! 

Og  som,  —  det  syntes  vel  af  hendes  Ansigt, 

Hvis  En  kan  dømme  Levende  fra  Døde  — 

Var  dog  saa  reen  og  skjær,  saa  underdeilig ! 

Hun  vilde  have  bragt  dig,  du  som  er 

En  enlig  Mand,  foruden  Hustru,  Arving,  — 

Bragt  dig  godt  Afkom,  Sønner,  fødte  til 

At  tage  Hæder  af  dit  Navn,  dit  Ry, 

O  du  min  Ridder,  Lancelot  af  Søen!" 

Da  svared  Lancelot:  „Skjøn  hun  var,  min 

Konge! 

Reen,  som  du  ønsker  dine  Riddere  — 
Betvivle  hendes  Skjønhed  var  at  fattes 
Et  Øie,  og  betvivle  hendes  Reenhed 
Det  var  at  mangle  Hjerte.    Ja,  hun  maatte 

Vel  blive  elsket,  hvis  en  værdig  Elskov 
Ham  kunde  binde  —  men,  min  Herre  Konge  — 
Fri  Kjærlighed  vil  ikke  være  bundet. " 

„Fri   Kjærlighed,   saa   bundet,   var  mest 

fri"  — 

Gjensvared  Kongen.     „Lad  kun  Kjærlighed 
Saa  være  fri,  thi  den  er  for  det  Bedste. 
Og  hvad,  paa  denne  dunkle  Side  Døden, 
Hvad  skulde  vel,  næst  Himlen,  være  Bedst, 
Om  ei  en  Kjærlighed  saa  reen  og  iklædt 
Saa  reen  en  Yndighed?    Dog,  dig  at  binde 
Forfeiled  hun,  skjøndt,  som  jeg  troer,   du  end 
Ubunden  er,  og  ædel,  som  jeg  veed." 

Og  Lancelot  svared  Intet,  men  han  gik 
Og  ved  en  lille  Bæks  Indløb  i  Floden 
Han  i  en  Hulning  sad,  og  vogted  paa 
Det  høie  Siv,  som  vifted,  og  han  hæved 
Sit  Blik  og  saae  den  Barke,  hende  bragte, 
Nu  glide  ned,  langt  borte,  som  en  Plet 
Paa  Strømmen,  og  han  hvisked  til  sig  selv: 
„Ak,  simple,  søde  Hjerte!    Du  mig  elsked, 
O  Pige,  med  en  Kjærlighed,  forvist 
Langt  mere  inderlig  end  Dronningens! 

Ak,   bede   for   din  Sjæl?  —  Ja  vel,    det  vil 

jeg!  — 

Farvel  da  nu  tilsidst,  —  farvel,  min  Lilie! 
Ha!  Skinsyge  i  Elskov?  —  mon  ei  heller 
Død  Elskovs  bedske  Arving  —  skinsyg  Stolt- 
bed? 

Min  Dronning,  om  jeg  tilstaaer,  Jalousi 
Er  Elskovs  Barn,  —  kan  ei  din  stigende 
Og  bange  Frygt  for  Navn  og  Rygte,  tale, 
Alt  som  den  voxer,  om  en  Kjærlighed, 
Der  svinder  meer  og  meer?  —  Hvi  dvælte 

Kongen 

Saa  ved  mit  Navn,  da  nys  han  talte  til  mig? 
Mit  eget  Navn  beskjæmmer  mig,  det  synes 
Mig  som  en  Dadel  over  Lancelot, 
Han,  hvem  engang  hin  Søens  Frue  stjal 
Ifra  hans  Moder,  som  jo  Sagnet  rinder. 
Hun  sang  cle  hemmelighedsfulde  Sange 
Som  høres  om  de  sagte  rørte  Vande, 
Hun  kyssed  mig  og  sagde:  „Du  er  fager, 
Mit  Barn,  ret  som  en  Kongesøn",  og  ofte 
I  sine  Arme  bar  hun  mig,  naar  hun 
Der  vandred  op  og  ned  ved  mørke  Sø. 
Grid  hun  da  havde  druknet  mig  i  den, 
Hvor  den  saa  er!  Thi  hvad  er  jeg?  Hvad  gavner 

Mig  nu  vel  dette  Navn  af  største  Ridder? 
Jeg  kjæmped  for  det  og  jeg  har  det,  men 
Tilfredshed  ved  at  have  det  —  slet  ingen. 
Dog  Pine,  det  at  tabe,  —  det  er  blevet 
En  Deel  nu  af  mig  selv  —  men  til  hvad  Nytte  ? 
Til  at  forværre  Mænd  ved  at  bekjende 
Hin  Brøde?    Eller  synes  Synden  mindre 
Fordi  om  Synderen  selv  synes  stor? 
Ak,  Arthurs  største  Ridder  er  en  Mand 
Ei  efter  Arthurs  Hjerte!  Jeg  maa  bryde 
De  Baand,  der  saa  vanære  mig.     Ei  uden 
Hun  vil  det.    Vilde  jeg,  hvis  hun  det  vilde? 
Hvo  veed?  Men  hvis  jeg  vilde  ei,  maa  Gud, 
Jeg  beder  ham,  da  sende  pludseligt 
En  Engel  ned  og  gribe  mig  ved  Haaret 
Og  bære  mig  langt  bort  og  kaste  mig 
Dybt  i  hin  mørke,  hin  forglemte  Sø, 
Blandt  de  fra  Klippen  der  nedfaldne  Blokke ! w 

Saa  stønnede  Sir  Lancelot  i  sin  Angers 
Den  bittre  Pine  —  ikke  vidende, 
Han  skulde  engang  døe  som  hellig  Mand. 

GUINEVR  A. 


Dronning  Guinevra  flygtet  var  fra  Hoffet, 
Sad  grædende  i  Almesbury  Kloster, 
Og  der  var  Ingen  hos  hende,  undtagen 
En  lille,  ung  Novice.    Mellem  dem 
Der  brændte  svagt  et  lavt  og  lille  Lys, 
Døsigt  af  Taagen,  som  indtrængte  sig. 
Thi  overalt  derude  under  Maanen 
Den  hvide  Taage,  som  et  Ansigtsklæde, 
Laae  paa  den  døde  Jord,  og  Alt  var  stille. 

Hidhen  hun  flygtet  var.    Til  hendes  Flugt 
Var  Modred  Aarsag.    Han,  som  nærmest  var 
I  Slægt  med  Kongen,  hans  Neveu,  laae  altid 
Het  som  et  listigt  Dyr  paa  Lur,  med  Øine 
Henvendt  paa  Thronen,  færdig  til  at  springe 
Og  ventende  paa  Leilighed.  Derfor 
Han  kjølned  Folkets  Lovtaler  om  Kongen 
Og  underh andled  skjult  med  Herrerne 

Af  hvide  Hest,  de  Hedninger,  en  Yngel 
Af  Hengist  efterladt.    Han  søgte  og 
At  gjøre  Brydning  i  det  runde  Bord, 
Af  Arthur  stiftet,  og  at  splitte  det 
I  Fjendskab,  tjenligt  hans  Forræder-Maal. 
Og  alle  hans  Bestræbelser  blev  skjærpet 
Ved  stærkt  og  varigt  Had  mod  Lancelot. 

Thi  saa  det  hændte  sig  en  Morgenstund, 
Da  hele  Hoffet,  grønklædt  og  med  Fjedre 
Der  skulde  ligne  Maiblomster,  just  havde 
Som  man  det  pleied,  holdt  en  Maifest-  ude 
Og  vendte  nu  tilbage,  at  Sir  Modred, 
End  klædt  i  Grønt  og  lutter  Øie,  Øre, 
Opklavrede  til  Havemurens  Top 
For  der,  om  muligt,  at  udspeide  Noget, 
Hvoraf  der  kunde  gjøres  en  Skandal. 
Da  saae  han  Dronningen,  som  sad  derinde 
Imellem  sine  Kjæreste:  Skjøn  Enid 
Og  glatte  Vivien,  hun,  den  listigste 
Og  værste  ved  den  stolte  Dronnings  Hof. 
Og  meer  end  dette  saae  han  ei,  thi  Lancelot 
Som  gik  forbi,  bemærked  hvor  han  lured, 
Og  som  en  Gartners  Haand  fra  Kaalen  piller 
Den  grønne  Kaalorm,  saa  fra  Havemuren 


223 


Med  Blomstergræs  bedækket,  Lancelot  trak 
Ham  ned  v^ed  Hælene  og  kasted  ham 
Paa  Veien  som  en  Orm.    Men  da  han  kjendte 
Nu  Prindsen,  skjøndt  saa  oversmurt  af  Støv, 
Dog,  fuld  af  Ærefrygt  for  Kongens  Blod 
Selv  i  saa  slet  en  Mand,  han  gjorde  ham 
Saa  god  Undskyldning  som  han  kunde  bedst, 
Og  dette  ridderligt  og  uden  Haan. 
For  i  de  Dage  ingen  Riddersmand 
Blandt  Arthurs  Ædle  gav  sig  af  med  Haan. 
Men,  var  en  Mand  end  halt  og  pukkelrygget, 
Blev  han  af  dem,  Gud  havde  dannet  høie, 
Med  hele  Lemmer,  aldrig  haanet  for 
Sin  Mangel,  men  af  Kongen  tiltalt  blidt, 
Som  og  af  alle  Bidderne  ved  Bordet. 
Saa  Lancelot  hjalp  at  reise  Prindsen  op, 
Og  denne,  reisende  sig  trende  Gange, 
Slog  skarpt  sit  Knæ,  og  smilede,  og  gik. 
Men  altid  siden  aad  den  lille  Vold 
Mod  ham  udøvet,  dybt  sig  ind  hos  ham 
Og  rørte  op  hans  hele  Hjerte,  ret  som 
Den  skarpe  Vind,  der  hele  Dagen  kruser 
En  liden  bitter  Pøl  omkring  en  Steen 
Ved  bare  Kyst. 

Men  da  Sir  Lancelot 

Fortalte  denne  Sag  til  Dronningen, 

Først  loe  hun  let,  ved  Tanken  om  Sir  Modreds 

Støvrige  Fald  —  men  derpaa  gyste  hun 

Som  Landsbykonen  skrigende:  „Jeg  gyser. 

Thi  Nogen  skrider  henover  min  Grav." 

Saa  loe  hun  atter,  men  dog  svagere. 

Thi  vistnok  halvt  hun  forudsaae,  at  han, 

Det  snilde  Dyr  nu  vilde  efterspore 

Skarpt  hendes  Brøde,  til  han  fandt  den  ud, 

Og  hendes  Navn  da  stedse  vilde  blive 

Et  Navn,  befængt  med  Haan  og  med  Foragt. 

Herefter  sjældent  kunde  hun  i  Hallen 

Ei  heller  andetsteds,  ret  møde  Modreds 

Det  smalle  Rævefjæs,  hans  falske  Smil, 

Hans  Øie,  grønt  og  gjennemtrængende. 

Herefter  og  de  Magter,  som  bevogte 

Vor  Sjæl,  for  den  at  hjælpe  ud  fra  Døden, 

Der  ei  kan  døe,  og  frelse  den,  enddog 

I  sidste  Øieblik,  —  de  Magter  nu 

Tog  paa  at  ængste,  plage  hende.  Ofte 

I  Timeviis,  naar  hun  ved  Kongens  Side 

Dybt  lytted  til  hans  jævne  Aandedrag, 

Kom  stygge  Ansigter  i  Nattens  Stilhed 

For  hende  frem  og  gik  igjen,  hvad  heller 

En  dunkel  Aandefrygt  kom  over  hende 

Som  for  en  tvivlsom  Larm  af  Døres  Knirken, 

Der  høres  kun  af  Den,  som  ene  vaager 

Fjernt  i  et  hjemsøgt  Huus,  med  Rust  af  Mord 

Paa  Væggene.  —  Alt  Sligt  holdt  hende  vaagen. 

Og  hvis  hun  sov,  en  rædsom  Drøm  hun  drømte. 

Thi  da  hun  syntes,  hun  stod  ene  paa 

En  øde  Slette,  just  som  Sol  gik  ned, 

Og  at  fra  Solen  hurtigt  kom  til  hende 

Et  rædsomt  Noget,  og  dets  Skygge  fløi 

Foran  det,  til  det  naaede,  rørte  hende. 

Hun  vendte  sig,  og  hendes  egen  Skygge, 

Som  sort  udbredte  sig  fra  hendes  Fødder, 

Opslugte  hele  Landet,  og  i  dette 

Der  brændte  fjerne  Byer.    Og  med  Skrig 

Hun  vaagnede.    Og  hele  denne  Uro 

Svandt  ikke  bort,  men  voxede,  til  selv 

Den  svigfri  Konges  klare,  aabne  Ansigt 

Og  tillidsfulde  Færd  i  Husets  Liv 

Blev  hende  Gift.    Og  saa  tilsidst  hun  sagde: 

„O  Lancelot!  gaa  til  dit  eget  Land! 

Thi  hvis  du  dvæler  her,  vi  mødes  atter, 

Og  hvis  vi  mødes  atter,  da  forvist 

Et  eller  andet  Tilfælde  og  Uheld 

Vil  bringe  snart  den  ulmende  Skandal 

Til  høit  at  blusse  op  for  Folk  og  Konge! 

Og  Lancelot  loved  altid,  men  dog  blev. 

Og  endnu  mødtes  de  og  mødtes  atter. 

Da  sagde  hun  igjen:  „O  Lancelot! 

Ifald  du  elsker  mig,  da  gaa  herfra!" 

Og  de  kom  overens  om,  end  en  Nat, 

Da  Kongen  ikke  vilde  være  der, 

At  mødes,  og  saa  skilles  ad  for  stedse. 

De  mødtes  blege  da  af  Lidenskab 

Og  grædende.    Og  nu  med  Haand  i  Haand 

Og  Øie  imod  Øie  sad  de  der 

Lavt  paa  en  Kant  af  hendes  Seng  og  stammed 

Og  stirred  —  det  var  deres  sidste  Time,  — 

Et  Vanvid  af  Farvel.    Men  Modred  bragte 

Nu  sine  Hjælpere  til  Taarnets  Grundvold 

Som  Vidner.    Og  idet  han  skreg:  „Forræder! 

Kom  ud!    Nu  er  du  fanget  dog  tilsidst," 

Han  vakte  Lancelot,  som  lig  en  Løve 

Udstyrtede  og  paa  ham  sprang,  og  kasted 

Ham  hovedkulds  til  Jorden,  og  han  faldt 

Bedøvet,  og  hans  Kammerater  tog 

Og  bar  ham  bort  derfra,  og  Alt  blev  stille. 

Da  sagde  hun:  „Nu  Enden  kommet  er, 

Jeg  er  beskjæmmet  for  mit  hele  Liv!" 

Han:  „Min  er  Skammen,  min  var  Brøden.  Dog, 

Staa  op  og  flygt  nu  til  min  faste  Borg 

Hinsides  Havet  —  Der  jeg  vil  dig  skjule 
Indtil  mit  Liv  er  endt,  der  holde  dig 
Mod  hele  Verden  med  mit  Liv. "    Hun  svared: 
„ Lancelot,  vil  saa  du  holde  mig?    Nei,  Ven, 
Thi  vi  har  sagt  hinanden  vort  Farvel: 
Gud  give,  at  du  kunde  skjule  mig 
Kun  for  mig  selv.    Min  Skammen  er,  thi  jeg 
Var  Hustru,  du  ei  gift.    Men  staa  nu  op 
Og  lad  os  nye,  thi  jeg  vil  søge  hen 
Til  et  Asyl  og  vente  der  min  Dom." 
Saa  Lancelot  skaffed  Hest,   hjalp  hende  paa 

den 

Og  selv  steg  paa  sin  egen.    Derpaa  red  de 

Tilsammen  did,  hvor  Veien  deltes.  Der 

De  kyssedes  og  skiltes  ad  i  Graad. 

Thi,  elskovslydig  til  det  Sidste  mod 

Sin  Dronnings  mindste  Ønske,  drog  han  til 

Sit  eget  Land.    Men  hun  til  Almesbury 

Flygted  al  Nat  igjennem  Ørk  og  Skov 

Og  hørte  Aanderne  fra  Ørk  og  Skov 

At  sukke,  som  hun  flygted,  eller  troede 

At  høre  deres  Suk.    Og  i  sig  selv 

Hun  sukkede:  „For  silde  nu,  for  silde!" 

Indtil  i  kolde  Luft,  som  løber  foran 

For  Morgenen,  hun  saae  en  Plet  paa  Himlen, 

En  Ravn,  som  fløi  deroppe  og  skreg  fælt. 
Hun  tænkte  da:  „Den  veirer  vel  en  Liigmark, 
Thi  Hedningerne  hist  fra  Nordens  Hav 
Vil,  lokkede  af  Hoffets  Synd  og  Svaghed, 
Begynde  at  ihjelslaae  Arthurs  Folk 
Og  ødelægge  Landet." 

Da  hun  kom 
Til  Almesbury  Kloster,  der  hun  talte 
Med  Nonnerne  og  sagde:  „Jeg  forfølges 
Af  mine  Fjender,  —  men  I,  fromme  Søstre, 
Modtager  mig,  giv  mig  Asyl,  og  spørg 
Ei  efter  hendes  Navn,  I  give  Ly, 
Før  hendes  Time  kommer,  det  at  sige." 
Og  hendes  Skjønhed,  hendes  Ynde,  Magt, 
Ret  som  et  Tryllemiddel  virked  paa  dem, 
Og  de  undlod  at  spørge  hende  om  det. 

Saa  denne  statelige  Dronning  dvæled 
Fuldmangen  Uge,  ukjendt,  hos  de  Nonner, 
Ei  blanded  sig  med  dem,  og  heller  ei 
Fortalte  dem  sit  Navn,  ei  heller  søgte, 
Svøbt  i  sin  Sorg,  til  Nadver  eller  Skrifte, 
Men  havde  kun  en  lille  Pige  om  sig, 
Som  mored  hende  med  uagtsom  Pluddren, 
Hvorved  hun  ofte  glemte  lidt  sig  selv, 

Men  nu,  i  denne  Nat,  der  kom  et  Rygte 
Vildt  blæst  omkring  om  at  Sir  Modred  havde 
Tilranet  sig  alt  Riget,  sluttet  Forbund 
Med  Hedningerne,  medens  Kongen  førte 
Sin  Hær  mod  Lancelot.    Da  tænkte  hun: 
„Med  hvilket  Had  maa  Folket  nu  og  Kongen 
Dog  hade  mig?"  —  Og  over  sine  Hænder 
Taus  bøied  hun  sig,  til  den  lille  Pige, 
Der  ikke  taalte  nogen  Taushed,  brød  den, 
Idet  hun  sagde:  „Det  er  sent,  saa  sent! 
Jeg  undres  paa  hvad  Klokken  er".    Og  da 
Hun  ei  fik  Svar,  lidt  efter  lidt  tog  paa 
At  nynne  paa  en  Sang,  hun  havde  lært 
Af  Nonnerne:  „Saa  sent,  saa  sent".    Og  som 
Guinevra  hørte  denne,  saae  hun  op 
Og  sagde:  „O,  min  Pige,  lyster  dig 
I  Sandhed  nu  at  synge,  syng  for  mig, 
Og  løs  mit  Hjerte,  saa  jeg  græde  kan." 
Hvorpaa  af  Hjertens  Lyst  den  Lille  sang: 

„Saa  sent,    saa  sent  —  mørk  Natten  er  og 

raa, 

Sent,  sent,  o  sent!  —  men  vi  kan  ei  indgaae. 
For  sent,  for  sent  —  gaae  ind  I  kan  ei  nu. 


230 


Et  Lys  vi  havde,  vi  det  angre  vil  — 

Faaer  Brudgommen  det  vide,  bli'er  han  mild. 

For  sent,  for  sent  —  gaae  ind  I  kan  ei  nu. 

Har  vi  ei  hørt,  at  Brudgommen  er  god? 

O,  lad  os  ind,  at  kysse  sent  hans  Fod ! 

Nei,  nei,  for  sent!  —  gaae  ind  I  kan  ei  nu." 

Saa  sang  Novicen,  mens  i  Lidenskab 
Den  mørke  Dronning  græd,  med  Hovedet 
I  sine  Hænder,  vel  erindrende 
Sin  Tanke,  da  hun  først  kom  hid.     Den  lille 
Novice,  snakkede  saa  væk  for  hende: 
„Jeg  beder,  ædle  Frue,  græd  ei  meer! 
Lad  mine  Ord,  de  simple  Ord  fra  En 
Der  er  saa  liden  og  ei  veed  af  Andet 
End  Lydighed,  —  thi  lyder  jeg  ei  strax 
Saa  maa  jeg  gjøre  Bod,  —  lad  mine  Ord 
Lidt  mildne  dine  Sorger,  som,  jeg  troer  det, 
Ei  komme  kan  fra  onde  Gjerninger. 
O,  jeg  er  vis  paa  det,  jeg,  som  nu  seer 
Din  blide  Ynde  og  din  Værdighed. 
Men  vei  nu  dine  Sorger  mod  vor  Konges  — 
Og  paa  den  Vægt  du  vil  dem  finde  lette. 
Thi  lian  er  borte,  for  at  føre  Krig 

Imod  Sir  Lancelot,  om  den  faste  Borg 

Hvor  Dronningen  han  holder  indesluttet. 

Og  Modred,  i  hvis  Værge  Alt  han  lod, 

Forræderen!  —  ak  Frue,  Kongens  Sorg 

Nu  for  sig  selv,  for  Dronningen,  for  Riget, 

Maa  være  trende  Gange  større  vel 

End  en  af  vore.    For  mig  selv,  jeg  takker 

Nu  alle  H eigne,  at  jeg  ei  er  stor ; 

Thi  om  der  engang  falder  Sorg  paa  mig, 

Jeg  kunde  græde  ud  min  Graad  i  Stilhed 

Og  dermed  have  endt,  thi  Ingen  veed  det 

Og  mine  Taarer  have  gjort  mig  godt. 

Men  var  enddog  de  Sorger,  Smaafolk  har, 

Saa  store  som  de  Stores,  denne  Sorg 

Er  føiet  til  de  Sorger,  som  de  Store 

Maa  bære,  at  de  kan  ei  græde  skjult 

Hvormeget  end  de  Taushed  ønske  sig. 

Selv  enddog  her  i  Klostret  tales  om 

Den  gode  Konge  og  hans  onde  Dronning. 

Og  var  jeg  saadan  Drot  med  slig  en  Dronning, 

Jeg  vilde  maaskee  ønske  at  tilsløre 

Al  hendes  Ondskab  — -  men  ifald  jeg  var 

En  saadan  Konge,  kunde  det  ei  skee". 

Da  til  sit  eget  tunge  Hjerte  mumled 

Nu  Dronningen:  „Vil  Barnet  dræbe  mig 
Med  slig  uskyldig  Snak?"  —  Men  lydt  hun 

svared: 

„Maa  ikke  jeg,  hvis  denne  slu  Forræder 
Sin  Herre  har  fortrængt,  vel  sørge  med 
Den  fælles  store  Sorg  i  hele  Higet?" 

„Ja",  sagde  Pigen,   „det  er  alle  Kvinders 
Den  største  Sorg,  at  ogsaa  hun  er  Kvinde, 
Hun,  hvis  Utroskabs-Liv  har  bragt  Forvirring 
Selv  ved  det  runde  Bord,  det,  som  Kong  Arthur 
Med  Tegn  og  TJnd're  har  indstiftet  fordum 
Ved  Camelot,  før  Dronningen  hidkom". 

Da  tænkte  Dronningen  igjen  ved  sig: 
Vil  Barnet  dræbe  mig  med  denne  Snak? 
Men  lydt  hun  talte:  „O,  du  lille  Pige, 
Indsluttet  i  dit  Nonneklosters  Mure, 
Hvad  kan  du  kjende  vel  til  Konger,  til 
Det  runde  Bord  og  hvad  til  Undertegn, 
Undtagen  de  enfoldige  Mirakler 
Og  Tegn,  her  i  dit  Kloster?" 

Men  den  lille 
Novice  vedblev  i  sin  Snaksomhed: 
„Jo,  godt  jeg  veed,  af  Tegn  var  Landet  faldt, 

Af  Und're,  inden  Dronningen  hidkom. 

Saa  sagde  jo  min  Fader,  og  han  selv 

Var  Ridder  ved  hint  Bord,  da  det  blev  stiftet. 

Han  red  dertil  fra  Lyonesse,  og  sagde 

At  som  han  red,  en  Time  eller  to 

Før  Solnedgang,  ad  Kysten  ned,  han  hørte 

En  underlig  Musik  —  han  standsed  —  lytted : 

Og  der,  langs  Lyonnesses  øde  Kyst 

Han  saae  dem,  hver  med  Baune-Lys  paa  Ho'det 

Og  med  et  Havlys  vildt  om  Foden,  flamme 

Fra  Forbjerg  og  til  Forbjerg,  flamme  langt, 

Langt  ind  i  Vesterlandets  rige  Hjerte. 

Og  hvide  Havfruer  i  Lyset  svømmed 

Og  stærke  Skikkelser  med  Bryst  som  Mænd 

Stod  op  af  Havet,  sendte  gjennem  Landet 

En  havdyb  Bøst.    Til  dem  de  Alfer  smaa 

Fra  Dal  og  Kløft  opsendte  sine  Svar 

Der  klang  som  fjerne  Horn.    Saa  sagde  Fader. 

Ja,  og  end  ydermeer,  den  næste  Morgen, 

Mens  han  drog  gjennem  de  halvdunkle  Skove, 

Selv  saae  han  trende  Aander,  ellevilde 

Af  Glæde,  kaste  sig  ved  Veiens  Kant 

Ned  paa  en  Blomst,  der  ry  sted  under  dem 

Som  Tidslen  ryster  under  tre  smaa  graa 

Irisker,  naar  de  kives  om  dens  Frø. 

Og  end  om  Kveldene,  foran  hans  Hest 

Den  lette  Alfekreds  sig  boltred  om 

Og  fløi  saa  bort,  og  samledes  igjen 

Og  hvirvled  atter  i  sin  lette  Flugt, 

Thi  hele  Landet  da  var  fuldt  af  Liv. 

Og  da  tilsidst  han  kom  til  Camelot, 

En  Krands  af  luftige  smaa  Dandsere 

Sig  svang  rundt  Lampen  i  den  store  Hal, 

Og  i  den  Hal  der  var  en  saadan  Fest 

Som  aldrig  nogen  Mand  før  havde  drømt  om. 

Thi  hver  en  Ridder  fik  hvad  Mad,  han  ønsked, 

Sig  rakt  af  Hænder,  ikke  synlige. 

Og  ligeledes,  efter  hvad  han  sagde, 

Selv  dybt  i  Kjælderne  en  Flok  af  glade 

Og  tykke  Tingester  med  Lyst  omdreied 

Viinhanerne,  —  sad  tværs  paa  Fadene 

Metis  Vinen  randt.  —  Saa  glade  vare  Aander 

Saa  vel  som  Mænd,  før  hun  kom  hid  til  Landet, 

Den  syndefulde  Dronning". 

Dronningen 
Da  talte,  ikke  uden  Bitterhed : 
„Var  de  saa  glade?    Daarlige  Profeter 
De  var  da  Alle,  Aander,  som  og  Mænd, 
Saa  Ingen  af  dem  kunde  forudsee, 
Selv  ei  din  vise  Fader,  med  hans  Tegn, 

Hvad  nu  er  faldet  over  Riget?" 

Dertil 

Novicen  svared  atter,  snakkesalig: 
„Jo  En,  en  Skjald,  om  hvem  min  Fader  sagde 
Han  havde  sjunget  mangen  ædel  Krigssang 
Selv  i  Nærværelse  af  Fjendens  Flaade 
Midt  mellem  steile  Kyst  og  Bølgens  Kamme, 
Og  mangen  mystisk  Sang  om  Liv  og  Død 
Han  havde  kvædet  høit  paa  Fjeldets  Top, 
Mens  Bjergets  Aander  bøied  sig  omkring  ham 
Med  dugvaadt  Haar,  tilbageblæst  som  Flammer. 
Saa  sagde  Fader.    Og  hin  Nat  sang  Skjalden 
Kong  Arthurs  store  Krige,  sang  om  Kongen, 
Som  var  han  næsten  meer  end  Menneske, 
Og  spottede  med  dem,  som  kaldte  ham 
Falsk  Søn  af  Grorlois.    For  der  var  Ingen 
Som  vidste  ret  hvorfra  han  kommet  var, 
Men  engang  efter  Storm,  som  tordnende 
De  lange  Bølger  brød  mod  Budes  Kyster, 
Der  kom  en  Dag.  som  Himlen  selv  saa  stille, 
Og  da  de  fandt  et  nøgent  Barn  paa  Sandet 
I  vild  Dundagil  hist  ved  Cornisk  Sø. 
Og  det  var  Arthur.    De  opfostred  ham 
Til  ved  et  Under  han  blev  valgt  til  Konge ; 
Og  at  hans  Grav  en  Løndom  skulde  være 

For  alle  Mennesker,  alt  som  hans  Fødsel; 

Og  kunde  han  for  sig  en  Kvinde  finde 

I  Kvindelighed  lige  stor,  som  han 

Var  i  sin  Manddom  —  da,  kvad  gamle  Skjald^ 

De  To  tilsammen  vilde  kunne  ændre 

Den  hele  Verden  til  det  Bedre.  Men, 

Som  netop  han  var  midt  i  denne  Sang, 

Han  stammede,   hans  Haand  fra  Harpen  faldt 

Og  hleg  han  vendte  sig  og  vaklede 

Og  vilde  være  faldet  om,  hvis  ei 

De  havde  støttet  ham.    Han  vilde  ei 

Fortsætte  sin  Vision  —  men  hvo  kan  tvivle 

Vel  om,  han  forudsaae  det  onde  Værk 

Som  Lancelot  og  Dronningen  har  øvet?" 

Da  tænkte  Dronningen:  „See,  Abbedissen, 
Der  synes  saa  enfoldig,  hendes  Nonner, 
De  have  sat  det  Barn  her  ud  paa  mig, 
At  have  mig  til  Bedste".    Og  hun  bøied 
Sit  Hoved  ned  og  talte  ei.  Hvorpaa, 
Novicen  græd  og  folded  sine  Hænder 
Og  skjæmmed  snaksom  ud  sin  Snaksomhed, 
Idet  hun  sagde,  at  de  gode  Nonner 
Bet  ofte  dadled  hendes  løse  Tunge. 
„Og,  søde  Frue,  synes  jeg  at  plage 

Usømmeligt  et  Øre,  altfor  trist  til 

At  høre  paa  mig,  med  min  Snak  og  med 

De  Sagn,  min  gode  Fader  lærte  mig; 

Saa  skjænd  og  paa  mig,  lad  mig  ei  beskjæmme 

Min  Faders  Minde,  han,  som  havde  selv 

Saa  ædle  Sæder,  omendskjøndt  han  paastod 

At  Lancelots  dog  var  de  ædleste. 

Han  døde,  dræbt  i  en  Tournering,  nu 

Fem  Som're  siden,  og  lod  mig  alene. 

Men  nu  de  Andre,  som  end  er  ilive, 

Sær  disse  To,  som  ere  mest  berømte 

For  ridderlige  Sæder,  siig,  jeg  beder, 

Og  skjænd  paa  mig  ifald  jeg  spørger  galt, 

Men  siig,  hvo  eied  vel  de  ædleste, 

Imens  du  leved  blandt  dem,  Lancelot 

Hvad  eller  han,  vor  høie  Herre,  Kongen?" 

Den  blege  Dronning  saae  da  op  og  svared: 

„Sir  Lancelot  var,  som  det  sig  sømmer  for 

En  ædel  Ridder,  blid  mod  alle  Damer; 

Den  Samme  altid,  saa  i  aabent  Slag, 

Som  ved  Tournering,  undlod  han  at  hævde 

Sin  egen  Forrang.    Kongen  undlod  og 

Saavel  i  aabent  Slag  som  i  Tournering 

At  hævde  sine  egne  Fortrin.  See, 

Derfor  var  disse  To  blandt  alle  Mænd 

De  ædleste  i  Omgang  og  i  Sæder. 
Viid,  fine  Sæder  ere  ikke  tomme, 
Men  Frugter  af  en  ridderlig  Natur 
Og  af  en  ædel  Sjæl." 

„Ja",  sagde  Pigen 
„Hvis  fine  Sæder  er  saa  skjøn  en  Frugt, 
Saa  maa  Sir  Lancelots  være  tusindfold 
Dog  mindre  ædle,  da,  som  Rygtet  gaaer, 
Han  er  mest  utro  Ven  i  hele  Verden". 
Hvortil  Guinevra  svared  sorrigfuld: 
„O,  Indelukkede  i  Klostrets  Mure, 
Hvad  kjender  du  til  Verden  vel,  til  alle 
Dens  Lys,  dens  Skygger,  som  til  al  dens  Rigdom, 
Og  al  dens  Vee?    Hvis  Lancelot,  hin  ædle 
Og  store  Ridder,  for  en  Time  blot 
Var  mindre  ædel  end  han  selv  dog  er, 
Da  bed  for  ham,  at  Ildens  Dom  han  slipper, 
Og  græd  for  hende,  som  har  draget  ham 
Til  denne  Dom". 

„Ja",  sagde  saa  Novicen, 
„For  begge  beder  jeg,  men  lige  snart 
Jeg  vilde  troe  at  Ridder  Lancelots  Sæder 
Saa  ædle  var  som  Kongens,  som  jeg  kunde 
Mig  tænke,  dine  var,  som  nu  de  er, 
Ifald  du  var  hin  brødefulde  Dronning". 

Saa,  lig  saamangen  Sladdrer,  saared  hun 
Just  den,  hun  vilde  trøste  og  fortørned 
Der,  hvor  hun  vilde  læge ;  —  thi  ved  dette 
En  Vredesblussen  pludseligt  opflammed 
Guinevras  blege  Aasyn,  og  hun  raabte: 
„Slig  som  du  er,  gid  aldrig  nogen  Pige 
Meer  blive!    Du  er  deres  Redskab  kun, 
Sat  ud  at  plage  mig,  opspille  mig 
Og  ærgre  mig,  du  lille  Speiderske, 
Forræderske!"    Da  denne  Storm  af  Vrede 
Fra  Dronningen  udbrast,  forfærdet  Pigen 
Sig  reiste  op,  saa  hvid  som  hendes  Slør, 
Og  stod  for  Dronningen  saa  skjælvende, 
Som  Skum  paa  flade  Strandbred  staaer  i  Vinden, 
Alt  rede  til  at  brydes  og  at  flye. 
Og  da  Guinevra  raabte:  „Gaa  herfra!" 
Hun  flygtede  forskrækket.    Ladt  alene 
Hin  Anden  sukked  dybt  da,  og  begyndte 
At  samle  Mod  igjen,  og  til  sig  selv 
Hun  sagde:  „Dette  simple,  bange  Barn, 
Ei  mente  Noget,  men  min  egen  Brøde 
Som  er  meer  fuld  af  Frygt  og  meer  enfoldig 
End  noget  Barn,  forraader  kun  sig  selv. 
Men,  hjælp  mig,  Himmel!  —  thi  forvist  jeg 

angrer ! 

Thi  hvad  er  sanddru  Anger  andet  vel 
End  det,  selv  ei  i  lønligst,  inderst  Tanke 
At  tænke  meer  paa  Synderne,  som  gjorde 
Det  Forbigangne  lykkeligt  for  os? 
Og  jeg  har  svoret,  ei  at  see  ham  mere, 
Ei  see  ham  meer!" 

Og  just  ved  disse  Ord 
Af  gammel  Vane  gled  hun  i  Erindring 
Tilbage  til  de  gyldne  Dage,  da 
Hun  først  ham  saae,  da  Lancelot,  berømt 
Som  bedste  Ridder  og  elskværdigst  Mand, 
Kom  som  Gesandt  at  føre  hende  til 
Sin  Herre,  Arthur,  og  ledsaged  hende. 
Og  ridende  langt  foran  deres  Følge 
Henreves  de  i  sød  og  livlig  Tale 
Om  Kjærlighed,  om  Jagt,  om  Fest-Tournering 
Og  alleslags  Forlystelser  (det  var 
Ved  Maitid,  og  ei  drømt  om  Synd  endnu). 
Saa  red  de  gjennem  Lunde,  der  saae  ud 
Som  Paradis  af  Blomster,  over  Tæpper 
Af  Hyazinthers  Flor,  der  ligned  Himlen 
Opvældende  igjennem  Jordens  Grrønt. 
Og  frem  fra  Høi  til  Høi,  og  hver  en  Dag 
Ved  Kveldstid  saae  de  i  en  yndig  Dal 
Kong  Arthurs  Silketelte  reiste  op 

Ved  forudsendte  Bud  til  korte  Maaltid, 
Til  Aftenhvile.    Og  saa  fremad  atter, 
Til  end  en  Gang  før  Solnedgang  de  saae 
Pendragons  store  Dragebanner  krone 
Det  rige  Kongetelt  og  glimre  der 
Ved  muntre  Skovbæk  eller  tause  Brønd. 

Men  som  nu  Dronningen,  nedsjunken  i 
En  slig  Henrykkelse,  og  ubevidst 
Bevægende  sig  i  det  Forbigangne, 
Kom  til  det  Punkt,  da  først  hun  skued  Kongen 
Fra  Staden  ride  ud,  at  møde  hende, 
Hun  sukked  ved  at  finde  Beisen  endt, 
Gav  ham  et  Øiekast,  og  fandt  ham  kold, 
Høi,  indesluttet  i  sig  selv,  passionsløs  — 
Ak  —  ei  lig  ham  —  ,,ei  lig  min  Lancelot!-" 

Imens  hun  ruged  over  det  og  blev 
I  Tankerne  halvt  brødefuld  igjen  — 
En  væbnet  Bidder  red  til  Porten  op. 
Tgjennem  Klostret  løb  en  Mumlen,  Hvisken, 
Saa  pludseligt  et  Skrig:  Kong  Arthur!  Kongen! 
Lamslaaet  sad  hun,  lyttende.    Men  da 
Nu  Trin  af  vaabenklædte  Fødder  klang 
Alt  nærmere  og  nærmere  igjennem 

11 


242 


Det  lange  Galleri  fra  Yderporten, 
Saa  faldt  hun  fra  sit  Sæde  hovedkulds 
Og,  med  sit  Ansigt  imod  Gulvet  vendt, 
Der  kravled  hun  og  dækkede  sit  Ansigt 
For  Kongen  med  de  melkehvide  Arme 
Og  med  sit  lange  Haar.    Og  saa  i  Mørket 
Hun  hørte  at  hans  vaabenklædte  Fod 
Ved  hende  standsed.    Derpaa  kom  der  Stilhed 
Og  saa   en  Røst,  vel  monoton  og  hul 
Ret  som  en  Aanderøst,  der  Dom  forkynder. 
Men   dog,    skjøndt   sært   forandret,    var  det 

Kongens : 

„Ligger  du  her  saa  lavt,  du  Barn  af  En, 
Jeg  æred,  heldig  død  alt  før  din  Skam! 
Godt  er  det,  at  ei  Barn  af  dig  er  født ! 
De  Børn,  du  fødte,  ere  Sværd  og  Ild 
Og  rød  Ruin  og  Lovenes  Opbrydning 
Og  Slægtens  List  og  de  gudløse  Gjæster 
Fra  Hedninger,  som  sværme  over  Nordsø. 
Dem  har  jeg,  medens  end  Sir  Lancelot, 
Min  høire  Arm,  den  allermægtigste 
Blandt  mine  Riddere,  stod  ved  min  Side, 
I  tolv  fuldstore  Slag  helt  overvundet 
Paa  hver  en  Kant  af  dette  Christi  Land. 

Og  veed  du  vel,  hvorfra  jeg  kommer  nu? 
Fra  ham,  ja,  fra  en  bitter  Krig  mod  ham! 
Og  han,  som  ikke  skyede  mig  at  slaae 
Paa  værre  Viis,  han  havde  dog  den  Rest 
Af  Ridderlighed  levnet,  at  han  undlod 
At  løfte  egen  Haand  imod  den  Konge, 
Der  gjorde  ham  til  Ridder.    Men  dog  mangen 
En  Ridder  dræbtes  og  end  mange  fleer 
Med  al  hans  Slægt,  hans  Venner,  hængte  ved 

ham  — 

Og  bleve  i  hans  Land.    Og  mange  flere 
Ved  Modred  hængte,  da  han  gjorde  Oprør,  • 
Forglemmende  al  Troskab  og  al  Lehnspligt  — 
Og  kun  en  Levning  staaer  med  mig.    Men  af 
Den  Levning  vil  jeg  levne  her  en  Deel 
Trofaste  Mænd,  som  endnu  elske  mig 
Og  som  jeg  endnu  lever  for.    De  skal 
Dig  værge  i  din  vilde,  sidste  Time 
Som  nu  vil  komme,  forat  ei  et  Haar 
Skal  krummes  paa  dit  arme,  lave  Hoved. 
Frygt  ei,  du  skal  beskyttes  til  min  Død, 
Skjøndt  vel  jeg  veed,  hvis  gamle  Profetier 
Ei  lyve,  at  jeg  gaaer  nu  til  min  Dom. 
Du  har  ei  gjort  mit  Liv  saa  sødt  for  mig 
At  jeg,  at  Kongen  skulde  stort  mig  bryde 

Om  nu  at  leve.    Thi  du  har  forspildt 

Mit  Livs  Bestemmelse.    Bær  over  med  mig 

For  sidste  Gang  nu,  medens  just  for  din  Skyld, 

Jeg  viser  dig  den  Synd,  du  har  begaaet. 

Thi  da  os  Romerne  forlod,  og  Loven, 

Den  Lov,  de  opretholdt,  ei  bandt  os  mere 

Og  Veiene  var  fyldt  af  Røvere, 

Vel  hist  og  her  en  tapper  Daad  end  kunde 

Afstraffe,  som  tilfældigt,  nogen  Uret,  — 

Men  jeg,  jeg  var  den  første  Konge  dog 

Som  Vandre-Ridderskabet  her  i  Riget 

Og  ifra  alle  Riger  sammendrog 

Om  mig,  som  deres  Hoved,  i  den  skjønne 

Den  rene  Orden  af  det  runde  Bord, 

Et  herligt  Samfund,  Blomsten  af  al  Manddom, 

At  tjene  til  Model  for  hele  Verden, 

Og  være  en  ny  Tids  Begyndelse. 

Jeg  lod  dem  lægge  deres  Haand  i  min 

Og  sværge,  at  de  vilde  ære  Kongen, 

Som  var  han  deres  tro  Samvittighed ; 

Og  deres  egen  tro  Samvittighed 

Som  Kongen ;  at  udrydde  Hedninger, 

Opholde  Christne,  ride  vidt  omkring 

Forat  afhjælpe  Ondt  blandt  Mennesker  ; 

At  aldrig  føre  Sladder,  ei  engang 

At  lytte  til  Bagtalelse;  at  føre 

Et  Liv  saa  yndeligt  i  renest  Kydskhed; 

At  elske  kun  een  Mø,  til  hende  kun 

At  holde  sig,  og  aarviis  hædre  hende 

Ved  ædel  Daad,  indtil  de  hende  vandt. 

Thi  sandelig,  jeg  kj ender  under  Himlen 

Ei  nogen  mere  fin  og  virksom  Mester 

End  Jomfru-Lidenskaben  for  en  Jomfru, 

Ei  blot  til  at  betvinge  hvad  er  Slet 

Hos  Manden,  men  tillige  til  at  lære 

Ham  høie  Tanker,  venligt  blide  Ord, 

Og  Høflighed  og  Længsel  efter  Hæder 

Og  Kjærlighed  til  Sandhed  —  kort,  Alt,  hvad 

Der  gjør  en  Mand.     Og  alt  Det  trivedes 

Indtil  jeg  ægted  dig,  idet  jeg  troede: 

See  her  min  Medhjælp,  hun,  som  føle  kan 

Min  Hensigt  og  sig  glæde  i  min  Glæde! 

Da  kom  din  Skjændsels-Synd  med  Lancelot, 

Da  kom  og  Tristrams  og  Isoidas  Synd, 

Saa  Andre,  følgende  de  mægtigste 

Blandt  mine  Riddere,  og  tagende 

Et  skjønt  Exempel  af  saa  skjønne  Navne, 

Og  sank  i  Synd,  indtil  den  væmmelige 

Modsætning  just  af  Alt,  jeg  i  mit  Hjerte 

Mig  havde  foresat,  fik  Overhaand. 

Og  Alt  igjennem  dig!    Saa  at  mit  Liv, 

Det  jeg  som  Herrens  høie  Gave  maa 

Bevare  mod  al  Skade,  ikke  nu 

Vil  koste  mig  saa  synderligt  at  tabe. 

Men  meer  jeg  tænker  paa,  hvor  trist  det  vilde 

For  Arthur  være  nu,  ifald  han  leved, 

At  sidde  end  engang  i  ensom  Hal 

Og  savne  der  sit  vante  Biddertal, 

Og  savne  der  at  høre  løftet  Tale 

Om  ædle  Grjerninger,  som  i  de  fordums, 

De  gyldne  Dage,  før  du  syndede! 

Thi  hvo  af  Os,  som  end  var  ladt  tilbage, 

Vel  kunde  tale  om  det  rene  Hjerte, 

Og  ikke  synes  sigte  hen  til  dig? 

Og  i  dit  Bur  i  Camelot  eller  Usk 

Din  Skygge  vilde  endnu  synes  glide 

Fra  Bum  til  Bum,  og  stedse  vilde  jeg 

Der  mindes  om  dig,  ved  en  Dragt,  der  hang, 

Ved  tomme  Prydelser,  ved  lette  Fodtrin 

Som  af  en  Aand,  gjenlydende  paa  Trappen. 

For  tænk  ei,  skjøndt  du  ikke  vilde  elske 

Din  Husbond  og  din  Herre,  at  din  Herre 

Har  ganske  tabt  sin  Kjærlighed  til  dig  — 

Ei  af  saa  løse  Stoffer  er  jeg  skabt. 

Dog  maa  jeg  overlade  dig,  o  Kvinde2 

Nu  til  din  Skam.    Thi  visselig,  jeg  holder 
Den  Mand  for  Almeenhedens  værste  Fjende, 
Som  enten  for  sin  egen  Skyld,  hvad  heller 
For  Børnenes,  for  saa  sit  Blod  at  frelse 
Fra  Skjændsel,  lader  Hustruen,  som  han 
Vel  veed  er  falsk,  dog  blive  i  sit  Huus 
Og  styre  det.     Thi  er  hun  ved  hans  Feighed 
Holdt  i  sin  Stilling  —  taget  overalt 
For  reen  —  hun  kryber  som  en  ukjendt  Smitsot 
Der  ikke  forebygges,  ind  blandt  Mængden. 
Med  sine  Øine  slaaer  hun  onde  Lyn, 
Lumsk  undergraver  bedste  Venners  Troskab 
Og  hidser  Pulsen  op  til  djævelsk  Slag 
Og  saa  forgifter  halve  Ungdommen. 
Værst  af  de  Værste  er  dog  saadan  Mand, 
Er  han  en  Styrer.     Bedre  da  for  Kongen 
Hans  øde  Arnested,  hans  pinte  Hjerte 
End  Du  gjenindsat  paa  din  lyse  Plads, 
Mit  Folk  til  Spot  og  til  Fordærvelse!" 

Han  standsed,  og  i  Pausen  kravled  hun 
En  Tomme  nærmere,  og  sine  Hænder 
Hun  lagde  om  hans  Fod.    Langt  borte  lød 
Et  ensomt  Horn,  og  Kongens  Hest,  der  vented 

Yed  Porten,  dertil  vrinskede,  som  til 
En  Venne-Røst,  og  atter  talte  han: 

„Dog,  tænk  ei,  jeg  er  kommen,  at  forfølge 
Din  Brøde.    Jeg  kom  ikke  hid,  Gruinevra, 
Forat  forbande  dig,  jeg,  som  af  Medynk 
Maa  næsten  døe,  ved  saa  at  see  dig  lægge 
Dit  gyldne  Hoved  —  ak,  min  Stolthed  i 
Meer  lykkelige  Dage  —  ved  min  Fod! 
Den  Harme,  som,  da  først  jeg  havde  hørt 
Du  her  var  skjult,  tvang  mine  Tanker  hen 
Paa  en  Forræders  Dom,  jpaa  Flammedøden  — 
Den  er  nu  gaaet  over.    Og  den  Kval 
Som  bragte  mine  Taarer  til  at  brænde 
Imens  jeg  veiede  dit  Hjerte  mod 
Et  andet,  altfor  trofast  til  at  drømme 
Om  Utroskab  hos  dig,  hos  dig  —  den  er 
Og  nu  forgangen,  for  endeel  ialfald. 
Og  Alt  er  nu  forbi,  din  Synd  er  syndet  — 
Og  jeg  —  See,  jeg  tilgiver  dig,  som  Glud, 
Den  evige,  tilgiver.    For  din  Sjæl 
Gjør  Resten  selv.    Men,  hvordan  tage  vel 
Den  sidste  Afsked  nu  med  Alt,  jeg  elsked?  — 
O,  gyldne  Haar,  hvormed  jeg  pleied  lege 
I  min  Uvidenhed !    O  stolte  Form, 

O,  Skjønhed!  —  slig,  end  aldrig  Kvinde  bar 

Før  den  med  dig  kom  som  et  Kongedømmes 

Forbandelse!  —  Jeg  kan  ei  røre  nu 

Ved  dine  Læber  —  de  er'  ikke  mine, 

Men  Lancelots  —  nei,  aldrig  var  de  Kongens, 

Din  Haand  jeg  kan  ei  tage,  ogsaa  den 

Er  Kjød  jo,  og  i  Kjødet  har  du  syndet. 

Mit  eget  Kjød,  som  her  seer  ned  paa  dit, 

Der  er  besmittet,  raaber:  Jeg  dig  afskyer! 

Dog  ikke  destom  indre,  o  Guinevra  — 

Thi  anden  Kvinde  har  jeg  aldrig  kjendt  — 

Min  Kjærlighed  ved  Kjødet  havde  trængt  sig 

Ind  i  mit  Liv,  saa  langt,  at  det  nu  er 

Min  Dom:  Jeg  elsker,  elsker  dig  endnu! 

Lad  Ingen  drømme  Andet,  end  at  jeg 

End  elsker  dig!  —  Maaskee,  ifald  du  renser 

Din  Sjæl,  og  hvis  du  støtter  dig  til  Christ, 

Vor  milde  Fader,  skal  vi  To  engang 

Vel  i  hin  Verden,  der,  hvor  Alt  er  rent, 

For  Herrens  Aasyn  mødes  atter.  Da 

Til  mig  du  springe  vil,  og  fordre  mig 

Som  din  og  vide  at  jeg  er  din  Husbond, 

Ei  nogen  mindre  Sjæl,  ei  Lancelot, 

Ei  nogen  Anden.    Lad  mig  have  dette, 

Mit  sidste  Haab,  o,  jeg  besværger  dig! 

.Og  nu  jeg  maa  herfra.    Igjennem  Natten 
Jeg  hører  Krigstrompeten  lyde  fjernt. 
Den  kalder  mig,  mig  Kongen,  til  at  føre 
Min  Hær  mod  Vesten,  til  det  store  Slag 
Hvor  jeg  maa  stride  mod  min  Søsters  Søn, 
Der  er  i  Forbund  med  de  Herrer  af 
Den  hvide  Hest,  som  og  med  Riddere 
Der  engang  vare  mine.    Og  jeg  maa 
Ham  slaae  ihjel,  og  møde  Døden  selv, 
Hvad  heller  nogen  anden  mystisk  Dom. 
Og  du,  som  bliver  her,  vil  det  erfare, 
Men  jeg  skal  aldrig  komme  hid  igjen 
Og  aldrig  mere  hvile  ved  din  Side, 
Ei  see  dig  mere.    Saa  farvel!" 

Og  medens 

Hun  krøb  der  ved  hans  Fødder,  følte  hun 
Kong  Arthurs  Aande  over  hendes  Hals, 
Dertil  i  Mørket  om  sit  faldne  Hoved 
Hun  mærkede  hans  Hænder  vifte,  som 
De  signed  hende. 

Derpaa,  lyttende 
Til  hine  Harnisk-Fodtrin  borte  var, 
Den  blege  Dronning  reiste  sig  og  fandt 
Til  Vindvet  i  sin  Kval.    „Maaskee  jeg  dog", 
Saa  tænkte  hun,  „hans  Ansigt  kan  faae  see, 

Selv  useet4'.    Og  see  der  —  ved  Porten  sad  han 
Paa  Hestens  Hyg  og  nær  ham  stod  i  Sorg 
De  blege  Nonner,  hver  med  Lys  i  Haanden, 
Og  han  gav  dem  Befaling  til  at  vogte 
Paa  Dronningen  og  hende  for  bestandig 
At  pleie  der.    Og  mens  han  talte  til  dem, 
Hans  Hjelm,  hvorpaa  Britanniens  gyldne  Drage 
Som  Hjelmkam  sad,  var  sænket,  saa  hun  kunde 
Ei  see  hans  Aasyn,  der  var  ligt  en  Engels. 
Dog  saae  hun  Kongedragen,  glimtende 
I  Lysene  og  vaad  af  Taagen,  skinne 
Og  gjøre  Natten  til  en  Damp  af  Ild. 
Da  vendte  han  sig  just  —  og  meer  og  meer 
Den  maaneblege  Dunst  flød  rundt  om  Kongen, 
Der  syntes  i  den  som  en  Kjæmpes  Gjenfærd, 
Og  den  indhylled  ham,  Fold  efter  Fold, 
Indtil  han  selv  for  hende  blev  en  Taage 
Og  som  en  Aand  gled  stille  til  sin  Dom. 
Da  strakte  ud  hun  sine  Arme,  skreg: 
„O,  Arthur!"  —  her  hun  pludselig  brød  af. 
Dog,  som  en  Strøm,  der  sprøiter  fra  en  Klippe, 
Forsvinder  midt  i  Luften,  men  ved  Grunden 
Sig  samler  atter,  tager  Kraft  igjen 
Og  styrter  ned  i  Dalen,  saadan  hun 
Blev  ved  i  lidenskabelige  Udbrud ; 

„Min  Herre  —  borte!  —  ved  min  Synd 

bortgaaet, 

At  dræbe,  blive  dræbt!    Og  han  tilgav  mig 
Og  ei  jeg  kunde  tale.     „Saa  Farve!" 
Jeg  skulde  have  svaret  hans  Farvel! 
Hans  Mildhed  kvalte  mig.    Bortgaaet,  du 
Min  Herre  Konge,  min  trofaste  Husbond ! 
Hvor  tør  jeg  min  ham  kalde?   Ak,  ved  mig 
En  Andens  Skygge  klæber  jo,  og  gjør 
Mig  til  en  eneste  Besmittelse. 
Han,  Kongen,  kaldte  mig  besmittet.  Skal 
Mig  selv  jeg  dræbe?    Hvortil  hjælper  det? 
Min  Synd  jeg  kan  ei  dræbe,  dersom  Sjæl 
Er  Sjæl,  ei  heller  jeg  formaaer  at  dræbe 
Min  Skjændsel  —  nei,  ei  heller  ved  at  leve 
Jeg  kan  den  leve  ud.    Thi  Dagene 
Vil  blive  Uger,  Uger  Maaneder, 
Og  Maaneder  tilsammen  blive  Aar 
Og  Aarene  vil  rulle  hen  til  Sekler  — 
Mit  Navn  vil  altid  nævnes  med  Foragt. 
Jeg  maa  ei  dvæle  ved  mit  Rygtes  Fald  — 
Lad  Verden  fare !  —  det  er  kun  af  Verden. 
Hvad  Andet?  —  hvilket  Haab?  jeg  troer,  der 

var 

Et  Haab  endnu,  hvis  han  mig  ikke  spotted, 

Dengang  om  Haab  han  talte.    Ogsaa  sit 

Han  kaldte  det;  men  aldrig  spotter  han, 

Thi  Spot  er  ikkun  Røg  fra  ringe  Hjerter. 

Velsignet  være  Kongen,  han,  som  tilgav 

Min  Ondskab  mod  ham,  og  som  lod  mig  haabe, 

Jeg  i  mit  eget  Hjerte  kan  udleve 

Min  Synd  og  engang  hist  i  Himlen  blive 

Hans  Mage,  for  Gud  Herrens  høie  Aasyn. 

Ak,  store,  ædle  Herre!    Du,  som  var 

For  dine  Riddere  ret  som  en  Helgens 

Samvittighed  er  for  hans  vilde  Sandser  — 

O  du,  til  hvem  jeg  i  min  falske  Stolthed, 

Der  let  tog  alle  Indtryk  nedenfra, 

Ei  vilde  skue  op,  og  halvt  foragted 

Den  Høide,  op  til  hvilken  jeg  ei  vilde, 

Ei  kunde  stige,  thi  jeg  tænkte,  jeg 

Ei  kunde  leve  i  den  klare  Luft, 

Den  rene  Strenghed  hos  fuldkomne  Lys  ! 

Til  Yarme  og  til  Farve  trængte  jeg 

Og  fandt  dem  saa  hos  Lancelot.    Nu  seer  jeg 

Dig  som  du  er !  —  Du  er  den  høieste, 

Mest  menneskelig  og  —  ei  Lancelot, 

Ei  nogen  Anden.    Gives  der  da  Ingen 

Som  vil  fortælle  Kongen,  jeg  ham  elsker 

Endskjøndt  saa  sent  ?  —  Ak,  Ingen.  Selv  jeg  maa 


I  hint  meer  rene  Liv  ham  sige  det, 

Men  nu  det  var  for  voveligt.    Min  (xud ! 

Hvad  kunde  jeg  ei  have  gjort  af  denne 

Din  skjønne  Verden,  havde  jeg  blot  elsket 

Den  høieste  af  dine  Skabninger  ! 

Det  var  min  Pligt  at  have  elsket  denne 

Din  Høieste,  ja,  sikkerlig  det  var 

Min  Fordel  og,  hvis  jeg  kim  havde  vidst  det. 

Det  vilde  have  været  og  min  Lyst 

ifald  jeg  havde  seet.     Vi  nødes  til 

Den  Høieste  at  elske,  naar  vi  see  det  — 

Ei  Lancelot,  ei  nogen  Anden!" 

Her 

Ved  Haanden  grebet,  sænked  hun  sit  Blik 

Og  saae  Novicen,  bønligt  grædende, 

Og  sagde  til  hende:  „Ja,  lille  Pige,  — 

Thi  jeg  er  og  tilgivet!"    Hendes  Blik 

Sig  hæved,  hun  blev  vaer  de  hellige  Nonner 

Staae  rundt  om  hende,  Alle  nu  i  Graad. 

Og  hendes  Hjerte  løsnedes  i  hende 

Og  mildt  hun  græd  med  dem  og  sagde  til  dem: 

„I  kjende  mig  da  nu,  den  Syndefulde, 
Som  brød  vor  Konges  store  Plan  og  Hensigt. 
O,  slut  mig  nu  i  trange  Klostermur  e, 

I  milde  Møer!  —  slut  mig  inde  fra 

De  mange  Røster  som  nu  raabe:  Skjændsel! 

Jeg  maa  mig  ei  foragte,  thi,  jeg  veed  det, 

Han  elsker  mig  endnu.    Lad  Ingen  drømme 

Om  Andet,  end  han  elsker  mig  endnu. 

Saa  lad  mig  da  —  hvis  I  ei  gyse  for  mig, 

Ei  heller  skye  at  kalde  mig  for  Søster  — 

Hos  Eder  dvæle,  bære  Sort  og  Hvidt, 

Og  blive  Nonne,  ligesom  I  selv! 

Med  Eder  faste,  ikke  holde  Fest 

Ved  Eders  Fester,  men  i  Eders  Sorg 

Dog  sørge  med,  som  og  ved  Eders  (Hæder 

Ei  sørge  vel,  men  heller  ikke  glædes! 

Lad  mig  saa  følge  Eders  strenge  Regler, 

Bede  og  bedes  for,  paa  Knæ  mig  lægge 

For  Eders  Altere,  udrette  hver 

En  ringe  Gjerning  i  Jert  hellige  Huus, 

Omvandre  her  i  Eders  dunkle  Kloster, 

Uddele  Skjærv  til  Fattige  og  Syge, 

De,  som  er  rigere  og  sundere 

End  jeg,  i  Herrens  Øine,  han,  som  har 

Gjenkjøbt  os  Alle.    Derfor  lad  mig  kun 

Saa  pleie  deres  væmmelige  Saar 

Og  læge  mine  egne,  slide  ud 

I  Almisse  og  Bøn  den  mørke  Slutning 

Paa  denne  vellystfulde  Dag,  som  har 

Bragt  Undergang  nu  til  min  Herre  Kongen". 

Hun  talte,  og  de  tog  hende  til  sig. 
Og  hun,  end  stadigt  mellem  Haab  og  Frygt 
„Er  det  dog  ei  forsilde?",  dvæled  hos  dem 
Til  deres  Abbedisse  døde  snart. 
Da  blev  Gruinevra  valgt  af  Nonnerne 
For  sine  gode  Gjerninger  og  for 
Sit  rene  Levnet,  vel  og  for  den  Magt 
Der  laae  i  hende  til  Bestyrelse 
Og  ligerviis  vel  for  den  høie  Hang 
Hun  havde  baaret,  valgt  til  Abbedisse. 
Og  der,  som  Abbedisse,  leved  hun 
Tre  korte  Aar,  og  derfra  gik  hun  did 
Hvor  over  disse  Baster  der  er  Fred. 

